গোটা বিশ্বে সাড়া ফেলেছে প্রধানমন্ত্রীর সবুজায়নের ডাক | সাম্প্রতিক এক্সক্লুসিভ\nআওয়ামী লীগের বন ও পরিবেশ বিষয়ক ওয়েবিনারে বক্তারা বলেছেন, প্রধানমন্ত্রী শেখ হাসিনা সবুজায়নের ডাক দিয়ে পরিবেশ রক্ষায় যে কাজ করে যাচ্ছেন তা পৃথিবীর জন্য একটি উদাহরণ। পৃথিবীর অনেক দেশ ও মানুষ জলবায়ু পরিবর্তনের কারণে ক্ষতির হুমকির মুখে আছেন। একমাত্র সুষ্ঠু পরিবেশ ও প্রকৃতিই এ থেকে মানুষকে রক্ষা করতে পারে। প্রধানমন্ত্রী শেখ হাসিনা বাংলাদেশে পরিবেশ রক্ষা নেতৃত্ব দেয়ার পাশাপাশি বিশ্বব্যাপী এ আহ্বান ছড়িয়ে দিয়েছেন। আর তার এ আহ্বানকে ধারণ করে দেশব্যাপী বৃক্ষরোপণ করে প্রশংসনীয় কাজ করে যাচ্ছে আওয়ামী লীগের বন ও পরিবেশ বিষয়ক উপ-কমিটি।\nতথ্যমন্ত্রী ড. হাছান মাহমুদ বলেন, প্রধানমন্ত্রীর সবুজায়নের ডাক পৃথিবীতে সাড়া ফেলেছে। দেশে যেমন তার দৃঢ় ও সুযোগ্য নেতৃত্বে পরিবেশ রক্ষার জন্য কাজ হচ্ছে তেমনি বিশ্বও তা গুরুত্বের সঙ্গে নিয়েছে। তার এসব উদ্যোগ বিশ্বে স্বীকৃতিও পেয়েছে। এর উৎকৃষ্ট প্রমাণ হলো পরিবেশ রক্ষায় অবদানের কারণে তার একাধিক পুরস্কার। তিনি বলেন, জলবায়ু পরিবর্তনের সব উপাদান বাংলাদেশে দৃশ্যমান। পরিবেশ রক্ষায় ২০১৫ সালে জাতিসংঘের সর্বোচ্চ পুরস্কার ‘চ্যাম্পিয়ন অব দ্য আর্থ’ পুরস্কারে তিনি মনোনীত হয়েছেন। ১৯৮১ সালে শেখ হাসিনা আওয়ামী লীগের সভানেত্রী নির্বাচিত হওয়ার পর ১৯৮৩ কাল থেকে তিনি বৃক্ষরোপণ কর্মসূচী পালন করে আসছেন বলে উল্লেখ করেন ড. হাছান।\nতিনি আরও বলেন, সে সময়ে তার যে স্লোগান ছিল সেটি এখনও আছে। সেটি হচ্ছে একটি করে ভেষজ, বনজ এবং ঔষুধী গাছ লাগান। ৩০-৪০ বছর আগে বলে প্রচুর গাছ ছিল। কিন্তু এখন আপনারা দেখবেন বসতি এলাকায় প্রচুর গাছ রয়েছে। এটি সম্ভব হয়েছে শেখ হাসিনার সামাজিক বনায়নের ডাকের কারণে। বৃক্ষরোপণকে তিনি একটি সামাজিক আন্দোলনে রূপান্তর করেছেন। করোনাভাইরাস (কোভিড-১৯) এর পরিবর্তীত পরিস্থিতিতে প্রকৃতির অবস্থা তুলে ধরে আওয়ামী লীগের সাবেক বন ও পরিবেশ বিষয়ক এ সম্পাদক বলেন, এখনকার যে প্রকৃতি সে প্রকৃতি অনেক নির্মোহ-নির্মল। কারণ এই সময়ে প্রকৃতি তার আপন নিজস্বতায় বিকশিত হতে পারছে। এটি প্রমাণ করে আমরা স্বাভাবিক অবস্থায় প্রকৃতির উপর এ রকম অত্যাচার করি।\nআলোচনায় অংশ নিয়ে আওয়ামী লীগের প্রেসিডিয়াম সদস্য কর্নেল ফারুক খান বলেন, শুধু গাছ লাগালে চলবে না, গাছ রক্ষা করতে হবে কোভিড-১৯ এর সময়ে প্রমাণিত হয়েছে পরিবেশের সব থেকে বড় ক্ষতি করি আমরা। তিনি আরও বলেন, প্রধানমন্ত্রী শেখ হাসিনা এবং আওয়ামী লীগের রাজনৈতিক লক্ষ্য স্পষ্ট। তিনি পরিষ্কার করে বলেছেন আমরা পরিবেশ রক্ষায় যা করার করছি এবং যা প্রয়োজন তা করব। আমাদের যারা বিশেষজ্ঞ লোকেরা রয়েছেন তাদের কাছ থেকে আমাদের বেশি বেশি করে অভিজ্ঞতা নিতে হবে।\nআমি আহ্বান জানাব তাদের এগিয়ে আসার। পাশাপাশি জাতিসংঘসহ আন্তর্জাতিক মঞ্চে পরিবেশ নিয়ে যে কাজ করেছি সে কার্যক্রমগুলো বেশি করে তুল ধরতে হবে। যেন বাংলাদেশ পরিবেশ রক্ষায় একটি রোল মডেল হিসেবে স্বীকৃতি পায়। জাতির পিতা বঙ্গবন্ধু শেখ মুজিবুর রহমান উপকূল রক্ষায় বনায়ন কর্মসূচী হাতে নিয়েছিলেন। এরপর যারা ক্ষমতা দখল করেছিল বিএনপি-জামায়াত এর মতো দলগুলো তারা পরিবেশ নিয়ে কখনও ভাবেনি। পরে যখন জননেত্রী শেখ হাসিনা আবার ক্ষমতায় আসলে তিনি পরিবেশকে সর্বোচ্চ গুরুত্ব দিয়েছেন, প্রতিবছর একটি আনুষ্ঠানিকতার মধ্য দিয়ে গাছ লাগানো শুরু করেন। ডাক দেন এমনকি এটা শুধু আনুষ্ঠানিকতায় সীমাবদ্ধ থাকে না। সারাদেশে তার কার্যক্রম ছড়িয়ে দেয়া হয়। প্রধানমন্ত্রী এটাকে এতটাই গুরুত্ব দিয়েছেন যে আমাদের যে ডেল্টা প্লান সেখানেও বৃক্ষরোপণকে অন্তর্ভুক্ত করা হয়েছে।\nপূর্ববর্তীহাসপাতালের পিপিই চুরি করে করোনায় আক্রান্ত হলেন ফল বিক্রেতা\nপরবর্তীচামড়া পাচার রোধে বেনাপোলে সর্বোচ্চ সতর্কতা


অনিরুদ্ধ হুমায়ুন আজাদ | মুন্সিগঞ্জের খবর\nঅনিরুদ্ধ হুমায়ুন আজাদ\nBy Munshigonj24.com on 12/08/2011\nস্পেনের অন্তরতম সন্তান বিশ্বখ্যাত কবি ও নাট্যকার ফেদেরিকো গারসিয়া লোরকা। দেশকে তিনি ভালোবেসেছিলেন আর দেশের জন্য শহীদ হয়েছিলেন দেশেরই হিংস্র শাসক ও সহযোগীদের হাতে। হুমায়ুন আজাদের মৃত্যুও অনেকটা লোরকার মতোই। ঘাতকরা তাঁকে স্তব্ধ করতে চেয়েছিল, তবে বিস্ময়করভাবে আক্রান্ত হওয়ার পরও কিছুদিন বেঁচেছিলেন তিনি। পরে মৃত্যু তাঁকে গ্রাস করে।\nবহুমাত্রিক লেখক ও ঢাকা বিশ্ববিদ্যালয়ের বাংলা বিভাগের অধ্যাপক ড. হুমায়ুন আজাদের সপ্তম মৃত্যুবার্ষিকী আজ শুক্রবার। ২০০৪ সালের এই দিনে জার্মানিতে মারা যান প্রথাবিরোধী এ লেখক। এর আগে ওই বছরের ফেব্রুয়ারিতে বাংলা একাডেমীতে বইমেলা শেষে রাতে বাড়ি ফেরার পথে মৌলবাদীদের হামলার শিকার হন তিনি।\nলোরকার স্মৃতি স্মরণে স্পেনে রয়েছে জাদুঘর, গ্রন্থাগার, গবেষণাগার। কিন্তু আমাদের দেশে বরেণ্য ব্যক্তিদের স্মরণে তেমন কোনো উদ্যোগ দেখা যায় না। বিদেশে লেখক-কবিদের বাড়ি সংরক্ষণ করা হয় সরকারি উদ্যোগে। আমাদের এখানেও নেতা-নেত্রীদের নামে কত কিছু করা হয়। যখন যে দল ক্ষমতায় থাকে, দলীয় লোকের নামে সড়ক ও স্থাপনা করা হয়। তবে দেশের বরেণ্য লেখক হুমায়ুন আজাদের স্মৃতি সংরক্ষণের কোনো উদ্যোগ নেই। দেশের প্রধান কবি শামসুর রাহমানকে নিয়ে তিনি লিখেছিলেন, ‘শামসুর রাহমান : নিঃসঙ্গ শেরপা’। তিনিও ছিলেন অনেকটা নিঃসঙ্গ। জীবিতকালে তিনি একাই লড়াই করে গেছেন কুসংস্কার ও ধর্মান্ধতার বিরুদ্ধে। মৃত্যুর পরও তিনি যেন নিঃসঙ্গ।\nজার্মানিতে যাওয়ার আগে পরিবারের সদস্যদের সঙ্গে হুমায়ুন আজাদের শেষ ছবি। ছবি : সংগৃহীত\nহুমায়ুন আজাদের স্ত্রী লতিফা কোহিনূর কালের কণ্ঠকে বলেন, ‘তাঁর স্মৃতি রক্ষার জন্য কেউ কিছু করছেন না। বর্তমান সরকারের কাছে আমাদের প্রত্যাশা অনেক। তারা মুক্তিযুদ্ধের কথা বলে, স্বাধীনতার কথা বলে। তাদের কথা শুনে আমরা ভাবি, হুমায়ুন আজাদের হত্যার বিচারটা তাদের দ্বারা হবে এবং তাঁর অবদান স্বীকৃত হবে। তাঁর স্মৃতি সংরক্ষিত হবে। তাঁকে মর্যাদা দেওয়া হবে যথাযোগ্যভাবে। এই যে স্বাধীনতা পদক, একুশে পদক দেওয়া হয়, হুমায়ুন আজাদ কি তা পাওয়ার যোগ্য নন? বাংলা ভাষা ও সাহিত্যে তিনি তো বহুমাত্রিক লেখক ছিলেন, এমনকি ভাষাবিজ্ঞানী হিসেবেও তাঁর যে অবদান সে জন্যও তো তিনি একটি পুরস্কার পেতে পারতেন। কিন্তু তিনি কিছুই পাননি। তাঁর নামে একটি সংগ্রহশালা গড়ার উদ্যোগও নিচ্ছেন না কেউ। এমনকি তাঁর কর্মস্থল ঢাকা বিশ্ববিদ্যালয় এ বিষয়ে কোনো আগ্রহ দেখায়নি। এটা আমাদের খুব পীড়া দেয়।’\nবাঙালি জাতিসত্তার উন্মেষ এবং বাংলা ভাষা ও সাহিত্যকে সম্মানের সিংহাসনে অধিষ্ঠিত করে গেছেন হুমায়ুন আজাদ। তিনি অমলিন হয়ে আছেন বাঙালির কাছে, বিশ্বমানবের কাছে। বাঙালির সমাজজীবন, প্রকৃতি ও ঐহিত্যগতভাবে অর্জিত সংস্কৃতি, সাহিত্য আর শিল্পের মাধুর্যকে তিনি ছড়িয়ে দিয়েছেন বিশ্বময়। কবিতা-গল্প-উপন্যাস-প্রবন্ধ-সমালোচনাসহ শিল্পের প্রায় প্রতিটি শাখায় তিনি আলো ছড়িয়েছেন। তাঁর সৃষ্ট আলোক কণা আমাদের অন্ধকারে পথ দেখায়, প্রাণিত করে। তবে বরেণ্য এ লেখকের নামে ঢাকায় কোনো সড়কের নামকরণ হয়নি কিংবা তাঁর নামে কোনো স্থাপনা নেই। এটাকে অন্যায় হিসেবে দেখছেন তাঁর ভক্ত-সুহৃদরা।\nহুমায়ুন আজাদের পরিবারের সদস্যদের সঙ্গে কথা বলে জানা যায়, তাঁর বইয়ের বিশাল সংগ্রহ রয়েছে। রয়েছে দেশি-বিদেশি সাহিত্যের বিপুল ভাণ্ডার। দেশ-বিদেশের অনেক প্রতিষ্ঠান থেকে তিনি পদক পেয়েছেন। অনেক খ্যাতনামা লেখক তাঁকে স্বাক্ষরসহ বই উপহার দিয়েছেন। এসব পদক ও বই সংরক্ষণ করার জন্য যে আর্থিক সামর্থ্য থাকা দরকার, তা তাঁর পরিবারের নেই। এ বিষয়ে সরকারকেই এগিয়ে আসতে হবে বলে তাঁরা মত দেন।\nজানা যায়, প্রধানমন্ত্রী শেখ হাসিনার সঙ্গে কবির হার্দিক সম্পর্ক ছিল। তিনি কবির চিকিৎসার জন্য অনেক কিছু করেছিলেন। এখন কবি নেই। তাঁর স্মৃতিরক্ষায় প্রধানমন্ত্রী এগিয়ে এলে সেটি বাংলা ভাষার একজন বরেণ্য লেখকের প্রতি সমগ্র জাতির সম্মান ও শ্রদ্ধার নিদর্শন হয়ে থাকবে।\nহুমায়ুন আজাদের মেয়ে মৌলি আজাদ বলেন, প্রথাবিরোধী এ লেখকের স্মৃতি সংরক্ষণের কোনো উদ্যোগ নেই। এটা অত্যন্ত দুঃখজনক। তিনি আশা করেন, মুক্তিযুদ্ধের চেতনাঋদ্ধ সরকার লেখকের স্মৃতি সংরক্ষণে এগিয়ে আসবে। তিনি বলেন, ‘সরকার চাইলে আমরা বসে ঠিক করতে পারি। সবার পরামর্শ নিয়ে তাঁর স্মৃতি সংরক্ষণে কিছু করা দরকার।’\nহুমায়ুন আজাদের মৃত্যুবার্ষিকীতে ঢাকায় তেমন কোনো কর্মসূচি পালন করা হচ্ছে না বলে জানিয়েছেন মৌলি আজাদ। তবে হুমায়ুন আজাদের জন্মভূমি মুন্সীগঞ্জের রাঢ়িখালে তাঁর সাহিত্য ও কর্মজীবন নিয়ে আলোচনা সভার আয়োজন করা হয়েছে।\nহুমায়ুন আজাদ মুন্সীগঞ্জ-বিক্রমপুরের ভাগ্যকুল ইউনিয়নের কামারগাঁও গ্রামে নানাবাড়িতে জন্মগ্রহণ করেন ১৯৪৭ সালের ২৮ এপ্রিল। তাঁর পৈতৃক বাড়ি রাঢ়িখাল গ্রামে। তিনি তাঁর পৈতৃক বাড়ি রাঢ়িখালের জ্যোতির্ময় আঙিনায় চিরনিদ্রায় শায়িত আছেন।\nহুমায়ুন আজাদ রাঢ়িখালের স্যার জগদীশ চন্দ্র বসু ইনস্টিটিউশন থেকে ১৯৬২ সালে মাধ্যমিক পরীক্ষায় উত্তীর্ণ হন। ১৯৬৪ সালে উচ্চ মাধ্যমিক পাস করেন ঢাকা কলেজ থেকে। মেধাবী ছাত্র হুমায়ুন আজাদ ১৯৬৭ সালে ঢাকা বিশ্ববিদ্যালয় থেকে বাংলায় স্নাতক এবং ১৯৬৮ সালে একই বিভাগ থেকে স্নাতকোত্তর ডিগ্রি অর্জন করেন। উভয় পরীক্ষায় তিনি প্রথম শ্রেণীতে প্রথম হন। ১৯৭৬ সালে তিনি এডিনবরা বিশ্ববিদ্যালয় থেকে ভাষাবিজ্ঞানে পিএইচডি লাভ করেন।\n‘অলৌকিক ইস্টিমার’, ‘জ্বলো চিতাবাঘ’, ‘সবকিছু নষ্টদের অধিকারে যাবে’ প্রভৃতি তাঁর বিখ্যাত কাব্যগ্রন্থ। ১৯৯৪ সালে তিনি ‘ছাপ্পানো হাজার বর্গমাইল’ দিয়ে ঔপন্যাসিক হিসেবে আত্মপ্রকাশ করেন। ১৯৯৫ সালে প্রকাশিত ‘সবকিছু ভেঙে পড়ে’ বইয়ের জন্য তিনি বাংলা একাডেমী পুরস্কার পান। এ ছাড়া তাঁর প্রবন্ধ, গবেষণা, স্মৃতিকথা, অনুবাদ, ভাষাবিজ্ঞান, শিশুসাহিত্যসহ প্রায় ৬০টি পাঠকনন্দিত বই রয়েছে।\nPosted in হুমায়ুন আজাদ\nমাওয়া ঘাট পরিদর্শন করলেন নৌমন্ত্রী\nশতভাগ সাফল্যে লৌহজংয়ে কৃতি শিক্ষার্থী সংবর্ধনা\nমিরকাদিমে ইয়াবা সহ আটক ২\nটঙ্গীবাড়ীতে নবনিযুক্ত ওসিকে বেতকা ছাত্রলীগের পক্ষ থকে শুভেচ্ছা\nটঙ্গীবাড়িতে ‘পদ্মা ভাঙ্গন রক্ষা কমিটি গঠন: ৭ এপ্রিল মহাসমাবেশ\nজেলা কৃষকলীগের প্রচার সম্পাদক হারুন অর রশিদ এর জানাজা অনুষ্ঠিত\nকেরানীগঞ্জের কেমিক্যাল পল্লীতে কারখানা সরিয়ে নিতে হবে\nটঙ্গীবাড়ীতে আইন শৃঙ্খলা কমিটির সভা\nCantonment to be set up for Padma bridge security\n6 stadiums to be named after FFs\n2 held with huge haul at Dhaka airport


ক্রিকেটার আরাফাত সানির বিরুদ্ধে গ্রেফতারি পরোয়ানা - ডেইলি সাতক্ষীরা\nHome » ক্রিকেটার আরাফাত সানির বিরুদ্ধে গ্রেফতারি পরোয়ানা\nস্পোর্টস ডেস্ক : ক্রিকেটার আরাফাত সানির বিরুদ্ধে যৌতুক আইনে দায়ের মামলায় বিচার শুরুর নির্দেশ দিয়েছেন আদালত। রবিবার (১৬ জুলাই) ঢাকা মহানগর হাকিম মো. জাকির হোসেন টিপু ক্রিকেটার সানির বিরুদ্ধে অভিযোগ গঠনের মধ্য দিয়ে বিচার শুরুর আদেশ দেন। এছাড়া, আদালতে হাজির না হওয়ায় এ ক্রিকেটারের বিরুদ্ধে গ্রেফতারি পরোয়ানাও জারি করেন আদালত।\nআরাফাত সানির আইনজীবী মো. জুয়েল আহমেদ বলেন, ‘আজ যৌতুকের মামলায় আরাফাত সানির বিরুদ্ধে অভিযোগ গঠনের দিন ধার্য ছিল। কিন্তু চিকনগুনিয়া জ্বরে আক্রান্ত হওয়ায় তিনি আদালতে হাজির হতে পারেননি। এ জন্য সময়ের আবেদন করা হলে আদালত তা নামঞ্জুর করে তার বিরুদ্ধে গ্রেফতারি পরোয়ানা জারি করেন।’\nগত ১ ফেব্রুয়ারি ঢাকার ৪ নম্বর নারী ও শিশু নির্যাতন দমন ট্রাইব্যুনালে আরাফাত সানির বিরুদ্ধে যৌতুকের মামলা করেন তার স্ত্রী দাবিকারী এক তরুণী। আদালত মামলাটি আমলে নিয়ে মোহাম্মদপুর থানাকে এজাহার গ্রহণের নির্দেশ দেন। এর আগে মোহাম্মদপুর থানায় ওই তরুণীর করা একটি জিডি গত ৫ জানুয়ারি তথ্যপ্রযুক্তি আইনের মামলা হিসেবে গ্রহণ করে পুলিশ। এরপর ২২ জানুয়ারি আরাফাত সানিকে তার আমিনবাজার এলাকার বাসা থেকে গ্রেফতার করা হয়। তবে এ ক্রিকেটার বরাবরই বিয়ে ও ওই তরুণীর সঙ্গে ঘনিষ্ঠতার কথা অস্বীকার করে আসছেন।\nমামলায় ওই তরুণী দাবি করেন, সাত বছর আগে পরিচয় ও ঘনিষ্ঠতার সূত্র ধরে ২০১৪ সালের ৪ ডিসেম্বর উভয়ের পরিবারকে না জানিয়ে সানির সঙ্গে তিনি গোপনে বিবাহবন্ধনে আবদ্ধ হন। কিন্তু, বিয়ের পরে তাকে আনুষ্ঠানিকভাবে নিজ বাড়িতে তুলে না নিয়ে আরাফাত সানি সময়ক্ষেপণ করতে থাকেন। এমনকি তিনি সম্পর্ক ছিন্ন করার প্রস্তাব দিলেও সানি তাতে কান দেননি। এরপর গত ১২ জুন রাতে সানি তার নাম ব্যবহার করে নিজের মোবাইল ফোন নম্বর দিয়ে একটি ভুয়া ফেসবুক অ্যাকাউন্ট খোলেন এবং ওই আইডি দিয়ে তরুণীর নিজস্ব অ্যাকাউন্টে তাদের অন্তরঙ্গ মুহূর্তের কিছু ছবি ফেসবুক মেসেঞ্জারে পাঠিয়ে তাকে হুমকি দিতে থাকেন। এছাড়াও যৌতুক চেয়ে তাকে মারধরও করেন আরাফাত সানি।\nসেন্সরে পরীর ‘সোনা বন্ধু’


দশ বছরে ৭৮ ভাগ ইলিশ উৎপাদন বেড়েছে: শিক্ষামন্ত্রী\n০৬:২১ পিএম | ২৩ মার্চ, ২০১৯\n০৬:২১ পিএম | ২৩ মার্চ, ২০১৯ ৯ চৈত্র ১৪২৫ ১৫ রজব ১৪৪০\nডিস্ট্রিক্ট করেসপন্ডেন্ট, চাঁদপুর, বার্তা২৪.কম\nকর্মশালায় বক্তব্য দেন শিক্ষামন্ত্রী ডা. দীপু মনি / ছবি: বার্তা২৪\nবাংলাদেশ আওয়ামী লীগের যুগ্ম সাধারণ সম্পাদক ও শিক্ষামন্ত্রী ডা. দীপু মনি বলেছেন, ‘ইলিশ বাংলাদেশের সর্ববৃহৎ একক মৎস্য প্রজাতি, যা বাংলাদেশের আর্থসামাজিক প্রেক্ষাপটে অত্যন্ত গুরুত্বপূর্ণ ও পুষ্টিগুণ সমৃদ্ধ একটি মাছ। বাংলাদেশ মৎস্য গবেষণা ইনস্টিটিউটের গবেষণা তথ্যের ভিত্তিতে দেশে জাটকা রক্ষার্থে ছয়টি অভয়াশ্রম ঘোষণা করা হয়েছে। সরকারের নানামুখী পরিকল্পনা গ্রহণ করায় গত ১০ বছরে ইলিশের উৎপাদন শতকরা ৭৮ শতাংশ বৃদ্ধি পেয়েছে। এই বৃদ্ধির ধারা আমাদের অব্যাহত রাখতে হবে।’\nশনিবার (২৩ মার্চ) দুপুরে চাঁদপুর জেলা শিল্পকলা একাডেমি মিলনায়তনে ‘ইলিশ উৎপাদন বৃদ্ধিতে অভায়াশ্রমের প্রভাব, মওজুদ, নিরূপণ ও জাটকা সংরক্ষণে গবেষণা অগ্রগতি পর্যালোচনা’ শীর্ষক কর্মশালায় তিনি এসব কথা বলেন। বাংলাদেশ মৎস্য গবেষণা ইনস্টিটিউট, মৎস্য ও প্রাণী সম্পদ মন্ত্রণালয় এ কর্মশালার আয়োজন করে।\nমন্ত্রী বলেন, ‘বর্তমান সরকার সারাদেশে ইলিশসহ মৎস্য খাতের উন্নয়নে অত্যন্ত আন্তরিক। ইলিশ বিষয়ে নিবিড় গবেষণা রাখার জন্য ২০১৬-২০১৭ অর্থ বছর থেকে বাংলাদেশ মৎস্য গবেষণা ইনস্টিটিউটের আওতায় ইলিশ জোরদারকরণ প্রকল্প গ্রহণ করেছে এবং তা চলমান রয়েছে। ইলিশ সম্পদ বৃদ্ধিতে জেলে সম্প্রদায়কে আরও আন্তরিক হতে হবে।’\nবাংলাদেশ মৎস্য গবেষণা ইনস্টিটিউটের মহাপরিচালক ড. মো. ইয়াহিয়া মাহমুদের সভাপতিত্বে কর্মশালায় প্রধান বক্তা ছিলেন মৎস্য ও প্রাণী সম্পদ প্রতিমন্ত্রী মো. আশরাফ আলী খান খসরু। তিনি বলেন, ‘ইলিশ উৎপাদনের মূলে রয়েছে জাটকা রক্ষা। আর এই ইলিশ উৎপাদন বৃদ্ধিতে প্রতিষ্ঠালগ্ন থেকে মৎস্য গবেষণা ইনস্টিটিউট কাজ করে যাচ্ছে। যার ফলে ইলিশের উৎপাদন বৃদ্ধি পেয়ে এখন ১৭ হাজার মেট্টিক টনে উন্নতি হয়েছে।’\nকর্মশালায় বিশেষ অতিথির বক্তব্য দেন- মৎস্য ও প্রাণী সম্পদ মন্ত্রণালয়ের মো. রইসুল আলম মন্ডল, মৎস্য অধিদফতরের মহাপরিচালক আবু সাঈদ মো. রাশেদুল হক, চাঁদপুরের জেলা প্রশাসক মো. মাজেদুর রহমান খান।\nইলিশ উৎপাদন জাটকা নিধন শিক্ষামন্ত্রী বার্তা২৪ barta24


হত্যা নয় অনাকাঙ্ক্ষিত মৃত্যু বলছে বুয়েট প্রশাসন – তরঙ্গ নিউজ ।। সত্য প্রকাশে সর্ব প্রথম\nHome/ক্যাম্পাস/হত্যা নয় অনাকাঙ্ক্ষিত মৃত্যু বলছে বুয়েট প্রশাসন\nআবরার ফাহাদ হত্যার ঘটনায় চকবাজার থানায় জিডি করেছে বুয়েট প্রশাসন। তবে জিডিতে আবরারকে হত্যা করা হয়েছে এমনটি উল্লেখ করা হয়নি। জিডিতে আবরারের হত্যাকে অনাকাঙ্ক্ষিত মৃত্যু বলে উল্লেখ করা হয়েছে।সোমবার ভারপ্রাপ্ত রেজিস্ট্রার অধ্যাপক ড. মো. সাইদুর রহমান স্বাক্ষরিত এক বিজ্ঞপ্তিতে এ তথ্য জানানো হয়।\nশাবিপ্রবি ছাত্রলীগ সভাপতিকে সংগঠনের কার্যক্রম থেকে ‘অব্যাহতি’\nরাবিতে বিএফডিএফ বিতর্ক প্রতিযোগিতা শুরু বৃহস্পতিবার\nরাজশাহী কলেজে সাহিত্য ও সাংস্কৃতিক প্রতিযোগিতা


১৩. ভাষা-সাহিত্য-জ্ঞানবিজ্ঞান-শিক্ষা দীক্ষা – বাংলা বই । বাংলা লাইব্রেরি\nলাইব্রেরি » নীহাররঞ্জন রায় » বাঙালীর ইতিহাস (আদিপর্ব) » ১৩. ভাষা-সাহিত্য-জ্ঞানবিজ্ঞান-শিক্ষা দীক্ষা\n১৩. ভাষা-সাহিত্য-জ্ঞানবিজ্ঞান-শিক্ষা দীক্ষা\nসংস্কৃতি : ত্রয়োদশ অধ্যায়\n০১. প্রাক-আৰ্য ভাষার কথা\nপ্রাক-আৰ্য ভাষার কথা প্রাচীন বাঙলার, তথা প্রাচীন ভারতবর্ষের জ্ঞান-বিজ্ঞান ও শিক্ষা-দীক্ষার ইতিহাস সাধারণত আমরা আরম্ভ করিয়া থাকি বেদ-ব্ৰাহ্মণ-উপনিষদ লইয়া। উপাদানের… Read more ০১. প্রাক-আৰ্য ভাষার কথা\n০২. গুপ্ত ও গুপ্তোত্তর পর্ব\nগুপ্ত ও গুপ্তোত্তর পর্ব মহাস্থান-লিপির কাল হইতে আরম্ভ করিয়া বাঙলায় গুপ্তাধিকার বিস্তৃতির কাল পর্যন্ত আর্য ভাষার রূপ ও প্রকৃতি কিরূপ… Read more ০২. গুপ্ত ও গুপ্তোত্তর পর্ব\n০৩. পাল-চন্দ্ৰপর্ব – ব্ৰাহ্মণ্য জ্ঞান-বিজ্ঞান-সাহিত্য-শিক্ষা-সংস্কৃতি\nপাল-চন্দ্ৰপর্ব – ব্ৰাহ্মণ্য জ্ঞান-বিজ্ঞান-সাহিত্য-শিক্ষা-সংস্কৃতি পাল-বংশ ও পাল-সাম্রাজ্য প্রতিষ্ঠার সময় এবং তাহার দুই এক শতাব্দী আগে হইতেই বাঙলাদেশে সংস্কৃত জ্ঞান-বিজ্ঞান ও… Read more ০৩. পাল-চন্দ্ৰপর্ব – ব্ৰাহ্মণ্য জ্ঞান-বিজ্ঞান-সাহিত্য-শিক্ষা-সংস্কৃতি\n০৪. পাল-চন্দ্ৰ পর্ব। বৌদ্ধ জ্ঞান-বিজ্ঞান। শিক্ষা ও সংস্কৃতি। শিক্ষা-প্রতিষ্ঠান\nপাল-চন্দ্ৰ পর্ব। বৌদ্ধ জ্ঞান-বিজ্ঞান। শিক্ষা ও সংস্কৃতি। শিক্ষা-প্রতিষ্ঠান পাল-চন্দ্ৰ পর্বে বাঙলা দেশের যথার্থ গৌরব ব্রাহ্মণ্য শিক্ষা-দীক্ষা-জ্ঞান-বিজ্ঞান-সাহিত্য সংস্কৃতিতে তত নয় যত… Read more ০৪. পাল-চন্দ্ৰ পর্ব। বৌদ্ধ জ্ঞান-বিজ্ঞান। শিক্ষা ও সংস্কৃতি। শিক্ষা-প্রতিষ্ঠান\n০৫. সৃজ্যমান বাংলাভাষা।। শৌরসেনী অপভ্ৰংশ\nসৃজ্যমান বাংলাভাষা।। শৌরসেনী অপভ্ৰংশ পাল-চন্দ্র পর্বে প্রধানত সংস্কৃত এবং হয়তো স্বল্পাংশে মাগধী প্রাকৃতের মাধ্যমে ব্ৰাহ্মণ্য ও বৌদ্ধ ধৰ্মসম্প্রদায়কে আশ্রয় করিয়া… Read more ০৫. সৃজ্যমান বাংলাভাষা।। শৌরসেনী অপভ্ৰংশ\n০৬. সেন-বর্মণ পর্ব\nসেন-বর্মণ পর্ব দ্বাদশ শতকের সেন-বৰ্মণ পর্ব বাঙলাদেশে সংস্কৃত সাহিত্যের সুবর্ণযুগ। সেনা-বর্মণ রাজ বংশের সঙ্গে সঙ্গেই বাঙলার সামাজিক ও সাংস্কৃতিক আবহাওয়া… Read more ০৬. সেন-বর্মণ পর্ব\n০৭. সংযোজন – দশম শতকের একটি ধর্ম ও শিক্ষা প্রতিষ্ঠান\nসংযোজন – দশম শতকের একটি ধর্ম ও শিক্ষা প্রতিষ্ঠান এই অধ্যায়ের বিষয়বস্তুতে নূতন সংযোজনের প্রয়োজন আছে, এমন অর্থবহ তথ্যের আবিষ্কার ইতিমধ্যে… Read more ০৭. সংযোজন – দশম শতকের একটি ধর্ম ও শিক্ষা প্রতিষ্ঠান


ব্যাংক অ্যাকাউন্ট জব্দ লোকমান-শফিকুলের - -\nপ্রথমবার্তা প্রতিবেদক: মোহামেডান স্পোর্টিং ক্লাবের ডিরেক্টর ইনচার্জ ও বাংলাদেশ ক্রিকেট বোর্ডের পরিচালক (বিসিবি) মো. লোকমান হোসেন ভূঁইয়া এবং কলাবাগান ক্রীড়াচক্রের সভাপতি শফিকুল আলম ফিরোজের ব্যাংক অ্যাকাউন্ট জব্দ করেছে বাংলাদেশ ব্যাংক।\nআজ রবিবার রাতে গণমাধ্যমকে এ তথ্য নিশ্চিত করেন বাংলাদেশ ফিন্যান্সিয়াল ইন্টেলিজেন্স ইউনিটের প্রধান আবু হেনা মো. রাজি হাসান।\nমোহামেডান স্পোর্টিং ক্লাবের ক্যাসিনো থেকে কোটি কোটি টাকা আয়ের পর তা ভাগভাটোয়ারার মাধ্যমে আত্মসাতের অভিযোগ রয়েছে লোকমানের বিরুদ্ধে। এর আগে বুধবার দিবাগত রাতে লোকমানকে তার মণিপুরী পাড়ার বাসা থেকে আটক করে র‍্যাব-২।\nবৃহস্পতিবার সন্ধ্যায় মাদক দ্রব্য নিয়ন্ত্রণ আইনে তার বিরুদ্ধে তেজগাঁও থানায় মামলা হয়। শুক্রবার ঢাকার মুখ্য মহানগর হাকিম আদালতে লোকমানের দুই দিনের রিমান্ড মঞ্জুর করেন।\nএদিকে শুক্রবার রাত সাড়ে ৮টার দিকে কলাবাগান ক্রীড়াচক্রে অভিযান চালিয়ে ইয়াবা ট্যাবলেট ও অস্ত্রসহ শফিকুল আলম ও আরও ৫ জনকে আটক করে র‌্যাব। এসময় ক্যাসিনো চালানো ও জুয়া খেলার বিপুল সরঞ্জামও উদ্ধার করা হয়।\nপরে শনিবার সকালে সফিকুলের বিরুদ্ধে অস্ত্র ও মাদক আইনে ধানমন্ডি থানায় দুটি মামলা দায়ের করা হয়। পরে আদালতে তোলা হলে অস্ত্র ও মাদক আইনে দায়ের দুটি মামলায় ৫ দিন করে মোট ১০ দিনের রিমান্ড মঞ্জুর করেন আদালত।\nওয়ার্ডে ওয়ার্ডে ডেঙ্গু কর্নার, বারান্দাতেও রোগী\n'শ্রীলঙ্কার ক্রিকেট ধ্বংস করেছে নির্বাচক ও রাজনীতিবিদরা!'\nতিলই বলে দেবে আপনার বিবাহিত জীবন কেমন কাটবে\nআত্রাইয়ে স্বাধানতার বাণী ছড়িয়ে দিতে লাল সবুজের ফেরিওয়ালা


শেখ হাসিনার আমল সমকালীন বিশ্বে স্বর্ণালি অধ্যায় – Bangali Kantha\nজাতীয়, মহানগর, লিড নিউজ\nআপডেট টাইম : October, 2, 2020, 3:28 am\nবাঙালী কণ্ঠ ডেস্কঃ মৎস্য ও প্রাণিসম্পদমন্ত্রী শ. ম. রেজাউল করিম বলেছেন, সমকালীন বিশ্বে শেখ হাসিনার রাজনৈতিক ও ক্ষমতায় থাকা আমল একটা স্বর্ণালি অধ্যায়। এ অধ্যায় কেউ কোনোদিন স্পর্শ করতে পারবে না। বাঙালি জাতির পরিত্রাণদাত্রী শেখ হাসিনা। তিনি শাসক হিসেবে আদর্শ, রাজনীতিক হিসেবে আদর্শ। আওয়ামী লীগের সভাপতি ও বাংলাদেশের প্রধানমন্ত্রীর পরিচয় অতিক্রম করে তিনি অনন্য উচ্চতায় পৌঁছে গেছেন। শেখ হাসিনার আমল ইতিহাসের অনন্য অধ্যায় হিসেবে সূচিত।\nবৃহস্পতিবার রাজধানীর ফার্মগেটে বাংলাদেশ কৃষি গবেষণা কাউন্সিল মিলনায়তনে প্রধানমন্ত্রী শেখ হাসিনার ৭৪তম জন্মদিন উপলক্ষে মৎস্য ও প্রাণিসম্পদ মন্ত্রণালয় আয়োজিত আলোচনা সভা ও দোয়া মাহফিলে প্রধান অতিথির বক্তব্যে মন্ত্রী এ কথা বলেন। মৎস্য ও প্রাণিসম্পদ সচিব রওনক মাহমুদের সভাপতিত্বে আলোচনা সভায় বক্তব্য রাখেন মৎস্য উন্নয়ন কর্পোরেশনের চেয়ারম্যান কাজী হাসান আহমেদ, প্রাণিসম্পদ অধিদফতরের মহাপরিচালক ডা. আবদুল জব্বার শিকদার, মৎস্য অধিদফতরের মহাপরিচালক কাজী শামস্ আফরোজ, মৎস্য গবেষণা ইন্সটিটিউটের মহাপরিচালক ড. ইয়াহিয়া মাহমুদ, প্রাণিসম্পদ গবেষণা ইন্সটিটিউটের মহাপরিচালক ড. নাথু রাম সরকার ও মেরিন ফিশারিজ একাডেমির অধ্যক্ষ ক্যাপ্টেন এমএইচ আহমেদ, মৎস্য ও প্রাণিসম্পদ মন্ত্রণালয়ের অতিরিক্ত সচিব শাহ্ মো. ইমদাদুল হক, সুবোল বোস মনি, শ্যামল চন্দ্র কর্মকার ও মো. তৌফিকুল আরিফ।\nমৎস্য ও প্রাণিসম্পদমন্ত্রী বলেন, শেখ হাসিনা ফিরে না এলে ইতিহাসের স্বপ্নভঙ্গ হতো। কারণ শেখ হাসিনা ফিরে আসার পর ইতিহাস পরিচ্ছন্নভাবে বিকশিত হওয়া শুরু করেছে। রক্তে যার বঙ্গবন্ধুর আদর্শের উত্তরাধিকার তাকে পরাভব মানানো যায় না। দেশে ফিরে দেশবাসীর উদ্দেশে শেখ হাসিনা বলেছিলেন, আমি ফিরে এসেছি দেশের সব মানুষের আকাঙ্ক্ষাকে পরিপূর্ণ করার জন্য। আমার ব্যক্তিগত কিছু চাওয়া-পাওয়ার নেই। প্রধান অতিথি বলেন, শেখ হাসিনা তলাবিহীন ঝুড়ির বাংলাদেশকে অন্ন, বস্ত্র, বাসস্থান, শিক্ষা, চিকিৎসায় উন্নত দেশে পরিণত করেছেন। অধঃপতিত, পাঁচবার দুর্নীতিতে চ্যাম্পিয়ন হওয়া রাষ্ট্রকে তিনি উন্নয়নের রোল মডেলে পরিণত করেছেন। এজন্য তাকে বলা হয় উন্নয়নের ম্যাজিশিয়ান।\nশ. ম. রেজাউল করিম বলেন, এ দেশটা অপরাধীদের অভয়ারণ্যে পরিণত হয়েছিল। একাত্তরের মানবতাবিরোধী অপরাধীদের সুরক্ষা দেয়া হয়েছিল এ দেশে। বঙ্গবন্ধুকে হত্যার মধ্য দিয়ে মুক্তিযুদ্ধের চেতনার বাংলাদেশে আবার পূর্ব পাকিস্তান কায়েম করা হয়েছিল। শেখ হাসিনা ফিরে এসে যুদ্ধাপরাধীদের বিচার করে মুক্তিযুদ্ধের বাংলাদেশকে ফিরিয়ে এনেছেন। কলঙ্কিত অধ্যায়ের অবসান ঘটিয়ে বাংলাদেশকে আজ উন্নত, সমৃদ্ধ দেশের কাতারে নিয়ে এসেছেন। বঙ্গবন্ধু হত্যাকাণ্ড, জেলখানায় জাতীয় চার নেতা হত্যা, বিডিআর হত্যাকাণ্ড, বিশ্বজিৎ হত্যাকাণ্ডসহ বিভিন্ন হত্যাকাণ্ডের বিচারের মাধ্যমে দেশে আইনের শাসন প্রতিষ্ঠা করেছেন। গণতন্ত্রকে পুনরুদ্ধার করে তিনি প্রাতিষ্ঠানিক রূপ দিয়েছেন।\nতিনি আরও বলেন, শেখ হাসিনাকে আজ বলা হয় বিশ্বের সেরা সৎ ও পরিশ্রমী প্রধানমন্ত্রী। তিনি দক্ষিণ এশিয়ার প্রবীণতম রাজনৈতিক নেতা। তিনি সেই নেতা, যার কারণে কোভিড-১৯ এর সময়ে দেশে একজন মানুষও না খেয়ে মারা যায়নি। সংকট মোকাবেলায় বিশ্বের মধ্যে শেখ হাসিনা সেরা ব্যবস্থাপক। ৬৭ বছরের ছিটমহল সমস্যা সমাধান করে, সমুদ্রসীমায় বাংলাদেশের আয়তনের প্রায় সমপরিমাণ জায়গায় অধিকার প্রতিষ্ঠা করে শেখ হাসিনা পরিণত হয়েছেন সেরা কূটনীতিকে। তিনি বিশ্বের বিভিন্ন দেশ থেকে ৪০টির অধিক সম্মাননা পেয়েছেন।\nমন্ত্রী আরও বলেন, শেখ হাসিনা বঙ্গবন্ধুর আদর্শের প্রতিচ্ছবি। মুক্তিযুদ্ধের চেতনার কেন্দ্রিকতা। অসাম্প্রদায়িকতার নিউক্লিয়াস। অন্ন, বস্ত্র, বাসস্থান, শিক্ষা, চিকিৎসায় সাধারণ মানুষের আশা-আকাঙ্ক্ষার শেষ আশ্রয়স্থল তিনি। এ কারণে আমাদের শ্রদ্ধায়, ভালোবাসায়, বিনম্রতায়, কাজের মধ্যে সব সময় তাকে স্মরণ করতে হবে। আলোচনা সভার শুরুতে শেখ হাসিনার জীবন ও কর্ম নিয়ে একটি প্রামাণ্যচিত্র প্রদর্শন করা হয়। শেষে প্রধানমন্ত্রী শেখ হাসিনার সুস্বাস্থ্য, দীর্ঘায়ু কামনা এবং জাতির পিতা বঙ্গবন্ধু শেখ মুজিবুর রহমান ও তার পরিবারের অন্য সদস্যদের মঙ্গল কামনায় দোয়া অনুষ্ঠিত হয়।


জনপ্রিয়তায় মোদী-মমতাকে টেক্কা দিচ্ছে জেল খাটা শাহরুখ-পুত্র আরিয়ান! নতুন রিপোর্টে চাঞ্চল্য - Kolkata Journal\nHome/বিনোদন/বলিউড/জনপ্রিয়তায় মোদী-মমতাকে টেক্কা দিচ্ছে জেল খাটা শাহরুখ-পুত্র আরিয়ান! নতুন রিপোর্টে চাঞ্চল্য\nজনপ্রিয়তায় মোদী-মমতাকে টেক্কা দিচ্ছে জেল খাটা শাহরুখ-পুত্র আরিয়ান! নতুন রিপোর্টে চাঞ্চল্য\nDevparna AcharyaDecember 4, 2021\nগত কয়েক মাস ধরে মিডিয়াতে তুমুল চর্চিত হয়েছেন শাহরুখপুত্র। অক্টোবর মাসের শুরুতেই মাধককাণ্ডে গ্রেফতার হয়েছিলেন আরিয়ান খান। প্রায় এক মাস আর্থার রোডের জেলে কাটাতে হয়েছে শাহরুখপুত্রকে। সেই নিয়ে কম চর্চা হয়নি মিডিয়াতে। চর্চা জারি রয়েছে এখনো। আপাতত বোম্বে হাইকোর্টের রায়ে জামিনে রয়েছেন আরিয়ান। এখনো প্রতি শুক্রবার হাজিরা দিতে হয় এনসিবির দপ্তরে। তবে এবার ইয়াহুর রিপোর্ট অনুযায়ী জনপ্রিয়তার দৌড়ে নাকি শাহরুখপুত্র আরেকটু হলেই টেক্কা দিয়ে দিতেন মোদী-মমতাকেও।\nসম্প্রতি ইয়াহুর তরফ থেকে প্রকাশ পেয়েছে ইয়ার ইন রিভিউ তালিকা। যাতে চলতি বছরের সেরা ব্যক্তিত্ব, সেরা নবাগতের নাম প্রকাশ পেয়েছে। ইন্টারনেট ব্যবহারকারীদের রোজকার সার্চ অনুযায়ী একটা তালিকা সামনে আনা হয়েছে। আর সেই তালিকা সামনে আসতেই নাম উঠে এসেছে আরিয়ানের।\nসবথেকে বেশিবার সার্চ হওয়া ব্যক্তিত্বের তালিকায় প্রথমেই রয়েছেন দেশের প্রধানমন্ত্রী নরেন্দ্র মোদী। দ্বিতীয় স্থানে রয়েছেন ভারতীয় দলের অধিনায়ক বিরাট কোহলি। আর তৃতীয় স্থান অধিকার করে রয়েছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়।\nইয়াহুর তরফ থেকে প্রকাশিত তালিকায় চতুর্থ স্থানে রয়েছেন সদ্য প্রয়াত ‘বিগ বস’ বিজেতা সিদ্ধার্থ শুক্লা। মাত্র ৪০ বছর বয়সেই হৃদরোগে আক্রান্ত হয়ে না ফেরার দেশে চলে গেছেন এই অভিনেতা। আর এই তালিকাতেই ‘সারপ্রাইজ এন্ট্রি’ হয়েছে শাহরুখ পুত্রের। তালিকায় সপ্তম স্থান দখল করে রয়েছে আরিয়ান খান।\nঅন্যদিকে ইয়াহুর রিপোর্ট অনুযায়ী সবথেকে বেশি সার্চ হওয়া মহিলা তারকাদের মধ্যে তালিকায় প্রথম স্থান অধিকার করে রয়েছেন কারিনা কাপুর খান। দ্বিতীয় স্থানে রয়েছেন ক্যাটরিনা কাইফ। আর প্রিয়াঙ্কা চোপরা তৃতীয় স্থান অধিকার করে বসেছেন। চতুর্থ ও পঞ্চম স্থান যথাক্রমে দখল করে রয়েছেন আলিয়া ভাট ও দীপিকা পাডুকোন। তবে ইয়াহুর তরফ থেকে এই তালিকা প্রকাশ পাওয়ার পরে আবারো চর্চার আলোয় উঠে এসেছেন শাহরুখ পুত্র আরিয়ান খান।\nAryan Khan Bollywood Entertainment Published List Yahoo\nআউটডোর শুটিংয়ে বেপরোয়া মত্ত বাইকচালকের ধাক্কায় পা ভাঙল অভিনেত্রী প্রিয়াঙ্কা সরকারের! গুরুতর আহত অবস্থায় চিকিৎসাধীন অভিনেত্রী


Uttar Pradesh Chief Minister Yogi Adityanath is planningaRam Statue in Ayodhya dgtl - Anandabazar\nUttar Pradesh Chief Minister Yogi Adityanath is planningaRam Statue in Ayodhya dgtl\n৬ নভেম্বর, ২০১৮, ১৪:১৩:২৭\nশেষ আপডেট: ৬ নভেম্বর, ২০১৮, ১৪:১৫:১২\nপটেলের মূর্তিকেও কি ছাপিয়ে যাবে রামের মূর্তি? জানাবেন যোগী\nরামনামেই কি দেওয়ালির আলো জ্বালাবেন যোগী আদিত্যনাথ? দেওয়ালির দিনেই কি অযোধ্যায় রামের মূর্তি বসানোর কথা আনুষ্ঠানিক ভাবে ঘোষণা করবেন উত্তরপ্রদেশের মুখ্যমন্ত্রী? সর্দার বল্লভভাই পটেলের মূর্তিকেও কি ছাপিয়ে যাবে সেই মূর্তি? জোর জল্পনা অযোধ্যায়।\nসর্দার বল্লভভাই পটেলের মূর্তির উচ্চতা ১৮২ ফুট মিটার। প্রস্তাবিত রামের মূর্তিটি মূলত ১৫১ মিটার উঁচু হলেও তা নাকি বসানো হবে ৫১ মিটার উঁচু বেদিতে। ফলে সব মিলিয়ে তা হবে ২০২ মিটার উঁচু। ফলে গত বুধবার প্রধানমন্ত্রী নরেন্দ্র মোদীর উদ্বোধন করা বিশ্বের উচ্চতম মূর্তিকেও তা ছাপিয়ে মাথা তুলতে পারে।\nমঙ্গলবার সরয়ূ নদীর ধারে সূচনা হবে দীপাবলি উৎসবের। সেই উৎসবের সূচনা করতে অযোধ্যা যাবেন যোগী আদিত্যনাথ। উৎসবে উপস্থিত থাকবেন দক্ষিণ কোরিয়ার ফার্স্ট লেডি কিম জুং সুক-ও। সূচনার দিনেই নাকি রামনামের ‘শরণ’ নিতে পারেন যোগী।\nরামমন্দির নিয়ে আইন সম্ভব, দাবি মন্ত্রীরও\nরামের নামে প্রদীপ জ্বালান, শীঘ্রই শুরু হবে রামমন্দির তৈরির কাজ: যোগী আদিত্যনাথ\nগত বছরেই রামের মূর্তির পরিকল্পনার কথা ঘোষণা করেছিল উত্তরপ্রদেশ সরকার। তবে তা পরিকল্পনার স্তরেই ছিল। কিন্তু, আগামী বছরের লোকসভা নির্বাচনের কথা মাথায় রেখে ফের রামনামেই ভোট বৈতরণী পার হতে চায় যোগীর দল বিজেপি।\nরামের মূর্তি ছাড়া এ দিন রামমন্দির নিয়েও নিজের পরিকল্পনার কথা ঘোষণা করতে পারেন যোগী। দিন দুয়েক আগেই রাজস্থানের বিকানেরে একটি জনসভায় তিনি মন্তব্য করেছিলেন, “খুব শীঘ্রই অযোধ্যায় রামমন্দির তৈরির কাজ শুরু হবে। দেওয়ালির পরই এ নিয়ে আমরা কাজে নেমে পড়ছি।”\nরাফাল-অস্বস্তি কাটাতে ‘অরিহন্ত’ নিয়ে প্রচারে মোদী\nযদিও যোগীর এই মন্তব্য কতটা বাস্তবসম্মত তা নিয়েই প্রশ্ন রয়েছে। রামমন্দির বিষয়টি এখন সুপ্রিম কোর্টের বিচারাধীন। এ নিয়ে রায় ঘোষণা না হলে কী ভাবে ওই কাজে এগোবেন যোগী, তা নিয়েও প্রশ্ন উঠছে।অন্য দিকে, রামমন্দির গড়ার জন্য বিশ্ব হিন্দু পরিষদ (ভিএইচপি) এবং রাষ্ট্রীয় স্বয়ংসেবক সংঘ (আরএসএস)-র মতো কট্টর হিন্দুত্ববাদীদের দাবিতে দলের অন্দরে-বাইরে বেজায় চাপে নরেন্দ্র মোদী সরকার।\nরাম নিয়ে ঘোষণাই শুধু নয়, এ বারের দীপাবলি উদ্‌যাপনও আরও জমকালো করতে চায় যোগী সরকার। বিশ্বরেকর্ড গড়তে এ বারের দীপাবলি উৎসবের সন্ধ্যায় সরযূ নদীর ধারে ৩ লক্ষ প্রদীপ জ্বালানোর পরিকল্পনা নেওয়া হয়েছে।সেই সঙ্গে উৎসবের সময়সীমা এক দিন থেকে বাড়িয়ে তিন দিন করা হয়েছে।


রাষ্ট্রব্যবস্থার পচন থামাতে চাইলে | blog.bdnews24.com - pioneer blog for citizen journalism in bangladesh\nরাষ্ট্রব্যবস্থার পচন থামাতে চাইলে\nশুক্রবার ২৬ আগস্ট ২০১১, ১১:২৮ পূর্বাহ্ন\nসংবাদ শিরোনাম হয়েছেন সরকারদলীয় এমপি তারানা হালিম। তিনি বলে দিয়েছেন যদি পরীক্ষা ছাড়া গড়পড়তা ড্রাইভিং লাইসেন্স দেয়ার প্রক্রিয়া অব্যাহত রাখা হয়, তবে তিনি অনশন করবেন। তার এ বক্তব্য দেশের মানুষের জন্য ভাবনার বিষয়। সরকারদলীয় একজন এমপি এমন ঘোষণা দেয়ার পর সহজেই অনুমান করা যাচ্ছে, সরকারের ভেতরের অবস্থা কোন পর্যায়ে পৌঁছেছে।\nটেলিভিশনে জাতীয় সংসদ অধিবেশনের চলতি সেশনের কিছু অংশ দেখলাম। সরকারদলীয় বেশ কজন এমপি, যোগাযোগমন্ত্রী সৈয়দ আবুল হোসেন, বাণিজ্যমন্ত্রী ফারুক খান, নৌপরিবহনমন্ত্রী শাজাহান খানের সমালোচনা করেছেন কঠোর ভাষায়। দাবি উঠেছে যোগাযোগমন্ত্রীর পদত্যাগের। কিন্তু রাষ্ট্রের যোগাযোগমন্ত্রী বাগাড়ম্বর করেই যাচ্ছেন। তিনি নানা ছলছুতোয় ক্ষমতা ধরে রাখতে চাইছেন। যোগাযোগ মন্ত্রণালয় যে কতটা ব্যর্থ, তার খতিয়ান ইতোমধ্যে দেশের মানুষের কাছে পানির মতোই স্পষ্ট হয়ে উঠেছে। তারপরও তার কোন টনক নড়েনি। সবশেষে আমরা টিভিতে দেখছি, যোগাযোগমন্ত্রী পায়ে হেঁটে মহাসড়কের কর্মকাণ্ড পরিদর্শন করছেন। তিনি দাম্ভিক উচ্চারণে বলে বেড়াচ্ছেন, ঈদের আগেই দেশের মহাসড়কগুলোর চেহারা পাল্টে যাবে।\nএটা দেশবাসী জানেন ও বোঝেন, বর্তমান ক্ষমতাসীনদের হাতে এমন কোন আলাদিনের দৈত্য কিংবা চেরাগ নেই, যা দিয়ে তারা দেশের চেহারা রাতারাতি পাল্টে দিতে পারবেন। গেল আড়াই বছর তারা ছিলেন কোথায়? এই আড়াই বছর দেশের সড়ক ও জনপথ বিভাগ আশানুরূপ কাজ করেনি কেন?\nজাতীয় দৈনিকগুলো এরই মাঝে রিপোর্ট ছাপতে শুরু করেছে ত্বরা করে সড়ক উন্নয়নের নামে লুটপাটের দরজা খুলে দেয়া হয়েছে। হ্যাঁ, সেটাই হয়। না হয় ঈদের আগে এমনভাবে ‘উন্নয়ন’-এর তড়িঘড়ি কেন? সংশ্লিষ্টদের ভূরিভোজের জন্য? ঈদের বখরা বাড়ানোর জন্য?\nকাজের কাজ কিছু হচ্ছে কি না, তা দেখার জন্য মনিটরিং সেল দরকার। প্রধানমন্ত্রী নিজে এসব তদারকি করবেন, নাকি তা দেখার জন্য লোকবল নিয়োগ করেছেন?\nনৌপরিবহনমন্ত্রী শাজাহান খান নিজে নামকরা শ্রমিক নেতা, তাই শ্রমিকদের প্রতি তার একটা বিশেষ দরদ আছে, তা ধরেই নেয়া যায়। পত্রপত্রিকার রিপোর্ট অনুযায়ী সড়ক পরিবহন শ্রমিক ইউনিয়নের সুপারিশে ড্রাইভিং লাইসেন্সের বিষয়ে অঙ্গুলি নির্দেশ দেন খোদ মন্ত্রী। জানা যাচ্ছে, বিনা পরীক্ষায় বিনা ট্রেনিংয়ে লাইসেন্সপ্রাপ্ত নবীন ড্রাইভারদের প্রবীণ ড্রাইভাররা খানসেনা বলে হাস্যরস করে থাকেন। কারা এই ‘খানসেনা’?\nবাঙালিরা ‘৭১-এ সশস্ত্র সংগ্রাম করে এই বাংলার মাটি থেকে হায়েনা খানসেনাদের চিরতরে বিতাড়িত করেছিল। সেই খানসেনারা আবার বাংলায়! বাস-ট্রাক ড্রাইভাররূপী ঘাতকদের এভাবে প্রশ্রয় দিতে চান মন্ত্রী শাজাহান খান! এভাবে ঘাতক ‘খানসেনা’ তৈরি করবেন তিনি?\nতাহলে তো তারানা হালিম এই ঘাতক খানসেনাদের বিরুদ্ধে অনশনের হুমকি দিয়ে সময়োচিত সাহসী কাজটিই করেছেন; কারণ বিনা পরীক্ষায় লাইসেন্স দিয়ে এভাবে ঘাতক ড্রাইভারদের তো মহাসড়কে নামতে দেয়া কোনমতেই উচিত নয়। কোন সভ্য সমাজ তা হতে দিতে পারে না।\nমন্ত্রী শাজাহান খান বলেছেন, নতুন ড্রাইভাররা বেশি শিক্ষিত না হলেও চলবে। গরু-মুরগির ছবি চিনলেই যথেষ্ট। কী আজব বাণী শোনালেন তিনি! তাহলে তো বোঝা গেল বাংলাদেশে মানুষের চেয়ে গরু-মুরগির মূল্যই বেশি, কারণ মানুষ না চিনলেও চলবে! রাষ্ট্রের সামাজিক অবক্ষয় কতটা অধোমুখী হলে একজন মন্ত্রী মানুষের ব্যাপারে এত দায়িত্বহীন উক্তি করতে উদাসীন হতে পারেন। ভাবতেই গা শিউরে উঠছে।\nবলার অপেক্ষা রাখে না, আওয়ামী লীগ তথা মহাজোট সরকারের জনপ্রিয়তায় মারাত্মকভাবে ধস নামতে শুরু করেছে। বর্তমান সরকারের কয়েকজন মন্ত্রী চরমভাবে অযোগ্যতার পরিচয় দিচ্ছেন- দিয়েই যাচ্ছেন। তারপরও তাদের শিকড় এত মজবুত যে স্বয়ং প্রধানমন্ত্রীও সব দেখেও যেন না দেখার ভান করছেন। এর গোপন রহস্য কী? আমরা গণতন্ত্রের কথা বলি। আমরা সংবিধান সংশোধন করে জনগণের ক্ষমতা সুপ্রতিষ্ঠিত করার প্রত্যয় দেখাচ্ছি। অথচ গত আড়াই বছরে একজন ‘ব্যর্থ মন্ত্রী’ও চিহ্নিত করতে পারিনি। এটা বিশ্বাসযোগ্য নয়। প্রতিবেশী রাষ্ট্র ভারতের দিকে তাকালে দেখা যাবে, মনমোহন সিংয়ের কজন মন্ত্রী ইতোমধ্যেই ব্যর্থতার দায় দিয়ে ক্যাবিনেট থেকে সরে পড়েছেন-পদত্যাগ করেছেন। বাংলাদেশ এমন ধারা অনুসরণ করতে এত দ্বিধাদ্বন্দ্বে ভুগছে কেন? এটা কিসের লক্ষণ?\nমহাজোটে অনেক যোগ্য নেতা আছেন, যারা মন্ত্রিত্ব পেলে দক্ষতার সঙ্গে কাজ করতে পারবেন। বাংলাদেশ আওয়ামী লীগেও কারা ত্যাগী, পরীক্ষিত নেতা তা শীর্ষ মহলের অজানা নয়। কারও প্রতি কারও ব্যক্তিগত ক্ষোভ-অভিমান থাকতেই পারে; কিন্তু যে জন যে কাজের যোগ্য, তাকে সেই পদ অবশ্যই দেয়া দরকার; কিন্তু তা না করে বর্তমান সরকারের নীতিনির্ধারকরা বলছেন ভিন্ন কথা। ২১ আগস্টের নির্মম গ্রেনেড হামলা স্মরণে আওয়ামী লীগ আয়োজিত প্রতিবাদ সভায় এলজিআরডি মন্ত্রী, দলের সাধারণ সম্পাদক সৈয়দ আশরাফুল ইসলাম বলেছেন, যারা বাংলাদেশে ‘আন্না হাজারে’ হতে চাইছেন তারা দলের বিরুদ্ধে ষড়যন্ত্রকারী। তিনি বলেছেন, অত্যন্ত সূক্ষ্ম ষড়যন্ত্র করে শেখ হাসিনার জীবননাশের প্রচেষ্টা অব্যাহত রয়েছে। মন্ত্রী আরও বলেছেন, আরেকটি ১৫ আগস্ট ঘটানোর জন্য নানামুখী তৎপরতা অব্যাহত রয়েছে।\nযদি তাই হয়ে থাকে, তবে সংবাদটি তো খুবই ভয়াবহ! আওয়ামী লীগ ও তার নেতৃত্বে মহাজোট সরকার তা রুখতে সর্বময় শক্তি প্রয়োগ করছে না কেন? দলের বিরুদ্ধে যারা ষড়যন্ত্র করছে কিংবা মন্ত্রিত্ব পেয়েও ব্যর্থতার পরিচয় দিয়ে ক্ষমতা ধরে রেখেছে, উভয় গ্রুপই সমানভাবে দোষী এবং দায়ী। দল এবং সরকারের দায় নেয়ার কোন কারণ আছে বলে রাষ্ট্রের কোন মানুষই মনে করছেন না। প্রধানমন্ত্রী এ বিষয়ে দ্রুত ব্যবস্থা নিচ্ছেন না কেন? মনে রাখতে হবে, ১৯৭৫ সালের নির্মম হত্যাযজ্ঞের পর অনেক প্রতিকূলতা পেরিয়ে বাংলাদেশ আওয়ামী লীগ আজ এ পর্যায়ে আসতে পেরেছে। তাই এ অর্জনকে যদি কিছু উচ্চাভিলাষী, স্বার্থপর মন্ত্রীর জন্য হারাতে হয়, এর চেয়ে দুঃখজনক আর কী হতে পারে।\nবিএনপির ভারপ্রাপ্ত মহাসচিব মির্জা ফখরুল ইসলাম আলমগীর যোগাযোগমন্ত্রী, অর্থমন্ত্রী, বাণিজ্যমন্ত্রীর তীব্র সমালোচনা অব্যাহত রেখেছেন। ধরে নেয়া যাক, তারা বিরোধিতার খাতিরেই বিরোধিতা করছেন। কিন্তু প্রকৃত বাস্তবতা কী? দেশের গত আড়াই বছরের শাসনামলে বেশ কিছু অপ্রত্যাশিত ঘটনা ঘটে গেছে। পিলখানা হত্যাকাণ্ড, জাতির জনক হত্যাকারী খুনিচক্রের ফাঁসি কার্যকর, শেয়ারবাজারে মারাত্মক ধস, আইনশৃঙ্খলার চরম অবনতি, যুদ্ধাপরাধীদের বিচারকাজ শুরু প্রভৃতি যোগাত্মক এবং বিয়োগাত্মক ঘটনা সামাল দিতে হয়েছে সরকারকে। কিন্তু সবকিছুর উর্ধ্বে হচ্ছে রাষ্ট্র স্বার্থ, জনস্বার্থ। জনগণের ইচ্ছা-অনিচ্ছার প্রতি সরকারের শীর্ষ মহল যদি উদাসীনতা দেখায়, তবে মানুষ শাসকগোষ্ঠীর প্রতি মুখ ফিরিয়ে নেবেই; যার কিছুটা প্রমাণ বিভিন্ন স্থানীয় সরকার নির্বাচন প্রক্রিয়ায় এর মধ্যেই দেখা গেছে।\nশাসনব্যবস্থায় পচন থামাতে হলে ব্যর্থ, বাচাল এবং অকর্মণ্য মন্ত্রীদের সরিয়ে দেয়ার কোন বিকল্প নেই। এটা ভাবার কোন কারণ নেই যে, মন্ত্রীদের কাউকে পদ থেকে অব্যাহতি দিলে সরকারকে সমালোচনার মুখে পড়তে হবে; বরং ব্যর্থ মন্ত্রীদের সরিয়ে দিলে সরকার জনগণের কাছে নন্দিতই হবে। মন্ত্রীরাও বুঝতে পারবেন ব্যর্থতার দায় নিয়ে পদে থাকা সম্ভব নয়।\n‘প্রধানমন্ত্রীর জীবন হুমকির মুখে’- এলজিআরডি মন্ত্রীর এ বাণীর প্রতিধ্বনি করেই বলি, দ্রুত মহাজোট সরকারের শুদ্ধি অভিযান চালানো হোক। মনে রাখা দরকার, বাংলাদেশে আন্না হাজারেদের উত্থান থামানো যাবে না, কারণ অনশন মানুষের গণতান্ত্রিক অধিকার।\nএ লেখাটি যখন শেষ করব তখনই প্রকাশিত সংবাদ থেকে জানা গেল, বগুড়ায় ৯টি গাড়ির দৈনিক পত্রিকা লুট করেছে পরিবহন শ্রমিকরা। নৌপরিবহনমন্ত্রী শাজাহান খানের বিরুদ্ধে সংবাদ প্রকাশ করায় তারই লোক পত্রিকা লুট করে নিয়ে গেছে। এটা কেমন অশনি সংকেত! শীর্ষ কাগজ সম্পাদককে গ্রেফতার করা হয়েছে চাঁদাবাজির অভিযোগে। কাগজের পক্ষ থেকে বলা হয়েছে, সম্পাদক সরকারি রোষানলের শিকার। প্রকৃত সত্য তবে কী?\nশুক্রবার ২৬আগস্ট২০১১, পূর্বাহ্ন ১১:৩৭\nমহাজোটে অনেক যোগ্য নেতা আছেন, যারা মন্ত্রিত্ব পেলে দক্ষতার সঙ্গে কাজ করতে পারবেন। বাংলাদেশ আওয়ামী লীগেও কারা ত্যাগী, পরীক্ষিত নেতা তা শীর্ষ মহলের অজানা নয়।\nকারা তারা, আপনি কাদের কথা বলছেন? এবং কোন কোন মন্ত্রনালয়ের জন্য?\nশনিবার ২৭আগস্ট২০১১, পূর্বাহ্ন ১১:৪৫\nmd nasir uddin বলেছেনঃ\nমন্ত্রীদের ব্যর্থতার দায় আওয়ামী লীগ নেবে কেন এ দায় তো সংশ্লিষ্ট মন্ত্রনালয়ের মন্ত্রীর।এ দায় যদি আওয়ামীলীগ নেয় তবে আমাদেরকে বুঝতে হবে আওয়ামীলীগের অবস্থানও ব্যর্থ মন্ত্রীদের মতই এবং সত্যই আওয়ামীলীগের পচন ধরেছে।\nবুধবার ৩১আগস্ট২০১১, পূর্বাহ্ন ০২:৩১\nবর্তমান সরকার বোধ হয় খানিক ব্ল্যাক আউটে আছে। তাদের উচিত এর চিকিৎসা করানো। ব্ল্যাক আউটের চিকিৎসা আছে….\nশুক্রবার ০২সেপ্টেম্বর২০১১, অপরাহ্ন ০১:০৮\nবগুড়ায় ৯টি গাড়ির দৈনিক পত্রিকা লুট করেছে পরিবহন শ্রমিকরা। নৌপরিবহনমন্ত্রী শাজাহান খানের বিরুদ্ধে সংবাদ প্রকাশ করায় তারই লোক পত্রিকা লুট করে নিয়ে গেছে। এটা কেমন অশনি সংকেত! শীর্ষ কাগজ সম্পাদককে গ্রেফতার করা হয়েছে চাঁদাবাজির অভিযোগে। কাগজের পক্ষ থেকে বলা হয়েছে, সম্পাদক সরকারি রোষানলের শিকার। প্রকৃত সত্য তবে কী\nঅভাগা বাঙালি আর বাংলাদেশের সরকার!!! চেয়ে চেয়ে দেখা ছাড়া আর কিইবা করার আছ। কিন্তু বাঙালি যখন জাগে তখন কিন্তু ……………সুতরাং। আমি বলি কী, শাজাহান খানদের মত নির্লজ্জ আর গুণ্ডা সর্দের্ডের দিয়ে দেশ চলানোর জন্য প্রধান মন্ত্রী সাহেবা কেন প্রাণপণ চেষ্টা চালাচ্ছেন জানিনা। কী অমন দুর্বলতা আছে এদের প্রতি? নাকি তিনি চোখ কান বন্ধ করে আছেন, ” কিছু দেখবনা, কিছু শুনবনা, দেশ গোল্লায় যাক, ক্ষমতায় থাকাটাই বড় মজার”


সমাজ বিজ্ঞানে ক্রিয়াবাদ? - এনসাইক্লোপিডিয়া উত্তর - বিশ্ব বিশ্বকোষীয় জ্ঞান\nপ্রশ্ন :সমাজ বিজ্ঞানে ক্রিয়াবাদ?\n[সদস্য (365WT)]উত্তর [চীনা ] সময় :2019-02-03\nবৈজ্ঞানিক সমাজতন্ত্রটি একটি থিওরিটিকাল সিস্টেম, তাত্ত্বিক মডেল এবং ইউটিপিয়ান সমাজতন্ত্রের সাথে সমাজতন্ত্রের বাস্তব মডেল। বৈজ্ঞানিক সমাজতন্ত্র সমস্ত মানব সভ্যতার অর্জনের স্ফটিকীকরণ।\nবৈজ্ঞানিক সমাজতন্ত্র সমাজতন্ত্রের প্রকৃতি, প্রকৃতি, বৈশিষ্ট্য এবং উন্নয়ন আইন সম্পর্কে বৈজ্ঞানিক তত্ত্ব। এটি একটি সম্পূর্ণ এবং কঠোর তাত্ত্বিক পদ্ধতি যা দর্শনশাস্ত্র, অর্থনীতি, সামাজিক ব্যবস্থাপনা এবং আচরণবিজ্ঞান বিজ্ঞানের মত গঠিত। এটি একটি মানব সমাজ। উন্নয়ন তত্ত্ব সর্বশেষ ফলাফল। বৈজ্ঞানিক সমাজতন্ত্র এবং অন্যান্য সামাজিক বিজ্ঞানগুলির মধ্যে পার্থক্য তার সংজ্ঞায় রয়েছে। তার অর্থনীতি এবং সামাজিক বিজ্ঞান অর্থনীতির মধ্যে পার্থক্য তার কর্মক্ষমতা এবং প্রাতিষ্ঠানিক নকশাতে রয়েছে। অর্থনীতিতে প্রাতিষ্ঠানিকতা ও অর্থনীতির মধ্যে পার্থক্য সরকারি আচরণের প্রাতিষ্ঠানিক নকশা। ।\n"ক্যাপিটাল" এবং "এন্টি-ডু লিন"\nবৈজ্ঞানিক সমাজতান্ত্রিক তাত্ত্বিক সিস্টেম\nপুঁজিবাদী অভ্যন্তরীণ দ্বন্দ্ব ক্রমবর্ধমান তীব্র হয়ে উঠছে


রাইড শেয়ারিং যাত্রী হয়রানি বাড়ছে! - নতুন কাগজ : নতুন কাগজ\nরাইড শেয়ারিং যাত্রী হয়রানি বাড়ছে!\n* নিরাপত্তা ও সেবার মান নিয়ে যাত্রীদের অসন্তোষ\n* প্রমোকোডের অফার দিয়ে উল্টো কাজ!\n* নারী যাত্রী হয়রানি তো আছেই\nজিয়াউর রহমানঃ অ্যাপভিত্তিক সার্ভিস উবার ও পাঠাওয়ের যাত্রী নিরাপত্তা এবং সেবার মান নিয়ে প্রশ্ন উঠেছে। এ ধরনের সার্ভিস নিবন্ধনে তথ্য যাচাইয়ের পদ্ধতি কতটা যথাযথ, তা নিয়েও সংশয় দেখা দিয়েছে। সেবার মান নিয়ে উবারের ব্যাপারে যাত্রীদের মোটামুটি সন্তোষ থাকলেও দেশি অ্যাপ পাঠাও সম্পর্কে তাদের ক্ষুব্ধ প্রতিক্রিয়া পাওয়া গেছে। আবার বেশিরভাগ মানুষ এখনও ভালোভাবে জানেই না ‘ওভাই’সহ অন্যান্য কয়েকটি দেশি অ্যাপ সম্পর্কে।\nউন্নয়নশীল দেশগুলোর মতো বাংলাদেশেও গণপরিবহন ব্যবস্থা একেবারেই নাজুক৷ বিশ্বের উন্নত দেশগুলোতে এখন গুগল ম্যাপই এক জায়গা থেকে অন্য জায়গায় যাওয়ার রুট, বাস, ট্রাম বা অন্য সব ধরনের বিকল্প আপনাকে পুঙ্খানুপুঙ্খ জানিয়ে দেয়৷ বাংলাদেশে কখন, কোথায়, কোন বাস যায়, তা হয়তো চালকেরাও ঠিকমতো বলতে পারেন না৷\nনৈরাজ্য তো আছেই৷ অন্য শহর থেকে ঢাকায় নতুন আসা কারো পক্ষেও গণপরিবহনের রুট, সময়সূচি, ভাড়া সম্পর্কে ধারণা পাওয়া অসম্ভব৷\nবিকল্প ব্যবস্থায় যাদের সামর্থ্য রয়েছে, তারা গাড়ি কিনছেন৷ এমন অনেক মধ্যবিত্ত পরিবার আছে, যাদের সামর্থ্য না থাকলেও প্রতিদিনের যাতায়াতের ভোগান্তি থেকে বাঁচতে ব্যাংক থেকে লোন নিয়ে হলেও কিনছেন ব্যক্তিগত গাড়ি৷\nদরকারের সময়ে সিএনজি অটোরিকশা, ট্যাক্সি, রিকশা, কোনোকিছুই হাতের নাগালে পাওয়া ঢাকা শহরে সম্ভব না৷ আর বৃষ্টি, রাজনৈতিক অস্থিরতা, সমাবেশ, বা বড় কোনো পরীক্ষা থাকলে ঢাকা শহরের যাত্রীদের অবস্থা হয় পাগলের মতো৷\nএই অবস্থায় যাত্রীদের আশীর্ব্বাদ হয়ে আসে উবার৷ এরপরই পাঠাও এবং পরে আরো বেশ কিছু দেশীয় প্রতিষ্ঠান গণপরিবহনের নৈরাজ্যের সুযোগ নিয়ে সে জায়গা দখল করে৷ হাতের নাগালে অ্যাপ৷ বাসায় বসে অনুরোধ পাঠালে গাড়ি এসে হাজির হয়৷ কোনো দামদর করতে হয় না৷ নিশ্চিন্তে পৌঁছে যাওয়া যায় গন্তব্যে৷\nএদের বিরুদ্ধে নিরাপত্তা, জবাবদিহিতাসহ নানা বিষয়ে যাত্রীদেরও রয়েছে অভিযোগ৷\nফেসবুকে বন্ধুদের কাছে জানতে চেয়েছিলাম রাইড শেয়ারিং নিয়ে তাঁদের মন্তব্য৷ অনেকে খুঁত থাকা সত্ত্বেও এসব সেবাকে স্বাগত জানিয়েছেন৷ কেউ কেউ তুলে ধরেছেন নিজেদের অভিজ্ঞতা৷\nএক বন্ধু এদের গতি ও নিরাপত্তা নিয়ে প্রশ্ন তুলেছেন৷ বলছেন, বেশিরভাগ ক্ষেত্রে মোটরবাইক চালকেরা নামেমাত্র হেলমেট দেন যাত্রীদের৷\nএক নারী বন্ধু প্রশ্ন তুলেছেন চালকের ব্যবহার নিয়ে৷ একটি অনলাইন পত্রিকার সাংবাদিক এক কথায় জানিয়ে দিয়েছেন, ‘সবগুলো অবৈধভাবে চলছে৷’ রাস্তায় চালকদের কোনো আইন না মানার বিষয়টিকে বড় সমস্যা বলে মনে করছেন৷\nভাড়া নির্ধারণে সেবাগুলোর স্বেচ্ছাচারী মনোভাবের কথাও তুলে ধরেছেন এক বন্ধু৷ ‘‘রাইড শেয়ারিং এর কারণে কিছুটা ভোগান্তি মধ্যবিত্তের কমেছে” মানছেন কেউ কেউ৷ কিন্তু পাশাপাশি বলছেন, ‘যেসব কারণে সিএনজিতে চড়া বন্ধ করছিলাম, এখন উবার পাঠাও তা শুরু করছে। ঈদে ভাড়া ৪ গুণ! আবার মোড়ে দাঁড়িয়ে বাইকগুলো চুক্তিতে যেতে চায়!’\nকারপুলিং বা রাইড শেয়ারিং-এ কোনোভাবেই একজন চালকের মুনাফা করার কথা না৷ শুধু যাত্রাপথে জ্বালানির খরচের এক অংশ দেয়ার কথা সহযাত্রীর৷ কিন্তু বাংলাদেশে রাইড শেয়ারিং-এর নামে রীতিমতো ব্যবসা প্রতিষ্ঠান খুলে বসেছেন চালকেরা৷ শুধু চালক নন, একটা অ্যাপ বানিয়ে আর কোনো বিনিয়োগ ছাড়াই কামাচ্ছেন নগদ টাকা৷\nঅল্প দিনেই মানুষের কাছে এ সেবা জনপ্রিয় হয়ে উঠলেও সাম্প্রতিক সময়ে অ্যাপভিত্তিক এ পরিবহন সেবায় ভোগান্তির শিকার হচ্ছেন যাত্রীরা। অতিরিক্ত ভাড়া দাবি, অ্যাপ নির্দেশিত সোজা পথে না গিয়ে বাঁকা পথে গন্তব্যে যাওয়া, যাত্রা শুরুর আগেই রাইড চালু করা, কাঙ্ক্ষিত গন্তব্যে যেতে অস্বীকৃতি, একই জায়গায় একেক রকম ভাড়া, প্রমোকোডের নামে কোম্পানির প্রতারণাসহ নানাভাবে হয়রানির শিকার হচ্ছেন সেবা গ্রহণকারীরা।\nজানা গেছে, বিগত কয়েক বছরে প্রায় এক ডজনেরও বেশি অ্যাপভিত্তিক রাইড শেয়ারিং কোম্পানি গড়ে উঠেছে। উবার, পাঠাও, সহজ.কম, চলো, বাহন, গাড়ি ভাড়া, ডাকো, ওভাই, আমার বাইক, শেয়ার মটর সাইকেল, বিডি বাইক ও ইজিয়ার রাজধানীতে মোটরসাইকেলে যাত্রী পরিবহন সেবা চালু করেছে। মোটরসাইকেলে চড়ার সময় যাত্রীদের হেলমেট ব্যবস্থা না করায় দুর্ঘটনারও শিকার হচ্ছেন অনেকে। সাম্প্রতিক সময়ে রাজধানীতে এ সেবা জনপ্রিয় হলেও হয়রানির ঘটনায় যাত্রীরা বিমুখ হতে পারে বলে মনে করছেন সংশ্লিষ্টরা।\nযাত্রীরা বলছেন, ঢাকা শহরে চলাচলে রাইড শেয়ারিং কোম্পানিগুলো প্রমোকোডের অফার দিয়ে থাকে। এ অফারে সর্বোর্চ্চ ৭০ ভাগ পর্যন্ত ছাড়ের অফার দেওয়া হয়। চমকপ্রদ এই সুবিধা প্রদানের কোড দিলেও বাস্তব চিত্র তার উল্টো। কোনো রাইডারই সেই প্রমোকোড অনুযায়ী রাইড দিতে চায় না বলে জানিয়েছেন ভুক্তভোগী রাইড সেবা গ্রহণকারীরা।\nমোটরসাইকেলে যাতায়াতে কোনো ধরনের ছাড়ে যাত্রী বহন করতে রাইডারদের অনীহা থাকায় যাত্রীরা কোম্পানিগুলোর এ অফারকে প্রতারণা বলছেন অনেকে। এ ছাড়া দুই চাকার এ বাহনে যাতায়াতে ভাড়াও বেশি হওয়ায় যাত্রীরাও অতিষ্ঠ। তারা বলছেন, উবার ও পাঠাওসহ অ্যাপভিত্তিক রাইড সেবাদানকারী প্রতিষ্ঠানগুলো অত্যধিক ভাড়া আদায় করছে। এ ভাড়ায় যাতায়াত করতে কষ্ট হচ্ছে ব্যবহারকারীদের।\nউত্তরা যেতে রামপুরা থেকে পাঠাওয়ের রাইডে উঠেন তরিক। তার অভিযোগ, অজুহাত দেখিয়ে চালক তাকে মহাখালী-বনানী হয়ে উত্তরা নিয়ে যায়। ৩০ মিনিটের পথ উনি আমাকে নিয়ে পৌঁছান ৯০ মিনিটে। তাও আমার কোনো সমস্যা ছিল না। কিন্তু বিপত্তিটা বাধল যখন ভাড়া দিতে গেলাম। অ্যাপসে ভাড়া দেখাল ২৫৪ টাকা, আমি ২৬০ টাকা দিলে তিনি বলেন, ‘ভাই এইটা কী দিলেন। ৩৫০ টাকা দিলেও আমার পোষাবে না। অনেক বাকবিতণ্ডার পর অনেকটা মানসম্মানের ভয়ে বাইকারকে ৩৫০ টাকা দিতে বাধ্য হই। তরিক বলেন, পাঠাওয়ে অভিযোগ করেছি কিন্তু কোনো প্রতিকার পাইনি।\nহাফিজুর রহমান সফিক নামে পাঠাওয়ের একজন সেবা গ্রহীতার অভিযোগ, রাইডার রাইড শেষে অতিরিক্ত টাকা দাবি করে বলে, ‘অ্যাপে ভুল রিডিং শো করে, কিন্তু আসলে আমি যেখানে গিয়েছি, সবসময় একই দূরত্ব দেখায় ও একই টাকা দেখায়। সে নামার পর নানা টালবাহানা শুরু করে ও খারাপ ব্যবহার করে। উবারের একজন চালকের বিরুদ্ধে একই অভিযোগ করেন কুদ্দুস নামে একজন। তিনি বলেন, সিএনজি চালকরা যখন অতিরিক্ত ভাড়া নিত, তখন উবার খুব ভালো ছিল। এখন উবার-পাঠাওয়ের ভয়ে সিএনজি চালকরা ভাড়া যখন কমাইলো, এখন উবার অতিরিক্ত ভাড়া নেয়। উবার আমাদের পেয়ে বসেছে। সবসময় অতিরিক্ত সুবিধা খোঁজে। মাসুমা লিজা নামের একজন অভিযোগ করেন, কিছু দিন আগে ধানমন্ডি থেকে উত্তরা এলাকায় যেতে উবারে অনুরোধ পাঠান। কিন্তু চালক আসতে অস্বীকৃতি জানান। চালক দুর্ব্যবহার করেছেন বলেও অভিযোগ তার।\nজানা গেছে, শুধুমাত্র ‘পাঠাও’অ্যাপসের ব্যবহারকারীর সংখ্যা লাখেরও বেশি। তবে প্রকৃত সংখ্যা প্রকাশ করতে চায় না ‘পাঠাও’।\nযাত্রীদের সাথে কথা বলে জানা গেছে, বাড়তি ভাড়ার কারণে ব্যবহারকারীরা সবচেয়ে বেশি নাখোশ পাঠাও এর উপর। এক রাইড সেবা গ্রহণকারী বলছেন, পাঠাও চালকরা প্রমোকোডের ছাড়ে যেতে চায় না। এছাড়া অ্যাপে অনুরোধ গ্রহণ করেও আধা ঘণ্টা অপেক্ষা করিয়ে রেখে পরে তা বাতিল করাসহ নানা হয়রানি করা হয়। এ ব্যাপারে জানতে চাইলে পাঠাও এর মার্কেটিং বিভাগের প্রধান বলেন, প্রমোকোড কোন রাইডার যাত্রী বহন করলে তাকে কোম্পানি থেকে প্রমোকেড এর টাকা দিয়ে দেওয়া হয়। অনেক সময় রাইডাররা নগদ টাকার আশায় প্রমোকোড এর অফার দিয়ে যেতে চায় না। তাহলে কেন এই অফার দেওয়া হয় জানতে চাইলে তিনি বলেন, সব রাইডাররা যে যাচ্ছে না, তা নয়, কিছু রাইডার হয়ত নগদ টাকা পাওয়ার জন্য প্রমোকোড দিয়ে যাচ্ছেন না। অধিকাংশ রাইড গ্রহণকারীরা সুবিধা পাচ্ছেন বলে তিনি দাবি করেন।\nনারী যাত্রীকে হয়রানিঃ\nসম্প্রতি এক নারী যাত্রীকে উত্যক্ত করার অভিযোগে পাঠাও’র মোটরসাইকেল চালককে বরখাস্ত করা হয় ।\nএ নিয়ে ভুক্তভোগি ওই নারী যাত্রী ফেসবুকে If you’reagirl, DO NOT use Pathao to travel শিরোনামে অভিযোগ বর্ণনা করে একটি স্ট্যাটাস দেন। পরবর্তীতে এই অভিযোগ সামাজিক মাধ্যমে ভাইরাল হওয়া শুরু করলে এক ঘন্টার মধ্যেই পাঠাওয়ের ভাইস প্রেসিডেন্ট আহমেদ ফাহাদের পক্ষ থেকে পাঠাও পেইজ থেকে জানানো হয় অভিযুক্ত চালক মোহাম্মদ আহসানুল ইসলামকে তারা ব্যানড করেছে।\nঘটনার বিস্তারিত লিখে ফেসবুক স্ট্যাটাসে এলেনা জানান, আজ (রোববার) ৩টা ১৬র দিকে আমি প্রথমবারের মতো পাঠাও কল করেছিলাম। আমি বন্ধুদের সাথে বসুন্ধরায় ছিলাম। আমার তারাতারি বাসায় ফেরার দরকার ছিল, কারণ আমি অসুস্থ বোধ করছিলাম। আমি প্রথমে উবার ডাকতে গিয়ে দেখি সেখানে খরচ অনেক বেশি, আর সিএনজিতেও আমার কিছু খারাপ অভিজ্ঞতাও আছে, তাই আমি এই ঝুঁকিটি নিয়েই ফেললাম।\nতিনি আরও বলেন, পরবর্তীতে পাঠাও চালক আমার সাথে যোগাযোগ করে এবং লোকেশন ঠিক করি যেখান থেকে দেখা করব। যখন সে আসে আমাকে কোন হেলমেট নিতে বলেন নি। আমি তাকে ওঠার আগেই বলে নেই যে এটা আমার পাঠাওতে প্রথম রাইড, আর প্রথমবারের মতোই আমি মোটোরসাইকেলে উঠছি।\nসৌভাগ্যবশত আমাকে তুলে দিতে আমার বন্ধুরাও এসেছিল এবং তারা আমার ছবি তুলছিল। কিন্তু তখন ওই চালক কড়াকড়িভাবে জানিয়ে দিলো ছবি তোলা নিষেধ। আমি শুধু এইজন্য মেনে নিয়েছিলাম কারণ, আমার বন্ধুদের কাছে শুনেছি পাঠাও নাকি নিরাপদ সার্ভিস। তাই আমিই পাঠাওর বাইকে উঠেছি।\nএলেনা হুসাইন জানান, আমি যখন বাইকে উঠি তখন আমার নিরাপত্তার জন্য উনি আমাকে আরও কাছে এসে শক্ত করে ধরতে বলে। কিন্তু আমার কাছে কেন যেন মনে হয়েছে তার অন্যরকম চিন্তা ছিল তাই সে আমাকে বার বার একই কথা বলছিল। যখন আমরা ফ্লাইওভাররে কাছে পৌছালাম তখন সে বলল, আমি ঠিকানা চিনিনা আর ফ্লাইওভারের চারপাশে ঘুরে বেড়াচ্ছিল। পরবর্তীতে সে সঠিক পথে যাওয়া শুরু করে যা আমি শুরু থেকেই নির্দেশনা দিচ্ছিলাম। ফাইনালি যখন আমরা ফ্লাইওভারে উঠলাম তখন দেখলাম ওই চালক তার লুকিং গ্লাসটা আমার চেহারার দিকে তাক করছে এবং হেলমেটের গ্লাসটা খুলে আয়নার ভেতর দিয়ে সে আমার দিকে তাকিয়ে আছে।\nঅভিযোগ সম্পর্কে তিনি আরও বলেন, এই বিষয়ে আমি তাকেই কিছুই বলিনি কারণ, আমি জানিনা বাইক চালানোর সময় কি হয়। আর এটাকে স্বাভাবিক ভেবেছি যতক্ষন না তিনি রিজেন্সির কাছাকাছি জায়গায় থামলেন এবং বললেন কয়েকটি সেলফি তুলবেন যা তার কাছে স্মরণীয় হয়ে থাকবে আর পাঠাও’র কাজেও লাগবে। এর আগে আমি দেখেছি অনেকেই চালকের সাথে ছবি তোলে, তাই স্বাভাবিক এভবে আমিও অনুমতি দিয়েছিলাম। কিন্তু তাৎক্ষনকি আমি তাকে মানা করি কারণ সে যখন ছবি তুলছিলো তখন বিশেষভাবে আমাকে তার কাধে হাত রাখার জন্য অনুরোধ করে।\nস্ট্যাটাসে তিনি আরও অভিযোগ করেন, যখন আমরা উত্তরার কাছাকাছি পৌছে যাই, তখন চালক বাইকটির গতি কমিয়ে আনেন এবং আমার সাথে কথা বলার চেষ্টা করেন। তিনি বলেন, পাঠাওতে এটা তার প্রথম রাইড। তার এক বন্ধুকে নামাতেই তিনি বসুন্ধরায় এসেছিলেন, আর সৌভাগ্যক্রমে আমার সাথে দেখা করার সুযোগ হয়ে গেল। এরপর সে আমাকে জিজ্ঞেস করতে শুরু করল আমি কোথায় পড়াশোনা করি, উত্তরা কোথায় থাকি, আমি সাধারনত কীভাবে কাছকাছি চলাচল করি, কেনো আমার গাড়ি নিতে আসলো না। সে যুক্তরাজ্য থেকে গ্রাজুয়েশন শেষ করেছে বলেও জানাল যদি এটা আমার জানার কোন দরকারই ছিল না। তার এসব প্রশ্নে আমি হাসছিলাম আর মাথা নাড়াচ্ছিলাম, কারণ অল্প সময়ের জন্যে হলেও আমি ভয় পেয়েছিলাম।\nএলেনা বলেন, সত্যি বলতে আমি আসলে ভয় পেয়ে গিয়েছিলাম। আমি ভেবেছিলাম, যদি আমি খারাপ ব্যবহার করি, তাহলে যদি সে আমাকে অন্য কোথাও নিয়ে যায় এবং এমন কিছু যার জন্য আমাকে সারাজীবন ভুগতে হবে। পরে তিনি আমাকে বলে, সে প্রায়ই উত্তরা আসতে পারে এবং আমাকে আমার বাসা থেকে নিয়ে ৩০০ ফিটের দিকে ডেট করতে যেতে পারে। আমি কখন ফ্রি থাকি এবং রাতে আমার সাথে ফোনে কথা বলা যাবে কিনা সে তাও জিজ্ঞেস করে। তাতক্ষনিকভাবে আমি আলাপের বিষয়বস্তু থেকে বের হতে চাই, কারণ আমি এসব প্রশ্নের উত্তর দিতে চাইনি। সৌভাগ্যক্রমে আমি তখন আমার গন্তব্যের কাছিকাছি থাকায় আমি তাকে পথ নির্দেশনা দিতে থাকি। আমি তাকে আমার বাসা চেনাতে চাইনি বলে অন্য একটি বাসার সামনে গিয়ে থামি এবং আমি তাকে বলি যে আমি এই বাসাতেই থাকি। যখন আমি তাকে জিজ্ঞেস করলাম, ভাড়া কত হয়েছে তখন সে ভাড়া নিতে অস্বীকৃতি জানিয়ে বলে, আমাদের তো প্রায়ই দেখা হবে। কিন্তু আমি তাকে জোর করে ভাড়া দিয়ে চলে আসি।\nতিনি বলেন, পরবর্তীতে আমি যখন বাসায় আসি, সাথে সাথে ওই চালকের নাম্বার ব্লক করি এবং পাঠাও অ্যাপসের মাধ্যমে অভিযোগ করি। এরপর আবারও ওই ব্যক্তি অন্য নাম্বার দিয়ে কল দেওয়ার সাহস দেখায়। আর আমি তার গলা শুনে চিনে ফেলি এবং এই নাম্বারটিও ব্লক করি। এখন আমাকে বলুন এই দেশে এমন কোন সেবা কি আছে যা নারীরা তাদের জরূরী সময়ে যাতায়তের কাজে ব্যবহার করতে পারবে?\nতবে সেদিন বিষয়টি নিয়ে এলেন কোনো আইনি পদক্ষেপ নেবেন না বলে জানিয়েছেন ।\nএদিকে এই অভিযোগের প্রেক্ষিতে পাঠাও থেকে ওই পোষ্টের কমেন্টে বলা হয়, হাই এলেন, আমাদের সেবা নারীদের জন্য সুবিধাজনক ও নিরাপদ করতে আমরা সবসময় চেষ্টা চালিয়ে যাচ্ছি। এতা আসলেই অগ্রহণযোগ্য ব্যবহার। আর তাই এই নির্দিষ্ট চালকের ব্যবহারের জন্য আমরা তাকে বরখাস্ত করেছি (পরবর্তীতে তাকে পাঠাও থেকে নিষিদ্ধ করা হয়)। নারী ও পুরুষ উভয়ের জন্যই আমরা চেষ্টা করছি পাঠাওকে একটি বিশ্বাসযোগ্য ও নিরাপদ পরিবহন সেবা হিসেবে তৈরি করতে। অন্যরা নিরাপত্তাহীনতায় ভুগবে এমন কোন ব্যবহার আমরা সহ্য করব না।\nপাঠাওর ভাইস প্রেসিডেন্ট আহমেদ ফাহাদের পক্ষ থেকে ওই কমেন্টে আরও বলা হয়, আমি জানি এটা আপনার জন্য অবশ্যই খুব ভীতিকর ছিল। আমি দুঃখিত আপনার এই খারাপ অভিজ্ঞতার জন্য। আশা করি আপনি ভালো অনুভব করবেন।\nবাংলাদেশে রাইড শেয়ারিং কোম্পানি\n২০১৬ সালের শেষে যাত্রা শুরু করে বাংলাদেশের বৃহত্তম রাইড শেয়ারিং কোম্পানি পাঠাও৷ পাঠাও জানিয়েছে, এই পর্যন্ত তাদের মোবাইল অ্যাপ প্রায় ৫০ লাখ বার ডাউনলোড হয়েছে৷ ৪ কোটির বেশি ট্রিপ দিয়েছেন পাঠাওয়ের চালকরা৷ রাইড শেয়ারিংয়ের পাশাপাশি খাবার ও পার্সেল সার্ভিস রয়েছে পাঠাওয়ের৷ নেপালেও চলছে তাদের কার্যক্রম৷\nবাংলাদেশে অ্যাপভিত্তিক রাইড শেয়ারিং সেবা হিসেবে উবার যাত্রা শুরু করে ২০১৬ সালের ২২ নভেম্বরে৷ যদিও ২০১০ সালে প্রথম চালু হয় যুক্তরাষ্ট্রভিত্তিক প্রতিষ্ঠানটি৷ দক্ষিণ এশিয়ায় ৩৩তম শহর হিসাবে ঢাকায় উবার সেবা চালু হয়৷\n২০১৬ সালের ৭ মে বাংলাদেশের প্রথম অ্যাপভিত্তিক চালু হয়েছিল রাইড শেয়ারিংয়ের সেবা ‘শেয়ার এ মোটর সাইকেল বা স্যাম৷ তবে, সেভাবে জনপ্রিয় হতে পারনি এই কোম্পানিটি৷\nএকাধিক যাত্রী নিয়ে বাংলাদেশে প্রথম রাইড শেয়ারিং সেবা ‘বাডি’৷ এতে কোম্পানির গাড়িতে একাধিক ব্যক্তি গন্তব্যের পথ ধরতে পারেন৷ ছয় থেকে ১০ জন যাত্রীকে এক গাড়িতে সেবা দিচ্ছে বাডি৷ সেবাটি পাওয়া যায় মোবাইল অ্যাপে৷\nনারীদের জন্য ২০১৮ সালের ২৮ এপ্রিল চালু হয় কেবল নারী চালকদের মাধ্যমে পরিচালিত ও বোন সেবা৷ শুরুতে ৫০ জন নারী রাইডার দিয়ে কার্যকর চালু হলেও এখন সংখ্যাটা বেড়েছে৷ ও ভাই সলিউশনস লিমিটেড উদ্যোগ নিয়েছে এই প্ল্যাটফর্মের৷\nরাইড শেয়ারিংয়ে নানাবিধ নামে সেবা চালু করেছে ‘ও ভাই সলিউশনস লিমিটেড৷ নারীদের ওবোন-এর পাশাপাশি কোম্পানিটির রয়েছে মোটর সাইকেলের ক্ষেত্রে ওভাই মটো, ফোর-হুইলার প্রাইভেট কারের ওভাই গাড়ি, থ্রী হুইলার সিএনজির ওভাই সিএনজি এবং মাইক্রো বাসের না ওভাই মাইক্রো সেবা৷\nঅনলাইনে বাস টিকেট বিক্রির কার্যক্রম নিয়ে ২০১৪ সালে সহজ ডটকমের যাত্রা শুরু হয়৷ ২০১৮ সালের শুরুতে কোম্পানিটি চালু করে মোটর সাইকেলে রাইড শেয়ারিং সেবা৷ এরপর প্রাইভেট কারে রাইড শেয়ারিংয়ের দিকে যায় তারা৷\n২০১৮ সালের ১ সেপ্টেম্বর থেকে ঢাকায় যাত্রা শুরু করে রাইডশেয়ারিং কোম্পানি পিকমি৷ মোবাইল অ্যাপে মোটরসাইকেল ও কারের পাশাপাশি স্কুটির রাইড শেয়ারিং সেবাও দেয় তারা৷\nবাংলাদেশে ২০টির মতো রাইড শেয়ারিং কোম্পানি আছে৷ চলো, মুভ, ঢাকা মোটো, বাহন, আমার বাইক ট্যাক্সিওয়ালা, আমার রাইড, আমার বাইক, ডাকো, গতি ও হ্যালো রাইড প্রভৃতি রয়েছে এর মধ্যে৷\nরাইড শেয়ারিং নীতিমালা\nঅ্যাপভিত্তিক পরিবহন সেবাদাতা কোম্পানিগুলোকে নিয়মের মধ্যে আনতে রাইড শেয়ারিং সার্ভিস নীতিমালা-২০১৭ প্রণয়ন করে সরকার৷ ২০১৮ সালের ৭ মার্চ থেকে সেটি কার্যকর করা হয়৷\nনতুন কাগজ সম্পাদকের মা হারানোর ৯ বছর আজ\n৮৯৬ কোটি টাকা বরাদ্দ বেড়েছে স্বাস্থ্য খাতে\nপদ্মার বিচ্ছিন্ন চরে কেরোসিনের কুপি থেকে বিদ্যুৎতের আলোর ঝলকানি


মা হাঁসের পেছনে ছানারা সারি বেঁধে সাঁতার কাটে কেন\n/ Why do the chicks swim in rows behind the mother duck?\n১৭ নভেম্বর, ২০২১ ১১:৩৭\nআপডেট: ১৭ নভেম্বর, ২০২১ ১৪:৪৯\nমা হাঁসের পেছনে সাঁতার কাটছে সারিবদ্ধ ছানারা। ছবি: সংগৃহীত\nমায়ের পেছনে এই সারি বাঁধাতেও শৃঙ্খলা রক্ষা করে হাঁসছানারা। সবচেয়ে ছোট ছানাটিই থাকে মায়ের ঠিক পেছনে। শৃঙ্খলা ভাঙার শাস্তি হিসেবে কোনো কারণে সারি থেকে ছিটকে গেলে সাঁতার কাটা কঠিন হয়ে যায়, খেতে হয় হাবুডুবু।\nবাধ্য সন্তানের দারুণ উদাহরণ যেন হাঁসের ছানারা। মা হাঁসের পেছনে সারি বেঁধে সাঁতার কাটা হাঁসছানাদের জুড়ি মেলা ভার। কিন্তু কেন? এর পেছনেও আছে দারুণ একটি বৈজ্ঞানিক ব্যাখ্যা।\nহাঁসছানাদের এই দারুণ নিয়মানুবর্তিতার কারণ গবেষণা করে বের করেছেন বিজ্ঞানীরা। তারা বলছেন, মা হাঁস যখন পানিতে সাঁতার কেটে সামনে এগিয়ে যায়, তখন সৃষ্ট ঢেউয়ে ভেসে মাকে অনুসরণ করা ছানাদের জন্য সহজ হয়ে যায়।\nমা হাঁসের সাঁতারের সময় সৃষ্ট ঢেউ পেছনে থাকা ছানাগুলোকে সামনে এগিয়ে যেতে সাহায্য করে। এতে তাদের শক্তি বাঁচে প্রচুর।\nগবেষণা প্রতিবেদনটি প্রকাশ করেছে ক্যামব্রিজ ইউনিভার্সিটির জার্নাল অফ ফ্লুইড মেকানিকস্।\nএর আগে বিভিন্ন গবেষণায় দেখা গেছে যে সাঁতারে হাঁসছানাদের অনেক বেশি শক্তি খরচ করতে হয়। সেসব গবেষণায় এটাও ধারণা করা হচ্ছিল যে মা হাঁসের পেছনে থাকলে ছানাদের জন্য সাঁতার কাটা অনেক সহজ হয়ে যায়।\nকিন্তু কীভাবে তারা শক্তিটা বাঁচায়, তা এতদিন অজানা ছিল।\nএই প্রশ্নের উত্তর খুঁজতে কম্পিউটারে ঢেউয়ের কৃত্রিম তরঙ্গ তৈরি করেন নেভাল আর্কিটেক্ট ঝিমিং ইউয়ান।\nস্কটল্যান্ডের গ্লাসগোতে ইউনিভার্সিটি অফ স্ট্র্যাথক্লাইডের এই গবেষক হিসাব করে দেখেছেন, মা হাঁসের ঠিক পেছনে থাকা ছানার জন্য সাঁতার কাটা সবচেয়ে সহজ হয়।\nএকা একা সাঁতার কাটতে গেলে হাঁসছানাকে পানিতে লাথি দিয়ে এগোতে হয়। এতে অনেকটা শক্তি খরচ হয়ে যায়। ফলে ছানার গতি কমে যায়, অনেকটা পেছনে টেনে ধরার মতো অবস্থা হয়।\nবিপরীতে মা হাঁসের পেছনে সাঁতার কাটলে পেছন থেকে টেনে ধরার বদলে উল্টো তাকে ধাক্কা দিয়ে পানি সামনে এগিয়ে দেয়।\nলক্ষ্মী ভাইবোনদের মতো হাঁসের সব ছানা এই সুবিধাটা ভাগাভাগি করে ব্যবহার করে। সারি বেঁধে থাকা ছানারা সামনে এগিয়ে যেতে যেতে এই ঢেউ পেছনে থাকা পরের ছানার দিকে ঠেলে দেয়। ফলে পুরো ঝাঁকই তেমন শক্তি খরচ ছাড়া সাঁতরে সামনে এগিয়ে যেতে থাকে।\nআবার মায়ের পেছনে এই সারি বাঁধাতেও শৃঙ্খলা রক্ষা করে হাঁসছানারা। সবচেয়ে ছোট ছানাটিই থাকে মায়ের ঠিক পেছনে।\nশৃঙ্খলা ভাঙার শাস্তি হিসেবে কোনো কারণে সারি থেকে ছিটকে গেলে সাঁতার কাটা কঠিন হয়ে যায়, খেতে হয় হাবুডুবু।\nতারাদের বয়স গণনা কীভাবে\nগ্রহাণুতে আঘাত হানতে ডার্ট মহাকাশযান রওনা দেবে কাল\nওজন কমানোর ম্যাজিক ‘৫:২ ডায়েট’\nগ্রহণে অপরূপ রক্তিম চাঁদ\nআপডেট: ২৭ নভেম্বর, ২০২১ ১৭:৪২\nসার্স কভ টু-এর নতুন ধরন ‘ওমিক্রন’ প্রথম শনাক্ত হয় বতসোয়ানায়। ছবি: সংগৃহীত\nঅত্যন্ত সংক্রামক ডেল্টা ভ্যারিয়েন্টের চেয়েও ওমিক্রনের মিউটেশন হয়েছে চার গুণ বেশি। ফলে এটি দ্রুত মানুষকে আক্রান্ত করতে সক্ষম বলে মনে করা হচ্ছে। তবে বিশেষজ্ঞরা বলছেন, ভাইরাস দ্রুত সংক্রমিত হওয়া মানেই সেটি অন্য ভ্যারিয়েন্টের তুলনায় বেশি প্রাণঘাতী- এমনটি বলার সময় এখনও আসেনি।\nতবে একই সঙ্গে তারা বলছেন, ভাইরাস দ্রুত সংক্রমিত হওয়া মানেই সেটি অন্য ভ্যারিয়েন্টের তুলনায় বেশি প্রাণঘাতী- এমনটি বলার সময় এখনও আসেনি। ‘ওমিক্রন’ নিয়ে গবেষণা এখনও প্রাথমিক পর্যায়ে রয়েছে।\nনতুন ধরনটি নিয়ে এখন পর্যন্ত পাওয়া তথ্যের ভিত্তিতে বেশ কিছু প্রতিবেদন প্রকাশ করেছে আন্তর্জাতিক বিভিন্ন সংবাদমাধ্যম। এর ভিত্তিতে ওমিক্রন নিয়ে বিভিন্ন প্রশ্নের জবাব খুঁজেছে নিউজবাংলা।\nমিশর থেকে বেলজিয়াম ভ্রমণে যাওয়া একজনের দেহেও করোনার এই ধরনটি শনাক্ত হয়েছে। ইউরোপে বেলজিয়ামই প্রথম দেশ, যেখানে ওমিক্রনে আক্রান্ত রোগী পাওয়া গেছে।\nডাচ সরকার শুক্রবার সাউথ আফ্রিকার সঙ্গে বিমান যোগাযোগে নিষেধাজ্ঞা দেয়ার পর দেশটি থেকে দুটি ফ্লাইটে আমস্টারডাম পৌঁছানো কয়েক শ যাত্রী করোনা পরীক্ষার ফলাফলের অপেক্ষায় বিমানবন্দরে আটকে পড়েছেন।\nনতুন ধরনটি কীভাবে তৈরি হলো?\nওমিক্রনের একসঙ্গে এত বেশি মিউটেশন নিয়ে বিস্মিত বিজ্ঞানীরা। কেউ কেউ বলছেন, কোভিড আক্রান্ত কোনো রোগীর বিশেষ শারীরিক দুর্বলতার সুযোগ নিয়ে ভাইরাসটির একসঙ্গে এত মিউটেশন ঘটতে পারে।\nইউনিভার্সিটি কলেজ লন্ডনের কম্পিউটেশনাল বায়োলজি সিস্টেম বিভাগের প্রধান অধ্যাপক ফ্রাঁসোয়া ব্যালোক্স মনে করেন, এমনটি হতে পারে, ভাইরাসটি বিশেষ কোনো ব্যক্তির দেহে দীর্ঘস্থায়ী সংক্রমণের সুযোগ পেয়েছিল। ওই ব্যক্তি হয়তো এইচআইভি/এইডসে আক্রান্ত ছিলেন এবং চিকিৎসা না করানোর কারণে তার ইমিউন সিস্টেম বেশ দুর্বল ছিল। তবে বিষয়টি সম্পর্কে সুনির্দিষ্ট কোনো বৈজ্ঞানিক প্রমাণ বিশেষজ্ঞদের হাতে নেই।\nবিশ্ব স্বাস্থ্য সংস্থার প্রতিক্রিয়া কী?\nসার্স কভ টু-এর নতুন ধরনটি কতটা সংক্রামক বা বিপজ্জনক, সেটি সুনিশ্চিতভাবে বলার মতো যথেষ্ট তথ্য-উপাত্ত এখনও বিজ্ঞানীদের কাছে নেই। বিষয়টি নিয়ে শুক্রবার জরুরি বৈঠক করে বিশ্ব স্বাস্থ্য সংস্থা।\nওই বৈঠকে ‘বি.১.১.৫২৯’ ভ্যারিয়েন্টকে ‘উদ্বেগজনক ধরন’ হিসেবে শ্রেণিবদ্ধ করে ডাব্লিউএইচও। এ ছাড়া গ্রিক বর্ণমালার ওপর ভিত্তি করে এর নাম দেয়া হয় ‘ওমিক্রন’, যেমন এর আগে ‘ডেল্টা ভ্যারিয়েন্ট’ নামকরণ হয়েছিল।\nবেটা ভ্যারিয়েন্টের সঙ্গে নতুন ধরনটির কি কোনো সংযোগ আছে?\nকরোনাভাইরাস সংক্রমণ পুরো আফ্রিকা মহাদেশ, বিশেষ করে সাউথ আফ্রিকাকে বিপর্যস্ত করেছে। দেশটিতে এরই মধ্যে ৩০ লাখ মানুষ কোভিডে আক্রান্ত হয়েছেন, এর মধ্যে মারা গেছেন প্রায় ৯০ হাজার মানুষ।\nসাউথ আফ্রিকায় কোভিডে মৃত্যুর উচ্চ সংখ্যার জন্য সবচেয়ে বেশি দায়ী করা হয় সি.১.২ বা বেটা ভ্যারিয়েন্টকে। সি.১.২ ভ্যারিয়েন্ট অত্যন্ত সংক্রামক এবং টিকাকে অনেকটা অকার্যকর করতে সক্ষম বলে বিশ্ব স্বাস্থ্য সংস্থা একে ‘উদ্বেগজনক ধরন’ হিসেবে শ্রেণিবদ্ধ করেছে।\nতবে এরপর বেটার চেয়েও বেশি সংক্রামক হিসেবে এসেছে ডেল্টা ভ্যারিয়েন্ট। এটি সারা বিশ্বের পাশাপাশি সাউথ আফ্রিকাতেও বেটার চেয়ে বেশি সংক্রমণ ঘটিয়েছে।\nওমিক্রনের বিস্তার কি রোধ করা সম্ভব?\nবাস্তবে সীমান্ত আটকে ভাইরাসের বিস্তার ঠেকানো প্রায় অসম্ভব। তবে বিভিন্ন পদক্ষেপ নিয়ে বিস্তারের গতি ধীর করা যেতে পারে। হংকং ও ইসরায়েলে যে দুজনের দেহে ওমিক্রন শনাক্ত হয়েছে তারা সাউথ আফ্রিকা থেকে এসেছিলেন। এ কারণে অনেক দেশ সাউথ আফ্রিকাসহ আফ্রিকার বেশ কিছু অঞ্চলের সঙ্গে বিমান যোগাযোগ বন্ধ করে দিয়েছে।\nইউরোপীয় ইউনিয়নের ২৭ সদস্য দেশ শুক্রবার সাউথ আফ্রিকাসহ আফ্রিকার দক্ষিণের সাতটি দেশ থেকে ইউরোপে সাময়িক ভ্রমণ নিষেধাজ্ঞা দিতে সম্মত হয়েছে। যুক্তরাষ্ট্র সোমবার থেকে সাউথ আফ্রিকা এবং অন্য সাতটি দেশ থেকে আমেরিকান নন, এমন নাগরিকদের ভ্রমণ সীমিত করেছে।\nএ ধরনের নিষেধাজ্ঞা ভাইরাসের নতুন ধরনটির বিস্তার ধীর করতে সাহায্য করতে পারে। তবে মনে রাখা দরকার, বতসোয়ানায় ওমিক্রনের সংক্রমণ ধরা পড়ে নভেম্বরের মাঝামাঝিতে। এরপর অনেকটা সময় পেরিয়ে গেছে। ফলে এখন ফ্লাইট বন্ধ করলেও ধরে নেয়া যায়, ওমিক্রন এতদিনে আর আফ্রিকার সীমানায় আটকে নেই।\n২৫ নভেম্বর, ২০২১ ১৯:০৫\nআপডেট: ২৫ নভেম্বর, ২০২১ ২০:০২\nযুক্তরাজ্যের গবেষকেরা বলছেন, অক্টোপাস, কাঁকড়া ও লবস্টারের মতো প্রাণী মানুষের চেয়ে একেবারেই ভিন্ন উপায়ে বিশ্বকে অনুভব করে। গবেষণায় যথেষ্ট প্রমাণ মিলেছে, এই প্রাণীগুলো আনন্দ ও বেদনা অনুভব করে।\nঅক্টোপাস, কাঁকড়া ও লবস্টারকে ‘সংবেদনশীল প্রাণী’ হিসেবে আনুষ্ঠানিক স্বীকৃতি দিচ্ছে যুক্তরাজ্য। এর মধ্য দিয়ে দেশটিতে এসব প্রাণীর বুদ্ধিমত্তা বৈজ্ঞানিকভাবে সুপ্রতিষ্ঠিত হচ্ছে।\nযুক্তরাজ্যের অ্যানিমেল ওয়েলফেয়ার মন্ত্রী লর্ড জ্যাক গোল্ডস্মিথ এক বিবৃতিতে বলেছেন, ‘বৈজ্ঞানিকভাবে এখন পরিষ্কার, ডেকাপড (খোলসে ঢাকা কাঁকড়া, লবস্টার চিংড়িজাতীয় প্রাণী) এবং সেফালোপড (শুঁড়ওয়ালা অক্টোপাস স্কুইডজাতীয় প্রাণী) ব্যথা অনুভব করতে পারে এবং এ কারণেই তাদের এ ধরনের গুরুত্বপূর্ণ আইনি সুরক্ষার আওতায় আসা দরকার।’\nলন্ডন স্কুল অফ ইকোনমিকস অ্যান্ড পলিটিক্যাল সায়েন্সের তিনশরও বেশি গবেষণা ফলাফল পর্যালোচনা শেষে অক্টোপাস, কাঁকড়া ও লবস্টারের মতো প্রাণীদের ‘সংবেদনশীল প্রাণী’র স্বীকৃতি দিচ্ছে যুক্তরাজ্য। এ জন্য শিগগিরই দেশটির অ্যানিমেল ওয়েলফেয়ার সেন্টিয়েন্স বিল সংশোধন করা হবে।\nনরওয়ে, সুইডেন, অস্ট্রিয়ার মতো ইউরোপের বিভিন্ন দেশে এরই মধ্যে প্রাণিকল্যাণ আইনের অধীনে রয়েছে এসব প্রাণী।\nলন্ডন স্কুল অফ ইকোনমিকস অ্যান্ড পলিটিক্যাল সায়েন্সের গবেষক দল তাদের প্রতিবেদনে সংবেদনশীলতার ব্যাখ্যা দিয়ে বলেছেন, এটি হলো ব্যথা, আনন্দ, ক্ষুধা, তৃষ্ণা, উষ্ণতা, আনন্দ, স্বাচ্ছন্দ্য ও উত্তেজনার মতো অনুভূতির ক্ষমতা।\nগবেষণায় এসব অমেরুদণ্ডী প্রাণীর অনুভূতির আটটি পরিমাপ মূল্যায়ন করা হয়েছে। এর মধ্যে রয়েছে শিখন ক্ষমতা, ব্যথা অনুভবের স্নায়বিক উপস্থিতি এবং মস্তিষ্কের সঙ্গে এর সংযোগ, চেতনানাশক প্রতিক্রিয়া এবং এমন আচরণ যা আঘাতের ক্ষেত্রে প্রতিরক্ষামূলক ব্যবস্থা হিসেবে কাজ করে।\nগবেষণা প্রতিবেদনের উপসংহারে বলা হয়েছে, ক্রাস্টেসিয়ান (খোলসে ঢাকা প্রাণী) এবং সেফালোপড নিঃসন্দেহে মানুষের চেয়ে একেবারেই ভিন্ন উপায়ে বিশ্বকে অনুভব করে। তবে এখানে গুরুত্বপূর্ণ দিক হলো, তাদের সেই অভিজ্ঞতা কি আনন্দ এবং বেদনার অভিজ্ঞতার সঙ্গে যুক্ত?\n‘আমরা বিশ্বাস করি, গবেষণায় যথেষ্ট প্রমাণ মিলেছে, এই প্রাণীগুলো আনন্দ ও বেদনা অনুভব করে।’\nপ্রতিবেদনে এসব প্রাণীর কল্যাণে ‘যৌক্তিক ও ব্যাপক’ পরিসরে পদক্ষেপ নেয়ার সুপারিশ করা হয়েছে।\nএর মধ্যে রয়েছে জীবন্ত অবস্থায় কাঁকড়া বা লবস্টারের খোলস উপড়ে না ফেলা অথবা আগুনে না পোড়ানো। শুধু প্রশিক্ষিত লোকজনকে এসব প্রাণী বিক্রির অনুমতি দেয়ার সুপারিশও করা হয়েছে প্রতিবেদনে।\nকগনিটিভ সায়েন্স ফিলসফার জোনাথন বার্চ বলেন, ‘যুক্তরাজ্যের আইনে সংশোধন এলে বড় ধরনের একটি দ্বিচারিতারও অবসান ঘটাবে। এতদিন ধরে অক্টোপাস ও অন্যান্য সেফালোপড প্রাণীরা কেবল বিজ্ঞান গবেষণায় সুরক্ষা পেয়েছে, এর বাইরে কোনো সুরক্ষা পায়নি।’\n২৪ নভেম্বর, ২০২১ ১৫:২১\nআপডেট: ২৪ নভেম্বর, ২০২১ ১৫:৪৯\nমহাবিশ্বে একেকটি ছায়াপথ মানে নানা বয়সী বিপুলসংখ্যক তারার সমাহার। ছবি: সংগৃহীত\nবিশদ পরীক্ষা-নিরীক্ষা আর তথ্য সংগ্রহের পরও সুপরিচিত তারারা বিজ্ঞানীদের নিত্যনতুন চমক দিয়ে যাচ্ছে। ২০১৯ সালে রেড সুপারজায়ান্ট হিসেবে পরিচিত বেটেলজিউস তারার আলো ম্লান হয়ে যেতে শুরু করে। সে সময় বিজ্ঞানীরা বুঝে উঠতে পারেননি সেখানে ঠিক কী ঘটছে। অনেকে ভেবেছিলেন যে তারাটি সুপারনোভা হিসেবে মহাজাগতিক বিস্ফোরণের শিকার হতে যাচ্ছে। পরে জানা যায় যে মানুষের মন খারাপের মতোই তারাদেরও মাঝে মাঝে নিভু নিভু দিন যেতে পারে।\nদূর আকাশের জ্বলজ্বলে নক্ষত্র বা তারারা আজও অধরা রয়ে গেলেও তাদের রহস্যভেদ হয়েছে আগেই। তারাদের বিষয়ে বহুকালের অনেক অজানা তথ্যই আধুনিক বিজ্ঞানের কল্যাণে এখন জানা।\nকয়েক শ বছর ধরে রাতের আকাশে তারাদের দিকে টেলিস্কোপ ধরে রাখার পর জ্যোতির্বিজ্ঞানী আর সাধারণ নক্ষত্রপ্রেমীরাও আজ যেকোনো তারার প্রধান বৈশিষ্ট্যগুলো বলে দিতে পারে সহজেই। উদাহরণ হিসেবে বলা যেতে পারে তারার ভর, গঠন ইত্যাদির কথা।\nতারার ভর হিসাব করার প্রক্রিয়া তেমন কঠিন নয়। কোনো সঙ্গী তারা থাকলে সেটিকে প্রদক্ষিণরত তারাটি ঘুরে আসতে কত সময় নেয়, তা জানা এবং এরপর খানিকটা বীজগণিতের সূত্র প্রয়োগ করলেই জানা যাবে দ্বিতীয় তারাটির ভর। তারাটি কিসে তৈরি, তা জানতে হলে পরীক্ষা করতে হবে সেটি থেকে বিচ্ছুরিত আলোর বর্ণচ্ছটা।\nসায়েন্স নিউজ ফর স্টুডেন্টসের এক প্রতিবেদনে বলা হয়, আজও তারাদের বিষয়ে যে রহস্য পুরোপুরি ভেদ করে উঠতে পারেননি বিজ্ঞানীরা, সেটি হলো তারাদের বয়স যাচাই।\nবাল্টিমোরের স্পেস টেলিস্কোপ সায়েন্স ইনস্টিটিউটের জ্যোতির্বিজ্ঞানী ডেভিড সোডারব্লোম বলেন, ‘একমাত্র সূর্যের বয়সই জানি আমরা। অন্য তারাদের সম্ভাব্য বয়স জানতে সেগুলোর বিষয়ে হাতে থাকা তথ্য আর অন্য তারাদের সঙ্গে সেগুলোর তুলনামূলক একটি সম্পর্ক দাঁড় করাই আমরা।’\nবিশদ পরীক্ষা-নিরীক্ষা আর তথ্য সংগ্রহের পরও সুপরিচিত তারারা বিজ্ঞানীদের নিত্যনতুন চমক দিয়ে যাচ্ছে।\n২০১৯ সালে রেড সুপারজায়ান্ট হিসেবে পরিচিত বেটেলজিউস তারার আলো ম্লান হয়ে যেতে শুরু করে। সে সময় বিজ্ঞানীরা বুঝে উঠতে পারেননি সেখানে ঠিক কী ঘটছে। অনেকে ভেবেছিলেন যে তারাটি সুপারনোভা হিসেবে মহাজাগতিক বিস্ফোরণের শিকার হতে যাচ্ছে। পরে জানা যায় যে মানুষের মন খারাপের মতোই তারাদেরও মাঝে মাঝে নিভু নিভু দিন যেতে পারে।\nআমাদের সৌরজগতের একমাত্র নক্ষত্র সূর্যের আচরণ অন্য মধ্যবয়সী নক্ষত্রের মতো নয় বলে যেদিন বিজ্ঞানীরা লক্ষ্য করলেন, সেদিনও অনেক নতুন হিসাবের সামনে দাঁড়াতে হয়েছিল তাদের।\nবিজ্ঞানীরা জেনেছেন যে সমবয়সী ও সমভরের অন্য নক্ষত্রদের মতো সূর্যের চৌম্বকক্ষেত্র সমান সক্রিয় নয়। এর অর্থ হলো, মধ্যবয়সী তারাদের আচরণও এখন পর্যন্ত পুঙ্খানুপুঙ্খ নির্ধারণ করতে পারেননি গবেষকরা।\nপদার্থবিদ্যার সূত্র ব্যবহার করে এবং পরোক্ষ বিভিন্ন পরিমাপের সঙ্গে তুলনা করে একটি তারার বয়স কেবল ধারণা করে নিতে পারেন বিজ্ঞানীরা। রকমভেদ অনুযায়ী একেক ধরনের তারার ক্ষেত্রে একেকটি পদ্ধতি অধিক কার্যকর বলে বিভিন্ন সময়ে জানা গেছে।\nতারার বয়স নির্ণয় জরুরি কেন\nমহাবিশ্বে একেকটি ছায়াপথ মানে নানা বয়সী বিপুলসংখ্যক তারার সমাহার। তারাদের বয়স জানা গেলে সংশ্লিষ্ট ছায়াপথের সৃষ্টি-বিবর্তন, কীভাবে সেটিতে বিভিন্ন গ্রহের জন্ম ইত্যাদি বিষয়ে বিশদ তথ্য জানা সম্ভব হতে পারে। তারার বয়স নির্ণয়ের মাধ্যমে অন্য সৌর জগৎগুলোতে প্রাণ সন্ধানের কাজও সহজ হয়ে যেতে পারে।\nতারাদের জন্ম কীভাবে, সে বিষয়ে বিজ্ঞানীদের ভালোই ধারণা আছে। তারাদের জীবনের গতি-প্রকৃতি, মৃত্যুর তথ্যও আর রহস্যে আটকে নেই। যেমন কম বয়সী তারায় হাইড্রোজেনের আধিক্য থাকে। দীর্ঘ সময় সেই হাইড্রোজেন জ্বালানির অনেকটা পুড়ে যাওয়ার পর তারারা নিভু নিভু হয়ে যায়। একপর্যায়ে এসব তারার মাধ্যমে মহাবিশ্বে গ্যাস ছড়িয়ে যায়- কখনও বিশাল বিস্ফোরণের মাধ্যমে, কখনও সামান্য গোঙানির পরই সেগুলো জড় পদার্থে রূপ নেয়।\nএই একেকটি ধাপ একেকটি তারার জীবনে কখন আসে, সেটি সঠিকভাবে নির্ণয় করতে গিয়েই ধাঁধায় পড়ে যান বিজ্ঞানীরা। ভরের ওপর নির্ভর করে অনেক তারাই বয়সের মাইলফলক ছোঁয়ার পরেও বহু পথ পাড়ি দেয়, অনেক তারা তার আগেই নিভে যায়।\nবিশাল নক্ষত্রের অনেকগুলোরই মৃত্যু ঘটেছে তুলনামূলক কম বয়সে। শত-কোটি বছর ধরে স্থিরভাবে জ্বলজ্বলে থেকে যাওয়া বিশাল আকৃতির তারার সংখ্যা হাতে গোনা।\nবিংশ শতাব্দীতে ইজনার হারৎজস্প্রাং ও হেনরি নরিস রাসেল নামের দুই জ্যোতির্বিজ্ঞানী বয়সভেদে নক্ষত্রের তালিকা তৈরির নতুন একটি ধারণার প্রচলন করেন। তারা প্রতিটি তারার তাপমাত্রার সঙ্গে এর উজ্জ্বলতার তুলনামূলক ছক তৈরি করেছেন। সব তথ্য এক জায়গায় এনে বয়স অনুযায়ী তারাদের শ্রেণিবিভাগের এই ডায়াগ্রামটি হারৎজস্প্রাং-রাসেল ডায়াগ্রামস নামে পরিচিত।\nবর্তমানে ওই নমুনাগুলো ব্যবহার করেই গুচ্ছ তারা, অর্থাৎ একই সময়ে জন্মেছে বলে মনে করা হয়- এমন তারাদের বয়সের একটি সাধারণ হিসাব বের করেন বিজ্ঞানীরা।\n২৩ নভেম্বর, ২০২১ ১১:০৪\nআপডেট: ২৩ নভেম্বর, ২০২১ ১৫:৩৬\nডার্ট পদ্ধতিতে কৃত্রিম উপগ্রহ দিয়ে গ্রহাণুকে ধাক্কা দেয়া হবে। ছবি: সংগৃহীত\nডিমরফস গ্রহাণু যখন পৃথিবীর সবচেয়ে কাছাকাছি আসবে, তখন সেটিকে ধাক্কা দিয়ে কক্ষপথ থেকে প্রায় ৬ দশমিক ৮ মাইল দূরে সরিয়ে দেয়ার চেষ্টা করবে ডার্ট মহাকাশযান। ঘটনাটি ঘটার সম্ভাব্য সময় ২০২২ সালের ২৬ সেপ্টেম্বর থেকে ১ অক্টোবর।\nএক বিশাল পাথরের খণ্ড আর মহাকাশের সঙ্গে মানবজাতির সম্পর্কে নতুন মোড়। একটি গ্রহাণুকে কক্ষপথ থেকে বিচ্যুত করতে সেটিতে মহাকাশযান দিয়ে ধাক্কা দেবে নাসা।\nগ্রহাণুটিতে আঘাত করতে গিয়ে বিস্ফোরিতও হতে পারে মহাকাশযানটি। তবে এর প্রভাবে শেষ পর্যন্ত গ্রহাণুটি কক্ষপথ থেকে সরে কি না, কিংবা গতিপথ পাল্টায় কি না- সেটিই দেখার অপেক্ষা।\nবিশ্বে কিংবা হয়তো গোটা বিশ্বব্রহ্মাণ্ডে এ ধরনের পরিকল্পনা এটাই প্রথম। মানবজাতির ইতিহাসে এর আগে কখনও সৌরজগতে মহাকর্ষীয় ছন্দপতন ঘটানোর মতো ইচ্ছাকৃত হস্তক্ষেপের ঘটনা ঘটেনি।\nদ্য গার্ডিয়ানের প্রতিবেদনে বলা হয়, পৃথিবীকে বিপজ্জনক গ্রহাণুর আঘাত থেকে সুরক্ষিত রাখার পদ্ধতি আবিষ্কারে পরীক্ষামূলকভাবে এ অভিযান পরিচালনা করবে যুক্তরাষ্ট্রভিত্তিক মহাকাশ গবেষণা সংস্থা নাসা। ডাইনোসর বিলুপ্ত করে দেয়া গ্রহাণুর মতো বিপজ্জনক মহাজাগতিক বস্তুর আঘাত থেকে পৃথিবীকে রক্ষার সম্ভাব্য উপায় হিসেবে চালানো হচ্ছে এ পরীক্ষা।\nগ্রহসংক্রান্ত প্রতিরক্ষা ব্যবস্থা আবিষ্কারে এ প্রকল্পের নাম দেয়া হয়েছে ‘ডাবল অ্যাস্টারয়েড রিডাইরেকশন টেস্ট’, বা সংক্ষেপে ডার্ট।\nএর আওতায় ডিমরফস নামের একটি ঝুঁকিমুক্ত গ্রহাণুতে মহাকাশযান দিয়ে ধাক্কা দেবে নাসা। ডিমরফস আদতে চাঁদের চেয়ে ছোট একটি উপগ্রহ, যার ব্যাস প্রায় ১৬০ মিটার।\nডার্ট মিশনে ৬১০ কেজি ওজনের একটি মহাকাশযান ব্যবহার করবে নাসা। এটি বুধবার যুক্তরাষ্ট্রের ক্যালিফোর্নিয়ায় অবস্থিত ভ্যান্ডেনবার্গ স্পেস ফোর্স বেজ থেকে রওনা হবে। ডার্ট মহাকাশযানটিকে গন্তব্যে পৌঁছে দেবে স্পেসএক্সের ফ্যালকন নাইন রকেট।\nডার্ট মহাকাশযানের গন্তব্য সৌরজগতের ডাইডিমস সিস্টেম। পৃথিবীর জন্য বিপজ্জনক নয়, এমন এক জোড়া গ্রহাণুকে বলা হয় ডাইডিমস সিস্টেম, যার অন্যতম হলো ডিমরফস নামের ১৬৩ মিটারের ‘মুনলেট’ গ্রহাণু। ডাইডিমস নামের ৭৮০ মিটারের একটি গ্রহাণুকে চাঁদের মতো প্রদক্ষিণ করে বলে ছোট্ট ডিমরফসকে বিজ্ঞানের ভাষায় বলা হয় ‘মুনলেট’।\nডাইডিমস ও ডিমরফস- দুটি গ্রহাণুই সূর্যকে প্রদক্ষিণ করে। খুব কমই পৃথিবীর কাছাকাছি আসে তারা।\nবিজ্ঞানীদের প্রত্যাশা, ছোট গ্রহাণুটির গতিবেগ বর্তমানের তুলনায় ১ শতাংশ হলেও কমবে এবং ডাইডিমসকে ডিমরফসের প্রদক্ষিণ করার সময়ও কয়েক মিনিট কমবেশি হয়ে যাবে।\n২০২৪ সালে ইউরোপীয় মহাকাশ গবেষণা সংস্থার হেরা মহাকাশযান ডাইডিমসের কাছে যাবে এবং এ বিষয়ে বিশদ বিশ্লেষণের জন্য আরও কাছ থেকে তথ্য সংগ্রহ করবে।\nপরীক্ষাটি সফল হলে ভবিষ্যতে পৃথিবীর দিকে ধেয়ে আসতে থাকা বিপজ্জনক গ্রহাণুগুলোকে পথ থেকে সরিয়ে দিতে পারবেন বিজ্ঞানীরা।\nওয়েলসের ন্যাশনাল নিয়ার আর্থ অবজেক্টস ইনফরমেশন সেন্টারের পরিচালক জে টেইট বলেন, ‘পৃথিবীর কাছাকাছি বস্তুর গতিপথ আটকানোর চেষ্টার পথে এটি প্রথম পদক্ষেপ। পরীক্ষাটি সফল হলে তা মানবজাতির জন্য সত্যিকার অর্থে একটি বড় অর্জন হবে। কারণ এর মাধ্যমে প্রমাণ হবে যে মানবজাতিকে রক্ষায় কারিগরি সক্ষমতা আমাদের আছে।’\nময়লার স্তূপ, উল্কাখণ্ড এমনকি ছোট ছোট গ্রহাণু সারাক্ষণই পৃথিবীকে আঘাত করছে। প্রতিনিয়ত এ ধরনের নানা মহাজাগতিক ধ্বংসাবশেষ বা বিভিন্ন ধরনের ছোট ছোট টুকরা পৃথিবীর বায়ুমণ্ডলে প্রবেশ করে ঠিকই; কিন্তু সেগুলো সাধারণত ভূপৃষ্ঠে আঘাত হানার আগেই বায়ুমণ্ডলের সঙ্গে ঘর্ষণে পুড়ে যায় বা ভেঙেচুরে আরও ক্ষুদ্র আকার ধারণ করে।\nতবে ভূপৃষ্ঠে ছাপ রেখে যাওয়ার মতো গ্রহাণুর শক্তিশালী আঘাত বিরল ঘটনা। কয়েক শ থেকে হাজার, এমনকি শতকোটি বছরের বিরতিতে একবার এ ধরনের ঘটনা ঘটে। প্রায় ছয় কোটি ৬০ লাখ বছর আগে এ ধরনের একটি মহাজাগতিক সংঘর্ষে পৃথিবীর বুক থেকে ডাইনোসর বিলুপ্ত হয়ে গিয়েছিল।\nওই গ্রহাণুর আঘাতে বায়ুমণ্ডলের ওপরের অংশে যে পরিমাণ ধুলা-ময়লা ও ধ্বংসাবশেষের কণা জমেছিল, তার ফলে পৃথিবীতে সূর্যের আলো প্রবেশ আটকে গিয়েছিল; ভেঙে পড়েছিল বাস্তুতন্ত্র ও পরিবেশের খাদ্য-শৃঙ্খল ব্যবস্থা।\nবিজ্ঞানীদের মতে, এ ধরনের ঘটনার পুনরাবৃত্তি হওয়া অসম্ভব নয়। তাই মানবজাতির স্বার্থে পৃথিবীর দিকে ধেয়ে আসা গ্রহাণুগুলোকে পথচ্যুত করার উপায় খুঁজে বের করা জরুরি হয়ে দাঁড়িয়েছে।\nএমন পরিস্থিতিতে আশার আলো দেখাচ্ছে নাসার ডার্ট মিশন। এ প্রচেষ্টার অংশ হিসেবে বাস্তবসম্মত উপায়ে গ্রহাণুকে পথচ্যুত করা যায় কি না, সেটাই পরীক্ষা করে দেখবে নাসা।\nমহাকাশযান স্বয়ংক্রিয়ভাবে পথ বদলে গ্রহাণুর দিকে যেতে পারে কি না, সেটিকে আঘাত করতে পারে কি না এবং এতে গ্রহাণু কতটুকু সরল- সে তথ্যগুলো বিশ্লেষণ করবেন বিজ্ঞানীরা।


ট্যাক্স একবার, ভ্যাট বার বার ক্ষতিগ্রস্ত কনজিউমার! | Unitednews24.com\nHome অর্থনীতি ট্যাক্স একবার, ভ্যাট বার বার ক্ষতিগ্রস্ত কনজিউমার!\nট্যাক্স একবার, ভ্যাট বার বার ক্ষতিগ্রস্ত কনজিউমার!\nমোহাম্মদ সিরাজ উদ্দিন:: আমি মূলত ট্যাক্স নিয়ে নিয়মিত লিখে থাকি। ভ্যাট সম্পর্কে গভীর জ্ঞান নেই। তবে ট্যাক্সের সাথে ভ্যাটের একটা মৌলিক মিল থাকায় ট্যাক্সের কাজে বিভিন্ন জনকে পরামর্শ দিতে গেলে প্রসঙ্গক্রমে ভ্যাটের বিষয়টি সামনে চলে আসে। কখনও গুরুত্ব দেই, আবার কখনও তেমন গায়ে লাগাই না। সম্প্রতি একজন বন্ধু খুব অনুরোধ করলেন তার একটি ফার্মের ভ্যাটের কাজে সহযোগিতা করার জন্য। তাঁর ভ্যাট পরিশোধের ইতিবাচক মানসিকতা দেখে আমি সত্যিই অবাক হলাম! কারণ লোকে বলে ব্যবসায়ীরা ভ্যাট পরিশোধ করতে চায় না। কিন্তু তিনি যেভাবে আগ্রহী, তাতে আমি নিজের শোনা তথ্যকে ভুল মনে হলো। একটু গভীরে গেলাম, বন্ধুটির মত এরকম বহু ব্যবসায়ী ঠিকমত ভ্যাট পরিশোধ করতে চায়। তাহলে সমস্যা কোথায়? আরো একটু গভীরে যাই। ভ্যাটের চলমান আইন-কানুন ও পদ্ধতি দেখে আমি নিজে ও রীতিমত আতংকিত হওয়ার অবস্থা।\nপাঠক একটু চলুন দেখি আইনে ভ্যাট সম্পর্কে কি আছে? আমাদের দেশে ভ্যাট আইন চালু হয়েছিল ১৯৯১ সালে। তখন ব্যবসা বাণিজ্য গতি মাত্র শুরু হয়েছিল, তবে এখনকার মত নয়। ভ্যাট পরিশোধ করার আইন থাকলে ও ভ্যাটে অভ্যস্ত করার চ্যালেঞ্জ ছিল অনেক। কালের পরিক্রমায় এখন ভ্যাট সম্পর্কে ধারণা অনেক! আমাদের দেশে ভ্যাট সম্পর্কিত আইনটির নামই হচ্ছে-মূল্য সংযোজন আইন-১৯৯১, বর্তমানে মূল্য সংযোজন ও সম্পূরক শুল্ক আইন-২০১২। আইন দু’টোতে সরাসরি মূল্য সংযোজন কর বা ভ্যাট এর সংজ্ঞা খোঁজ করলাম- পেলাম না। তবে কর বা মূল্য সংযোজন সম্পর্কে ব্যাখ্যা দেয়া হয়েছে। যার সারমর্ম হলো এই -মূসক হলো স্বনির্ধারণী পরোক্ষ কর। সরবরাহকৃত পণ্য বা সেবার ওপর প্রদেয় করের বিপরীতে উপকরণ কর সমন্বয় করে পণ্য বা সেবার মূল্যস্তরের প্রকৃত সেবা স্তরের মূল্য সংযোজনের ওপর আরোপিত করই হচ্ছে মূল্য সংযোজন কর বা মূসক। [এখানে সংযোজনের কথা পাঠকগণ মনে রাখবেন]\nভ্যাট নির্ধারণ বিষয়ে এনবিআর এর দেয়া ব্যাখ্যাটি এরূপ: ধরা যাক কোন একটি পণ্য ১,০০০ টাকা ক্রয় করে ১,৫০০ টাকায় বিক্রি করলে ঐ পণ্যটির ক্রয়ে ১,০০০ টাকায় ১৩০.৪৩ টাকা ভ্যাট অন্তর্ভুক্ত ছিল (১,০০০ * ১১৫*১০০)। আবার ১৫০০ টাকায় বিক্রি করায় মূসক দাঁড়ায় ১৯৫.৬৫ টাকা-(১৫০০*১৫/১১৫)। পণ্যটি ১৫০০ টাকা বিক্রি করায় এখানে মূল্য সংযোজন করা হয়েছে ৫০০ টাকা। পণ্যটি ক্রয়কালে ভ্যাট/মূসক পরিশোধ করা হয়েছিল। তাই প্রকৃত সংযোজন হবে ৫০০ টাকা এবং বিক্রেতা ক্রয়স্তরের মূসক ফেরত নিয়ে বিক্রয়স্তরের প্রকৃত সংযোজনের উপর অর্থাৎ ৫০০ টাকার উপর মূসক পরিশোধ করবেন।\nঅর্থাৎ ১৫০০ টাকার উপর পরিশোধযোগ্য মূসক ১৯৫.৯৬ টাক থেকে ১০০০ টাকার উপর পরিশোধিত ১৩০.৪৩ টাকা বাদ দিয়ে পরিশোধযোগ্য মূসক হবে ৬৫.৬২ টাকা (৫০০ * ১৫*১১৫)(সূত্র: https://nbr.gov.bd/faq/vat-faq/ban)\nউপরের উদাহরণটি ব্যাখ্যা করলে দেখা যাবে (১০০০-১৩০.৪৩)=৮৬৯.৫৭ টাকা পণ্যে সর্বশেষ ক্রেতা/ভোক্তাকে ভ্যাট দিতে হলো (১৩০.৪৩+১৯৫.৯৬) টাকা=৩২৬.০৮৭ টাকা। বিক্রেতা লাভ করলেন =(১৫০০-৮৬৯.৫৭-৬৫.৬২)=৫৬৫.২১২ টাকা যা বিক্রেতা বা ব্যবসায়ীর ক্রয়কৃত পণ্যের মূল্যের ৬৫% লাভ করলেন। এটা একটা উদাহরণ। প্রকৃত পক্ষে অধিকাংশ ব্যবসায়ীরা তাদের ক্রয়কৃত পণ্যের প্রকৃত ক্রয়মূল্য প্রকাশ না করেই ইচ্ছাকৃত লাভ ধরে বাজারে পণ্য বিক্রি করে থাকেন। ফলে ভোক্তাকে অতিরিক্ত ভ্যাটের বোঝা বহন করতে হচ্ছে। বিপণনযোগ্য খাদ্যশস্য, জীবন রক্ষাকারী বিভিন্ন মেডিক্যাল সামগ্রী, প্রতিবন্ধী ব্যক্তিদের ব্যবহৃত বিভিন্ন সহায়ক যন্ত্র ইত্যাদি ভ্যাটের অন্যায্যতা থেকে রক্ষা পাচ্ছে না।\nএনবিআর কর্তৃক দেয়া এব্যাখ্যাকে আরো গভীরভাবে বিশ্লেষণ করলে দেখা যায় একজন ব্যবসায়ী শুধুমাত্র ভ্যাট আদায়কারী। সকল স্তরে যুক্ত হওয়া ভ্যাট পরিশোধ করতে হবে সর্বশেষ ভোক্তাকে। পণ্যটি যত বার হাত বদল হবে ততবারই ভ্যাট যোগ হবে এবং ব্যবসায়ীগণ তাদের পূর্বে পরিশোধিত ভ্যাট সমন্বয় করার সুযোগ পাবেন। কিন্তু শেষ ভোক্তাকে সকল স্তরে যোগ হওয়া ভ্যাট পরিশোধ করতে হবে। আমাদের অকিাংশ ব্যবসায়ী তাঁর ক্রয়মূল্য প্রকাশ করতে আগ্রহী নয়। আবার কত টাকা লাভ করবেন তা মনিটরিং করা যাচ্ছে না। ফলে ক্রেতাকেই ভ্যাটের উপর ভ্যাট দিতে হচ্ছে। শুধু তা নয়-ভ্যাটের উপর ভ্যাট যোগ হতে থাকে। অনেকটা সুদের চক্রবৃদ্ধির মত। এটা বড় অন্যায্যতা! এ দিকটা গভীরভাবে মনোযোগ দেয়া প্রয়োজন।\nকিন্তু যদি ব্যবসায়কে নির্দিষ্টভাবে জবাবদিহিতার মধ্যে রাখা যেত তাহলে লাভবান হতেন উভয়পক্ষ। অযাচিতভাবে ভ্যাটের পরিমাণ বৃদ্ধি হতো না, যার ফলে সকল স্তরের ভোক্তা পণ্যের ব্যবহারের ক্ষেত্রে সমান সুযোগ পেতেন। অন্য দিকে ব্যবসায়ীদের আয়ের স্বচ্ছতা নিশ্চিত হলে তারা সরকার পরিচালনায় ট্যাক্স পরিশোধ করে কি পরিমাণ অবদান রাখছেন তা স্পষ্টভাবে দেখা যেত, যা তাঁরা দাবী করতে পারতেন। উল্টো এখন ব্যবসায়ীরা অভিযোগের শিকার হন, তারা জনগণ থেকে ভ্যাট আদায় করেন, কিন্তু সরকারকে দিচ্ছেন না।\nঅন্যদিকে ব্যবসায়ী যেহেতু পণ্যের প্রকৃত ক্রয়মূল্য গোপন রাখেন সেহেতু পুরো বিক্রয়মূল্যের উপর ভ্যাট পরিশোধ করতে হয়, যার ভার পড়ে শেষ পর্যন্ত সর্বশেষ ক্রেতার ওপর বা ভোক্তার ওপর। দ্রব্যমূল্য বৃদ্ধির এটাও একটা বড় কারণ। ভ্যাট আইনেও এমনটা সমর্থন করেন। যা সরাসরি অন্যায্য। ভ্যাট আদায়ে বা পরিশোধে এ যে অন্যায্যতা বিরাজমান এটা অনেকে জানেন, কিন্তু মুখ খুলছেন না কেউ-ই।\nভ্যাটের গড়মিল আদায় খোদ একটা কেক উৎপাদনকারী সুমিস নামনীয় একটি প্রতিষ্ঠানের বিরুদ্ধে। প্রতিষ্ঠানটি ২০১৯ সালের জুলাই থেকে ২১ সালের এপ্রিল পর্যন্ত ভ্যাট ফাঁকি দিয়েছে ৭ কোটি ১৩ লাখ ১৪৩ টাকা যার উপর সুদ আসে ৩ কোটি ৩৯ লাখ টাকা। ঐ প্রতিষ্ঠানের মালিক বলছেন এনবিআর এর লোকজন কারাখানা পরিদর্শন করে ৫% ভ্যাট নির্ধারণ করেছেন। এখন ভ্যাট গোয়েন্দা এসে বলে ১৫% ভ্যাট দেয়া প্রয়োজন। সূত্র দৈনিক প্রথম আলো অনলাইন-২৬ জুন ২০২১।\nপ্রশ্ন হলো ক্রিম যুক্ত কেক যা শিশুদের প্রিয় খাদ্য, সেখানেও ১৫% ভ্যাট বা ৫% ভ্যাট আছে। কিন্তু ক্রেতাদের কোন অবস্থায় পরিষ্কার করা হচ্ছে না, কেকের দামের মধ্যে কত % ভ্যাট প্রকৃত পক্ষে দোকানী আদায় করছেন। এটাও ভ্যাট আদায়ে অন্যায্যাতা-যার অবসান হওয়া দরকার।\nভ্যাটের এ অন্যায্যতা শুধু ম্যানুয়াল ব্যবসায় ক্ষেত্রেই বিরাজমান তা নয়। একইভাবে আমরা দেখি অনলাইন ব্যবসার ক্ষেত্রেও। যেমন: বর্তমান প্রেক্ষাপটে প্রচলিত ম্যানুয়াল ব্যবসা ও অনলাইন শপ/ ই-কমার্স এর ক্ষেত্রে ভ্যাট এর অন্যায্যতার একটি তুলনামূলক চিত্র:\nঅনলাইনে/ই-কমার্সের ক্ষেত্রে ভ্যাট নিবন্ধনের বাধ্যবাধকতা: বার্ষিক টার্নওভার যাই হোক না কেন ধারা ৬ অনুযায়ী নিবন্ধনের বাধ্যবাধকতা আছে। (সুত্রঃ সাধারণ আদেশ নং ১৭/মূসক/২০১৯)\nম্যানুয়্যাল ব্যবসার ক্ষেত্রে : বার্ষিক টার্নওভার ৩ কোটি টাকা পর্যন্ত নিবন্ধনের প্রয়োজন নাই। বার্ষিক টার্নওভার ৫০ লক্ষ টাকা পর্যন্ত তালিকা ভুক্তিরও প্রয়োজন নাই। বার্ষিক টার্নওভার ৫০ লক্ষ টাকা থেকে ৩ কোটি পর্যন্ত হলে টার্নওভার করদাতা হিসেবে তালিকা ভুক্তির বাধ্যবাধকতা আছে।\nঅনলাইনে/ই-কমার্সের ক্ষেত্রে সেলস কমিশনের উপর ৫% ভ্যাট পরিশোধযোগ্য সুত্রঃ ব্যাখ্যা পত্র ০২/মূসক/২০১৯ এবং মূসক আইন ও সম্পূরক শুল্ক আইন ২০১২ এর তৃতীয় তফসিল।\nম্যানুয়্যাল ব্যবসার ক্ষেত্রে বার্ষিক টার্নওভার ৫০ লক্ষ টাকা পর্যন্ত ভ্যাট ০%। বার্ষিক টার্নওভার ৫০ লক্ষ টাকা থেকে ৩ কোটি পর্যন্ত হলে ভ্যাট হার হবে ৪%। কিন্তু এখানে বিক্রেতা কত টাকা লাভ করলেন তার কোন তথ্য মনিটরিং ব্যবস্থা নাই। যার ফলে ভোক্তা থেকে বিভিন্ন হারে হারে ভ্যাট আদায় করলে ও সরকার পাচ্ছে মাত্র ৪%।\nঅনলাইনে/ই-কমার্সের ক্ষেত্রে বিক্রয়কৃত পণ্যের ক্রয় মূল্যের উপর ভ্যাট: পণ্য ক্রয় পর্যায়ে ক্রয় মূল্যের উপর ভ্যাট পরিশোধ থাকার বাধ্যবাধকতা আছে। সুত্রঃ ১৮৬- আইন/২০১৯/৪৩-মূসক, ব্যাখ্যা পত্র ০২/মূসক/২০১৯ এবং এস আর ও নং ২৩৪-আইন/২০১৯/৭০ মূসক সেবা কোড ঝ০৯৯.৬০। ম্যানুয়্যাল ব্যবসার ক্ষেত্রে এই আইন প্রযোজ্য নয়।\nঅনলাইনে/ই-কমার্সের ক্ষেত্রে উৎসে আয়কর কর্তন: পণ্য ক্রয়ের ক্ষেত্রে মার্চেন্ট/ভেন্ডরকে তার পাওনা পরিশোধের ক্ষেত্রে উৎসে আয়কর কর্তনের বাধ্যবাধকতা থাকায় মার্চেন্টরা ৩% – ৭% অতিরিক্ত দাম দাবি করে। ফলে পণ্যের দাম বেড়ে যায় (সূত্র আয়কর অধ্যাদেশ ১৯৮৪ এর ধারা ৫২ এর উপধারা (২) এর আইটেম ১৫ এবং বিধি ১৬)।\nম্যানুয়্যাল ব্যবসার ক্ষেত্রে পণ্য ক্রয়ের ক্ষেত্রে মার্চেন্ট/ভেন্ডর কে পাওনা পরিশোধের ক্ষেত্রে উৎসে আয়কর কর্তনের বাধ্যবাধকতা না থাকায় মার্চেন্ট/ ভেন্ডরগন ৩% – ৭% কম দামে পণ্য সরবরাহ করে। ফলে পণ্যের দাম কম থাকে।\nঅনলাইনে/ই-কমার্সের ক্ষেত্রে শিপিং চার্জ/পার্সেল ডেলিভারি চার্জ (আয়): ই-কমার্স প্রতিষ্ঠানগুলি পণ্যের দামের পাশাপাশি পণ্য কাস্টমারের কাছে পৌছানো খরচও (কুরিয়ার সার্ভিস চার্জ ) ইনভয়েসে যোগ করে থাকে। পার্সেল পৌছানো এই সেবাটি এস আর ও নং- ১৮৬- আইন/২০১৯/৪৩- মূসক অনুযায়ী সেবার কোড ঝ০২৮.০০ কুরিয়ার ও এক্সপ্রেস মেইল সার্ভিস এর অন্তর্ভুক্ত। এই সেবা মূল্যের উপর ১৫% ভ্যাট প্রযোজ্য। যার কারণে অনলাইন পণ্য ক্রয় করে অতিরিক্ত ভ্যাট দিতে হচ্ছে ভোক্তাকে।\nম্যানুয়্যাল ব্যবসার ক্ষেত্রে কাস্টমার দোকানে এসে পণ্য নিজেই নিয়ে যায় বিধায় প্রযোজ্য নয়।\nঅনলাইনে/ই-কমার্সের ক্ষেত্রে ব্যবসা সংশ্লিষ্ট খরচের ভ্যাট/উৎসে আয়কর কর্তন: ক্লাউড সার্ভিসের উপর প্রযোজ্য মূসক ৫%। সুত্রঃ এস আর ও নং- ১৪৯-আইন/২০২০/১১০-মূসক, সার্ভিস কোড ঝ ০৯৯.১০। আয়কর ২০% বিদেশি কোম্পানি থেকে পণ্য বা সেবা গ্রহণের ক্ষেত্রে । সূত্র-আয়কর অধ্যাদেশ ১৯৮৪ এর ধারা ৫৬।\nম্যানুয়্যাল ব্যবসার ক্ষেত্রে উৎসে কর্তনকারি সত্তা না হলে তা হওয়ায় প্রযোজ্য নয়।\nঅনলাইনে/ই-কমার্সের ক্ষেত্রে ডিজিটাল মার্কেটিং এর উপর ভ্যাট ১৫%। জাতীয় রাজস্ব বোর্ড এর নথি নং- ০৮.০১.০০০০.০৬৮.০৯.০০৩.১২/৩২, দেশি/বিদেশি এবং পণ্য /সেবা ভেদে উৎসে আয়কর হার ০.৬৫% থেকে ২০% পর্যন্ত। সূত্র: আয়কর অধ্যাদেশ ১৯৮৪ এর ধারা ৫২ এএ এবং ধারা ৫৬।\nম্যানুয়্যাল ব্যবসার ক্ষেত্রে প্রযোজ্য নয়।\nঅনলাইনে/ই-কমার্সের ক্ষেত্রে যে সকল সেবা বা পণ্য ক্রয়ের উপর ভ্যাট প্রযোজ্য সে সকল পণ্য বা সেবা ক্রয়ের উপর উৎসে মূসক কর্তনে বাধ্যবাধকতা আছে । এস আর ও নং- ১৪৯-আইন/২০২০/১১০-মূসক। একইরকম ভাবে উৎসে আয়কর কর্তনে ও পরিশোধের বাধ্যবাধকতা আছে।\nরেফারেন্স: আয়কর অধ্যাদেশ ১৯৮৪ এর ধারা ৫২ থেকে ধারা ৫৬ এবং বিধি -১৬।\nম্যানুয়্যাল ব্যবসার ক্ষেত্রে বাধ্যবাধকতা নাই।\nঅনলাইনে/ই-কমার্সের ক্ষেত্রে কালেকশন এর জন্য এম এফ এস/ পেমেন্ট গ্যাটওয়ে এর উপর অনেক বেশী নির্ভরশীলতা থাকায় আর্থিক ব্যয় বাড়ে এবং এই খরচের উপর ১৫% ভ্যাট পরিশোধযোগ্য। সাধারণ আদেশ নং -০৩/মূসক/২০২০ ম্যানুয়্যাল ব্যবসার ক্ষেত্রে সরাসরি ক্যাশ টাকা গ্রহণ করায় এই খরচ নাই।\nঅনলাইনে/ই-কমার্সের ক্ষেত্রে ফুড ডেলিভারী সেবার ক্ষেত্রে ১৫ শতাংশ ভ্যাট আছে। বর্তমানে ফুড ডেলিভারী সেবার ক্ষেত্রে ১৫ শতাংশ ভ্যাট প্রযোজ্য। যা শুধুমাত্র অনলাইন ও এ্যাপভিত্তিক সেবার ক্ষেত্রে প্রযোজ্য।\nম্যানুয়্যাল ব্যবসার ক্ষেত্রে সরাসরি হোটেল বা রেস্তোরা থেকে অফলাইন ডেলিভারী হলে এই ভ্যাট প্রযোজ্য হয়না। বর্তমান করোনা মহারীতে ব্যবসা বাণিজ্য চলমান রেখে আর্থিক প্রবাহ ধরে রাখার ক্ষেত্রে ই-কর্মাস বা অনলাইন ব্যবসার গুরুত্ব অনেক। কিন্তু ভ্যাটের অন্যায্যতার ফলে যেন এ সেবাখাতটি ক্ষতিগ্রস্ত না হয় সে দিকে নজর রাখা জরুরী।\nযে কোন দেশের সরকারের সকল অঙ্গ প্রতিষ্ঠানের সমন্বিত পরিচালনার জন্য দেশের নাগরিকদের দেয়া প্রত্যক্ষ ও পরোক্ষ করের উপর নির্ভর করতে হয়। এটা স্বাভাবিক। কিন্তু ভুল নীতি বা আইনের ভুলের কারণে যেন জনগণ ক্ষতিগ্রস্ত না হয় বা অতিরিক্ত ট্যাক্সের ভার বহন করতে না হয় সেটা খেয়াল রাখতে হবে। নতুবা সমাজে অন্যায় বাড়বে, রাষ্ট্রের নাগরিকদের ক্ষোভ বৃদ্ধি পাবে। এক শ্রেণীর অসাধু ব্যবসায়ীরা সরকারের ভ্যাটের দোহাই দিয়ে অর্থনৈতিক অসমতা তৈরি করবে। ফলে একটা বৈষ্যমের অর্থনীতি তৈরি হবে। এক শ্রেণীর লোক ব্যাপক ধনী হবে। অধিকাংশ নাগরিক তাদের ক্রয় ক্ষমতা হারাবে। যে কোন সরকারের পক্ষে তা সামাল দেয়া কঠিন হবে। আমরা এখন মধ্যম উন্নয়নশীল দেশের মর্যাদা লাভ করেছি। তাই ভ্যাট আদায়ে ন্যায্যতা নিশ্চিত করা এখন সময়ের দাবি।\nলেখক: আয়কর আইনজীবী, ঢাকা।\nPrevious articleভারতের সঙ্গে স্থলসীমান্ত বন্ধ ১৪ জুলাই পর্যন্ত\nNext articleকরোনাভাইরাসের সংক্রমণে স্কুল-কলেজের ছুটি আরেক ধাপ বাড়ল


বাংলাদেশে ওমিক্রনের নতুন সাব-ভ্যারিয়েন্ট শনাক্ত – The New Nation | Bangla Version\nTuesday, June 21st, 2022, 9:49 pm\nযশোর বিজ্ঞান ও প্রযুক্তি বিশ্ববিদ্যালয়ের (যবিপ্রবি) জিনোম সেন্টারে বাংলাদেশি দুই জনের শরীরে করোনা ভাইরাসের ওমিক্রন ধরনের নতুন সাব-ভ্যারিয়েন্ট বিএ.৪/৫ শনাক্ত হয়েছে। মঙ্গলবার জিনোম সেন্টারের একদল গবেষক যশোরের দু’জন আক্রান্ত ব্যক্তির থেকে সংগৃহীত ভাইরাসের আংশিক (স্পাইক প্রোটিন) জিনোম সিকুয়েন্সের মাধ্যমে করোনার নতুন এই উপধরনটি শনাক্ত করে।\nযবিপ্রবির গবেষক দলটি জানায়, আক্রান্ত দু’জন ব্যক্তিই পুরুষ। যাদের একজনের বয়স ৪৪ এবং আরেকজনের বয়স ৭৯ বছর। আক্রান্ত ব্যক্তির একজন করোনা ভ্যাকসিনের বুস্টার ডোজ এবং অপরজন দুই ডোজ নিয়েছেন। আক্রান্তদের মধ্যে একজন হাসপাতালে চিকিৎসাধীন এবং আরেকজন বাসাতেই চিকিৎসা নিচ্ছেন। আক্রান্তদের শরীরে জ্বর, গলাব্যথা, সর্দি-কাশিসহ বিভিন্ন মৃদু উপসর্গ রয়েছে। তারা উভয়েই স্থানীয়ভাবে সংক্রমিত হয়েছেন বলে গবেষকরা ধারণা করছেন।\nগবেষক দলটি আরও জানায়, বিএন.৪/৫ সাবভ্যারিয়েন্টে স্পাইক প্রোটিনে ওমিক্রনের মতই মিউটেশন দেখা যায়। তবে তার সঙ্গে এই সাব-ভ্যারিয়েন্টে ডেল্টা ভ্যারিয়েন্টের মত স্পাইক প্রোটিনের ৪৫২ নম্বর অ্যামাইনো অ্যাসিডে মিউটেশন থাকে। এছাড়াও এই সাব-ভ্যারিয়েন্টে স্পাইক প্রোটিনের আরেকটি গুরুত্বপূর্ণ ৪৮৬ নম্বর অ্যামাইনো অ্যাসিডেও মিউটেশন দেখা যায়। ওমিক্রনের এই দুটি সাব-ভ্যারিয়েন্ট জানুয়ারি এবং ফেব্রুয়ারি মাসে দক্ষিণ আফ্রিকায় প্রথম শনাক্ত হয়েছে। গত মে মাসের শেষের দিকে দক্ষিণ ভারতে এই সাব-ভ্যারিয়েন্ট শনাক্ত হয়। এই উপধরনটি দক্ষিণ আফ্রিকায় করোনা সংক্রমণের পঞ্চম ঢেউ এবং সাম্প্রতিককালে ভারতে করোনার তৃতীয় ঢেউ এর জন্য দায়ী বলে বিজ্ঞানীরা মনে করছেন। ভ্যাকসিন নেয়া ব্যক্তিরাও এই সাব-ভ্যারিয়েন্ট দ্বারা আক্রান্ত হচ্ছেন। আগামী দিনে এই সাব ভ্যারিয়েন্ট বর্তমানে সংক্রমণশীল অন্যান্য সাব-ভ্যারিয়েন্টের তুলনায় বেশি সংক্রমণ ঘটাতে পারে বিজ্ঞানীরা মনে করছেন।\nকরোনার এই নতুন সাব-ভ্যারিয়েন্ট শনাক্তের বিষয়ে যবিপ্রবির উপাচার্য ও জেনোম সেন্টারের পরিচালক অধ্যাপক ড. মো. আনোয়ার হোসেন বলেন, এই সাব-ভ্যারিয়েন্টটি মানুষের রোগ প্রতিরোধ ব্যবস্থাকে সহজেই ফাঁকি দিতে সক্ষম। এ জন্য মাস্ক ব্যবহারসহ কঠোরভাবে করোনাকালীন স্বাস্থ্যবিধি মানার কোনো বিকল্প নেই। তিনি জানান, অচীরেই পূর্ণাঙ্গ জিনোম সিকুয়েন্স করে এ বিষয়ে আরও তথ্য জানা সম্ভব হবে এবং এই সাব ভ্যারিয়েন্ট শনাক্তকরণের কাজ জিনোম সেন্টারে অব্যাহত থাকবে। উল্লেখ্য যে, ইতোপূর্বে জিনোম সেন্টারে করোনা ভাইরাসের ডেল্টা ও ওমিক্রন ভ্যারিয়েন্টের স্থানীয় সংক্রমনও শনাক্ত করা হয়।\nযবিপ্রবির অণুজীববিজ্ঞান বিভাগের চেয়ারম্যান ও জিনোম সেন্টারের সহযোগী পরিচালক অধ্যাপক ড. ইকবাল কবীর জাহিদের নেতৃত্বে করোনার নতুন এই সাব ভ্যারিয়েন্ট শনাক্তে গবেষক দলের অন্য সদস্যরা হলেন- বায়োমেডিকেল ইঞ্জিনিয়ারিং বিভাগের চেয়ারম্যান ড. হাসান, মো. আল-ইমরান, পুষ্টি ও খাদ্য প্রযুক্তি বিভাগের চেয়ারম্যান অধ্যাপক ড. শিরিন নিগার, অণুজীববিজ্ঞান বিভাগের সহযোগী অধ্যাপক ড. তানভীর ইসলাম, ড. সেলিনা আক্তার, অণুজীববিজ্ঞান বিভাগের সহকারী অধ্যাপক ড. অভিনু কিবরিয়া ইসলাম, শোভন লাল সরকার, এ এস এম রুবাইয়াতুল আলম, মো. সাজিদ হাসান, জিনোম সেন্টারের গবেষণা সহকারী প্রশান্ত কুমার দাস, রাসেল পারভেজ প্রমুখ।\nPrevious জনগণের নিরাপত্তার শেষ অবলম্বন হিসেবে আস্থা অর্জন করুন, পুলিশকে প্রধানমন্ত্রী\nNext বিশ্বজুড়ে করোনায় আক্রান্ত সাড়ে ৫৪ কোটি ছাড়াল


‘সরকারের প্রতিশ্রুতি ও আদিবাসী নারী ও কন্যাশিশুর বর্তমান অবস্থা’ শীর্ষক আলোচনা সভা অনুষ্ঠিত | Indigenous Peoples News | Bangladesh\n‘সরকারের প্রতিশ্রুতি ও আদিবাসী নারী ও কন্যাশিশুর বর্তমান অবস্থা’ শীর্ষক আলোচনা সভা আজ ২০ মার্চ ২০১৭ তারিখ বিকাল ৩টায় দি ডেইলি স্টার সেন্টারের আজিমুর রহমান কনফারেন্স হলে অনুষ্ঠিত হয়েছে। মানবাধিকার সংগঠন কাপেং ফাউন্ডেশন ও বাংলাদেশ আদিবাসী নারী নেটওয়ার্ক যৌথ উদ্যোগে এই আলোচনা সভার আয়োজন করে।\nবাংলাদেশ আদিবাসী নারী নেটওয়ার্কের সম্মানিত সদস্য ও আদিবাসী নারী নেত্রী সুলেখা ম্রং এর সভাপতিত্বে আলোচনা সভায় প্রধান অতিথি হিসেবে বক্তব্য রাখেন জাতীয় মানবাধিকার কমিশনের চেয়ারম্যান কাজী রিয়াজুল হক। সম্মানিত অতিথি হিসেবে বক্তব্য রাখেন সংসদ সদস্য শিরীন আখতার; উইমেন সাপোর্ট ও ইনভেস্টিগেশন ইউনিট, ডিএমপি এর ডেপুটি কমিশনার ফরিদা ইয়াসমিন; বাংলাদেশ মহিলা পরিষদের যুগ্ম সাধারণ সম্পাদক রাখী দাস পুরকায়স্থ; মহিলা অধিদপ্তরের হালিমা বেগম প্রমুখ। স্বাগত বক্তব্য রাখেন কাপেং ফাউন্ডেশনের নির্বাহী পরিচালক পল্লব চাকমা এবং আলোচনা সভার মূল প্রবন্ধ উপস্থাপন করেন বাংলাদেশ আদিবাসী নারী নেটওয়ার্কের সমন্বয়কারী ও কাপেং ফাউন্ডেশনের সদস্য ফাল্গুনী ত্রিপুরা। সভাটি পরিচালনা করেন ঢাকা বিশ্ববিদ্যালয়ের শিক্ষক ও সাবেক তথ্য কমিশনার প্রফেসর ড. সাদেকা হালিম।\nপ্রধান অতিথির বক্তব্যে কমিশনের চেয়ারম্যান কাজী রিয়াজুল হক বলেন, আমাদের জাতির পিতা বঙ্গবন্ধু শেখ মুজিবর রহমানের স্বপ্ন ছিল এই দেশ হবে একটি অসাম্প্রদায়িক দেশ। এখানে জাতি, ধর্ম নির্বিশেষে সকলে সমান অধিকার ভোগ করবে। এরফলে স্বাধীনতা পরবর্তী এখন পর্যন্ত বাংলাদেশ সরকার অনেকগুলো আন্তর্জাতিক আইন অনুস্বাক্ষর ও সহমত পোষণ করেছে। নীতিগতভাবে সরকার মানবাধিকার লঙ্ঘনের ঘটনার প্রতিকারের জন্য অনেক কিছু কাজ করছে কিন্তু বাস্তবায়ন পর্যায়ে কিছু বাধা বা সমস্যা রয়েছে।\nগোবিন্দগঞ্জের বাগদা ফার্মের ঘটনায় তিনি বলেন, মানবাধিকার কমিশন ঐ ঘটনায় মর্মাহত হয়েছে। দেশের নাগরিকের ঘর বাড়ি জ্বালিয়ে দেওয়া হবে এটা অনেক বড় মানবাধিকার লঙ্ঘন। তবে আমি জানাতে চাই সরকার নিজে এ ঘটনা কখনই ঘটায়নি। স্থানীয় কিছু রাজনৈতিক নেতৃত্ব তাদের নিজেদের স্বার্থের জন্য এ ঘটনা সংঘটিত করেছে বলে আমরা অনুসন্ধানে পেয়েছি। আজকে সাঁওতালরা তীর ধনুক নিয়ে নিজেদের বাড়ি ঘর পাহারা দিচ্ছে যেটা সত্যিই আমাদের সকলের জন্য লজ্জার। গাইবান্দার উক্ত ঘটনায় উচ্চ আদালত স্বউদ্যোগে খুব গুরুত্বপূর্ন ভূমিকা পালন করছে। আমরাও চেষ্টা করছি যাতে আদিবাসীদের প্রতি মানবাধিকার লঙ্ঘনের এই ঘটনার ন্যায্য বিচার প্রতিষ্ঠিত হয়।\nতিনি আরো বলেন, দেশের সাধারণ জনগণের সাথে পাহাড়ী ও সমতলের আদিবাসীরা মুক্তিযুদ্ধে অংশগ্রহণ করেছিল। বঙ্গবন্ধুর ডাকে সবাই সাড়া দিয়েছিল। জীবন দিয়েছিল। কিন্তু এটা ভাবতে অবাক হতে হয় যে কেন পাহাড়ে সেনাবাহিনী থাকবে? এটাও স্পষ্ট মানবাধিকার লঙ্ঘন। আদিবাসীদের ভূমি অধিকার প্রসঙ্গে তিনি বলেন, মানুষের ভূমির অধিকার সহজাত অধিকার। যে যে জমিতে চাষবাস করবে বসবাস করবে অবশ্যই সে জমিতে তার অধিকারকে স্বীকার করতে হবে। আদিবাসীদের ঐতিহ্যগত ভূমি অধিকারকে আমাদের বুঝতে হবে ও স্বীকৃতি দিতে হবে।\nশিরীন আখতার বলেন, শুধু আদিবাসী নারী নয় দেশের সকল নারীর প্রতি সহিংসতার সকল ঘটনাগুলোর মূল উৎস কোথায়? তা আমাদের খুজে বের করতে হবে। গত ৪৬ বছরের এই বাংলাদেশে অনেক আবর্জনা তৈরি হয়েছে সেগুলোকে দূর করতে হবে। অসাম্প্রদায়িক চেতনায় কাজ করতে হবে। নারীদের প্রতি সহিংসতার ঘটনায় বিচারহীনতার যে সংস্কৃতি তৈরি হয়েছে তা থেকে আমাদের বের হয়ে আসতে হবে।\nতিনি হতাশা ব্যক্ত করে বলেন, সরকার অনেক ভালো ভালো আইন পাশ করলেও সেগুলোর যথাযথ বাস্তবায়নের অভাবে সঠিক ফলাফল আমরা পাচ্ছিনা। যেকোন ধরনের সহিংসতার ঘটনার বিচার প্রক্রিয়ার ক্ষেত্রেই সময়ের দীর্ঘসূত্রিতা দেখা যাচ্ছে। এখন যদি কোন একটি ছোট ঘটনায় অনেক সময় লাগে তাহলে কিভাবে হবে? তাই এই সময়ের দীর্ঘসূত্রিতা অবশ্যই কমাতে হবে এবং সরকারীভাবে মনিটরিং এর ব্যবস্থা করতে হবে। এছাড়াও তিনি বলেন, আমাদের মনোজগতের পরিবর্তনও নারীর প্রতি সহিংসতা রোধে খুব জরুরী একটি বিষয়।\nফরিদা ইয়াসমিন বলেন, আমি নিজে আইন প্রয়োগকারী সংস্থার একজন সদস্য হয়ে দেখেছি নারীর প্রতি সহিংসতার ঘটনা যেন নিত্য নৈমত্তিক ব্যাপার। যা খুবই দুঃখজনক। আমি নিজে ঢাকা মেট্রোপলিটন এর ৪৯টি থানার ভিকটিম সাপোর্ট এর সেন্টারের দায়িত্বে আছি। প্রতিদিনই এখানে নারীরা সহিংসতার শিকার হয়ে আসছেন।\nনারীর প্রতি সহিংসতা রোধে আমাদের আন্তরিকতার অভাব নেই। কিন্তু পুলিশ একা এই কাজে সফল হবেনা। এখানে সব ধরনের আইন প্রয়োগকারী সংস্থা, সরকারের মহিলা ও শিশু বিষয়ক অধিদপ্তর, বিচার ব্যবস্থা ইত্যাদি সবকিছু মিলিয়ে কাজ করতে হবে। ফলে অনেকসময় দেখা যায় আমরা কষ্ট করে কোন জামিন অযোগ্য অভিযুক্তকে গ্রেফতার করলেও তারা আইনের ফাক দিয়ে জামিন নিয়ে বের হয়ে যায়। এখানে তখন আমাদের কিছু করার থাকনো।\nতিনি আরো বলেন, বাংলাদেশে নারীর প্রতি সহিংসতা রোধে যতগুলো আইন আছে তা মনে হয় পৃথিবীর খুব কম দেশেই আছে। কিন্তু আমাদের সামাজিক ব্যবস্থা, সবকিছু মিলিয়ে আমরা ন্যায্য বিচার নিশ্চিত করতে পারছিনা। আদিবাসীদের সাথে মূলধারার মানুষদের যে সাংস্কৃতিক পার্থক্য সেগুলো বোঝাপড়ায় আমাদের সকল সরকারী বিভাগ, সাধারণ জনগণকে একই প্লাটফর্মে এসে আলোচনা করে সমন্বয় করে কাজ করতে হবে বলে তিনি বলেন।\nরাখী দাস পুরকায়স্থ বলেন, প্রান্তিক জাতিগোষ্ঠীর নারীরা অনেক বৈচিত্র্যময় সংস্কৃতি লালন করছে ও সংগ্রাম করে বেঁচে আছে। কিন্তু আমরা বেশীরভাগ সময় তাদের বেঁচে থাকার লড়াই-সংগ্রামকে বুঝতে পারিনা। সরকারের অনেক কার্যক্রম পরিচালনা করলেও আজকে বলা হচ্ছে তারা সেগুলো জানেনা। তাহলে তাদেরকে জানানোর ব্যবস্থা কে করবে? যেটুকু তারা জানেন সেটার বাস্তবায়ন কতটুকু? এটা ঠিক যে আদিবাসীদের জীবন ধারা আমাদের মতো নয়, তাই আমাদের মতো করে যে বিচার ব্যবস্থা সেটাতেও তারা ভরসা করতে পারেননা। এসমস্ত বিষয়কে আমলে নিয়ে আমাদেরকে দেশের সকল জনগণকে সাথে নিয়ে কাজ করতে হবে। নারীর প্রতি সহিংসতা প্রতিরোধে সরকার যেসব প্রতিশ্রুতি দিয়েছে সেগুলো যথাযথ বাস্তবায়নেরও দাবি করেন তিনি।\nমহিলা ও শিশু বিষয়ক অধিদপ্তরের হালিমা বেগম বলেন, সরকারের পক্ষ থেকে নারীদের সহিংসতার রোধে বেশ কিছু কার্যক্রম পরিচালনা করছে। কিন্তু অনেক নারী জানেন না কোথায় গেলে তারা ন্যায্য বিচার পাবেন। তাই সরকারের সুযোগ সুবিধাগুলো নারীদের মধ্যে পৌঁছে দেওয়ার ব্যবস্থা করতে পারলে। তিনি ১০৯ নম্বর উল্লেখ করে বলেন, এই নম্বরে ফোন করে বিনা খরচে নারীরা তাদের প্রতি সহিংসতার ঘটনার তড়িৎ ব্যবস্থা নিতে পারে। এর পাশাপাশি সহিংসতার ঘটনাগুলোর বিচারিক কার্যক্রমকে এগিয়ে নিতে উপযুক্ত প্রমানাদি সংরক্ষণ করতে হবে। কারণ আমাদের বিচার ব্যবস্থার মধ্যে কিছু দীর্ঘসূত্রিতা থাকার কারণেও অনেক সময় প্রমানাদি নষ্ট হয়ে যায় এবং তা ন্যায্য বিচার পাওয়ার ক্ষেত্রে প্রতিবন্ধকতা তৈরি করে।\nবাগদা ফার্ম থেকে আগত সাঁওতাল নারী রুমিলা কিস্কু বলেন বাগদা ফার্মে সাঁওতালদের উপর হামলার ঘটনায় আমাদের পুরুষদের চাইতে আমরা নারীরা বেশী ক্ষতিগ্রস্থ হয়েছি। এখনো আমরা ঐ ঘটনার বিচার দেখছিনা। আজকেও ৩৬ জন আদিবাসী গোবিন্দগঞ্জে তাদের উপর মিথ্যা মামলার ঘটনায় জামিন নিতে গিয়ে ৩ জনকে গ্রেফতার করা হয়েছে। তিনি আরো বলেন, যারা অপরাধ করছে সরকার তাদেরকে গ্রেফতার করছেনা উল্টো আমরা যারা ক্ষতিগ্রস্থ হয়েছি আমাদেরকেই গ্রেফতার করা হচ্ছে।\nসাদেকা হালিম বলেন, এ দেশে নারীদের সহিংসতার ঘটনার কোন সিস্টেমেটিক তথ্য নেই। তিনি জাতীয় মানবাধিকার কমিশনকে এই ধরনের একটি ডেটাবেজ তৈরির জন্য আহ্বান জানান এবং দেশের সকল নারীর প্রতি সহিংসতা রোধে সরকারের কাছে দাবি জানান।\nআলোচনা সভার মূল প্রবন্ধে ফাল্গুনী ত্রিপুরা যেসব সুপারিশ তুলে ধরেন তাহলো: আদিবাসী নারীর সকল মানবাধিকার নিশ্চিত করা; আদিবাসী নারী ও শিশুর উপর সহিংসতা বন্ধে দ্রুত ও কার্যকর হস্তক্ষেপ ব্যবস্থা গ্রহণ করা; আদিবাসী নারী ও শিশুর উপর সহিংসতার সাথে জড়িত ব্যক্তিদের দৃষ্টান্তমূলক শাস্তি প্রদান করা; সহিংসতার শিকার আদিবাসী নারী ও শিশুদের উপযুক্ত ক্ষতিপূরণ, চিকিৎসা ও আইনি সহায়তা প্রদান করা; নারী উন্নয়ন নীতিমালায় আদিবাসী নারীদের জন্য আলাদা একটা অধ্যায় রাখা এবং সকল ধরনের নীতিমালা গ্রহনের পূর্বে আদিবাসী নারী নেতৃবৃন্দের পরামর্শ গ্রহণ করা; পার্বত্য চট্টগ্রাম চুক্তি বাস্তবায়ন করা এবং এলক্ষ্যে সময়সূচি ভিত্তিক কর্মপরিকল্পনা (রোডম্যাপ) ঘোষণা করা; সমতলের আদিবাসীদের বেহাত হওয়া ভূমি পুনরুদ্ধারের জন্য একটি পৃথক ভূমি কমিশন গঠন করা; আদিবাসী নারীদের জন্য শিক্ষা ও স্বাস্থ্যসেবা নিশ্চিত করা; আদিবাসী মাতৃমৃত্যু ও শিশু মৃত্যু কমানোর লক্ষ্যে বিশেষ ব্যবস্থা গ্রহণ করা; ভূমি ও সম্পত্তির উপর আদিবাসী নারীদের অধিকার নিশ্চিত করা এবং বন, প্রাকৃতিক সম্পদ সংরক্ষণের ক্ষেত্রে আদিবাসী নারীদের গুরুত্বপূর্ণ ভূমিকা স্বীকার করা; শিক্ষা কর্মসংস্থান থেকে শুরু করে সকল ক্ষেত্রে আদিবাসী নারীদের জন্য কোটা নিশ্চিত করা এবং বিধবা ও বয়স্ক ভাতা নিশ্চিত করা; জাতীয় সংসদে অঞ্চলভিত্তিক এবং স্থানীয় সরকার ব্যবস্থায় আদিবাসী নারী প্রতিনিধিত্ব নিশ্চিত করা।\nএছাড়াও মুক্ত আলোচনায় অংশগ্রহণ করেন, অলিভিয়া হেমব্রম, সন্তোষিত চাকমা বকুল, নমিতা চাকমা, গৌরাঙ্গ পাত্র, সোহেল হাজং প্রমুখ।


জুন 8, 2019 নিয়ন্ত্রিত দালাল বিনিয়োগ লেখক আরফা বসু 73423 দর্শকরা\nধমনীতে চাপ বৃদ্ধি বা আবহাওয়ার পরিবর্তনগুলি হ্রাসের দ্বারা প্রতিক্রিয়া জানাতে পারে (আরো অবিকল, বায়ুমণ্ডলীয় চাপের পরিবর্তন), চাপ, উদ্বেগ, শারীরিক পরিশ্রম ইত্যাদি। সেরা বিক্রিত বইয়ের তালিকায় থাকা “হ্যারিপটার” বইটির লেখক হচ্ছেন জে. কে রাওলিং । গ্রাজুয়েট হওয়ার পর বেশ কিছু দিন তিনি বেকার ছিলেন। তাঁর স্বামীর সাথে যখন তার অলিম্পিক ট্রেড বিপণীতে বিবাহবিচ্ছেদ ঘটে, তখন তিনি মানসিকভাবে খুবই ভেঙে পড়েন এবং একসময় আত্মহত্যারও চেষ্টা করেন।\nঅ্যাপ বানানোর সময় তিনি জানতেনই না এর মাধ্যমে ফেসবুক নীতিমালার লঙ্ঘন\nঅলিম্পিক ট্রেড বিপণীতে - ট্রেডার্সের সরঞ্জাম\nআচ্ছা, তবে একটু খুলে বলি। বিল গেটস, জেফ বেজোসরা কিভাবে আজ শীর্ষ ধনী হলেন ভেবে দেখেছেন ? তারা কি আজও প্রতিদিন অপারেটিং সিস্টেম বানান? কিংবা ই-কমার্স সাইট ডেভেলপ করেন? অবশ্যই না! তারা এমন এক পথ তৈরি করে রেখেছেন যেখানে কাজ করেন হাজার হাজার কর্মী। বস্তুত তারাই গেটস, বেজোস কিংবা বাফেট দের মতো ধনী ব্যক্তিদের “ঘুমিয়ে ঘুমিয়ে উপার্জন” করিয়ে দেন। অলিম্পিক ট্রেড বিপণীতে –অকিঞ্চন ব্যানার্জি চারু মজুমদারের আন্দোলনে যোগ দিয়েছে বলে হাতে বেয়নেট নিয়ে পুলিশ ওদের সবায়ের পোঁদে লেগেছে।\nআমার মাথায় আমার পরম বন্ধু গুলমোহর গাছটি l সে মারা গেছে কয়েক বছর হলো ….\nইব্রাহিমোভিচের সামনে সুযোগ ছিল ফুটবল খেলার জন্য তিনটি দেশ কে বেছে নেওয়ার। কিন্তু তিনি বসনিয়া,সুইডেন ও ক্রোয়েশিয়ার মধ্যে তিনি সুইডেন কে বেছে নেন। ২০০০-১ সালের নরডিক ফুটবল চ্যাম্পিয়নশীপে ফারো আইল্যান্ডের বিপক্ষে একটি ফ্রেন্ডলি ম্যাচে সুইডেনের হয়ে তার অভিষেক হয়। তিনি ২০০২ বিশ্বকাপের বাছাইপর্বে আজারবাইজানের বিপক্ষে প্রথম কোন প্রতিদ্বন্দ্বিতামূলক খেলায় সুইডেনের হয়ে অংশগ্রহণ করেন। তিনি কোরিয়া-জাপানে অনুষ্ঠিত ২০০২ সালের বিশ্বকাপে সুইডেনের হয়ে অংশগ্রহণ করেন কিন্তু দ্বিতীয় রাউন্ডে সেনেগালের কাছে হেরে তাদের বিদায় হয়। মার্কেটের অবস্থা মূলত তিন ভাগে ভাগ করা যায়, ট্রেন্ডিং মার্কেট,রেঞ্জিং মার্কেট ও ব্রেকআউট মার্কেট। এই ব্যাপারটা আমরা মার্কেটের চার্ট দেখে ও টেকনিক্যাল আনাল্যসিস এর মাধ্যমে বের করে নিতে পারি। কারন মার্কেটের পরিবেশই বলে দেয় মার্কেট কোন অবস্থানে রয়েছে।\nগুগল অ্যাডসেন্স এর মাধ্যমে অনলাইন থেকে টাকা আয় নেইলার মতো পলও বলছেন, যৌনতায় না জড়ালে তিনি যেন অস্থির হয়ে পড়তেন।\nবিএনপিও ক্ষমতায় যাবার জন্য ভারত তোষণনীতি গ্রহণ করেছে এবং রামপাল অলিম্পিক ট্রেড বিপণীতে বিদ্যুৎকেন্দ্রের বিরুদ্ধে কিছু বলছে না এটা তাদেরকে জনগণের কাছ থেকে শুধু দূরে সরিয়ে দিচ্ছে না, রাজনৈতিকভাবে অপ্রাসঙ্গিক করে তুলছে। বাংলাদেশের জনগণকে যারা সামনে এগিয়ে নিয়ে যেতে তৈরি হয়ে উঠছে তারা কোনো দলের প্রতি মুখাপেক্ষী থাকবে না। এটা আমরা আশা করতে পারি। এখানে মজার বিষয়টা হল, আমরা এই বিবৃতি খুবই পছন্দ করেছি। আর দাবি করছি, এই একই বিবৃতি বাংলাদেশের বেলায় ভারত কেন দেবে না? জনগণের জনপ্রতিনিধি নির্বাচন ও পছন্দের সরকার গঠনের অধিকারের প্রশ্নে বাংলাদেশ ও মালদ্বীপ কী একই জায়গায় কেন নয়? কিন্তু ভারত কেন বাংলাদেশের ক্ষেত্রেও এমন ‘মানবাধিকার লঙ্ঘনের’ অভিযোগ তুলবে না? আমরা জানতে চাই।\n7. সামনে অংশে একসঙ্গে মুখোমুখি স্কার্টে 15.5 সেমি টুকরা সেলাই করুন। মোবাইল: ০১৭৮১৯০৬০৫২, ০১৭৯৭৫৬৯৬০৬। ফোন : ০২ - ৯৩৬০৩৯৭, ৯৩৫১১৪৩\nঅসচেতনতার মূলে রয়েছে আমাদের কোন শেয়ারর অন্তরনিহীত মূল্য (Intransic Value) যাচাই করতে না পারার অক্ষমতা। কোন শেয়ারের অন্তরনিহীত মূল্য যাচাই করা কষ্টসাধ্য কাজ কিন্তু অসম্ভব নয়। ১৫-২০ অলিম্পিক ট্রেড বিপণীতে মিনিটের চেষ্টায় আপনি কোন শেয়ারর অন্তরনিহীত মূল্য সম্পর্কে ধারণা করতে পারেন। যত অনুশীলন করবেন ততই নির্ভূল হবে আপনার পূর্বানুমান। কাজটি আপনি করতে পারেন দুভাবে- অ নিরাময় মিশ্রণ অ বোনা টেপ সঙ্গে আঠালো হয়।\nডিজিটাল মুদ্রার এক্সচেঞ্জ নিয়ন্ত্রণের জন্য নতুন বিলটি গত মাসে হাউস অব রিপ্রেজেন্টেটিভস কর্তৃক সংশোধিত হওয়ার পরে কাউন্সিলরের হাউসকে দেওয়া হয়েছিল। কাউন্সিলর হাউস গতকাল অনুমোদন করেছে, বিলটি তালিকাভুক্ত বিভিন্ন পদক্ষেপ বাস্তবায়নের পথ তৈরি করছে। নতুন ফলপ্রসু আইন, দেশে প্রয়োগ করা হচ্ছে, আর্থিক পরিষেবা এজেন্সিের সাথে নিবন্ধীকরণের জন্য ভার্চুয়াল মুদ্রা বিনিময় পরিচালকদের প্রয়োজন হবে। আর্থিক সেবা সংস্থাকে ডিজিটাল মুদ্রা এক্সচেঞ্জের কার্যক্রম পরিচালনা এবং সেট আপ করার জন্য এবং প্রয়োজনে প্রশাসনিক আদেশগুলি পরিচালনা করার ক্ষমতা প্রদান করা হবে। এ আন্দোলনে অরুণা গাঙ্গুলী আসফ আলী (১৯০৯-১৯৯৬) ও সুচেতা মজুমদার কৃপালনী (১৯০৮-১৯৭৪) নামে দুজন বাঙালি মহিলা সর্বভারতীয় নেত্রী হিসেবে আবির্ভূত হন। যুদ্ধ প্রচেষ্টাকে ব্যাহত ও এর বিরুদ্ধে অলিম্পিক ট্রেড বিপণীতে প্রতিরোধ গড়ে তুলতে ১৯৪২ সালে অরুণা আসফ আলী আত্মগোপন করেন। সুচেতা কৃপালনীও ১৯৪২ সালে আত্মগোপন করেন, কিন্তু সরকারকে অচল করে দিতে অহিংস কার্যক্রম সমন্বয়ের জন্য তিনি কাজ চালিয়ে যান।


এস এ [ ৪ ডিসেম্বর ২০২০, শুক্রবার, ১১:৫৭ কৃষি বিভাগ]\nরাজধানীর খুচরা বাজারে আরেক দফা বাড়ল চালের দাম। সপ্তাহের ব্যবধানে প্রতি বস্তা (৫০ কেজি) মোটা ও মাঝারি আকারের চালে সর্বোচ্চ ১৫০ টাকা বেড়েছে। সেক্ষেত্রে কেজিতে বাড়ল তিন টাকা। পাশাপাশি ভোজ্যতেলের দামও ঊর্ধ্বমুখী। সঙ্গে মসলাজাতীয় পণ্য জিরা ও লবঙ্গের দামও বেড়েছে।\nরাজধানীর কারওয়ান বাজার, নয়াবাজার ও মালিবাগ কাঁচাবাজার ঘুরে সংশ্লিষ্ট বিক্রেতা ও ক্রেতার সঙ্গে কথা বলে বৃহস্পতিবার এ চিত্র পাওয়া গেছে।\nসরকারি সংস্থা ট্রেডিং কর্পোরেশন অব বাংলাদেশের (টিসিবি) দৈনিক বাজার মূল্য তালিকায়ও এসব পণ্যের দাম বাড়ার চিত্র পরিলক্ষিত হয়েছে। টিসিবি বলছে, সপ্তাহের ব্যবধানে খুচরা বাজারে মাঝারি আকারের চালের দাম বেড়েছে ৪ দশমিক শূন্য ৪ শতাংশ।\nপ্রতি কেজি মোটা চালের মধ্যে স্বর্ণার দাম বেড়েছে ১ দশমিক ১১ শতাংশ। আর বোতলজাত ৫ লিটারের সয়াবিন তেলের দাম বেড়েছে ১ দশমিক ৪৮ শতাংশ। বোতলজাত সয়াবিনে দাম প্রতি লিটারে বেড়েছে ২ দশমিক ২২ শতাংশ। পাশাপাশি প্রতি লিটার খোলা সয়াবিনে দাম বেড়েছে ৩ দশমিক ৫৪ শতাংশ।\nএছাড়া পাম অয়েল সুপার প্রতি লিটারে বেড়েছে ২ দশমিক ৭০ শতাংশ। লুজ আর পাম অয়েল প্রতিলিটারে মূল্য বেড়েছে হয়েছে ৩ দশমিক ৩৯ শতাংশ। টিসিবি আরও বলছে, বৃহস্পতিবার সপ্তাহের ব্যবধানে প্রতি কেজি জিরায় দাম বেড়েছে ২ দশমিক ৯৪ শতাংশ। লবঙ্গ কেজিপ্রতি দাম বেড়েছে ১২ দশমিক ৫০ শতাংশ।\nরাজধানীর খুচরা বাজারে চাল বিক্রেতাদের সঙ্গে কথা বলে জানা গেছে, বৃহস্পতিবার প্রতি কেজি মাঝারি আকারের চালের মধ্যে বিআর-২৮ ও পাইজাম বিক্রি হয়েছে ৪৮ থেকে ৫৫ টাকা। যা সাত দিন আগে ছিল সর্বোচ্চ ৫২ টাকা। মোটা চালের মধ্যে স্বর্ণা জাতের চাল প্রতি কেজি বিক্রি হয়েছে ৪৮ টাকা। এক সপ্তাহ আগে ছিল ৪৫ টাকা।\nমালিবাগ কাঁচাবাজারের খালেক রাইস এজেন্সির মালিক ও খুচরা চাল বিক্রেতা দিদার হোসেন বলেন, বাজারে নতুন মৌসুমের আমন ধানের চাল আসতে শুরু করেছে। ক্রেতাসহ বিক্রেতারাও তাকিয়ে ছিল এই চাল বাজারে আসলে সব ধরনের চালের দাম কমতে থাকবে। কিন্তু ঘটেছে উল্টো চিত্র। আমন ধানের নতুন চাল বাজারে এলেও ধানের দাম বাড়তি অজুহাতে চালের দাম মিলাররা আরেক দফা বাড়িয়ে দিয়েছে। যার কারণে মোটা ও মাঝারি আকারের চালের দাম সপ্তাহের ব্যবধানে আরেক দফা বেড়েছে।\nকারওয়ান বাজারের আল্লাহর দান রাইস এজেন্সির মালিক ও পাইকারি চাল বিক্রেতা মো. সিদ্দিকুর রহমান বলেন, মিলারদের কারসাজির কারণেই এ বছর করোনা পরিস্থিতির মধ্যে চালের দাম বাড়ছে। যা ভোক্তা পর্যায়ে সরাসরি প্রভাব পড়ছে।\nখুচরা বিক্রেতাদের সঙ্গে কথা বলে জানা গেছে, চালের পাশাপাশি গত তিন মাস ধরে ভোজ্যতেলের বাজারে অস্থিরতা দেখা যাচ্ছে। এই সময় মিলগেটে সিন্ডিকেটের কারণে ধাপে ধাপে ভোজ্যতেলের দামও পাইকারি ও খুচরা বাজারে বেড়েছে। সর্বশেষ গতকাল রাজধানীর খুচরা বাজারে সপ্তাহ ব্যবধানে আরেক দফা ভোজ্যতেলের দাম বেড়েছে।\nএদিন প্রতি লিটার বোতলজাত সয়াবিন বিক্রি হয়েছে সর্বোচ্চ ১২০ টাকা। যা সাত দিন আগে ছিল ১১৫ টাকা। পাঁচ লিটারের বোতলজাত সয়াবিন বিক্রি হয়েছে কোম্পানিভেদে ৫০০-৫৩০ টাকা। যা সাত দিন আগে ছিল ৪৯০-৫২৫ টাকা।\nএছাড়া সয়াবিনের সঙ্গে পাম অয়েলের দামও বেড়েছে। রাজধানীর খুচরা বাজারে বৃহস্পতিবার প্রতি লিটার লুজ পাম অয়েল বিক্রি হয়েছে সর্বোচ্চ ৯২ টাকা, সাত দিন আগে ছিল ৮৬-৮৮ টাকা। পাশাপাশি পাম অয়েল সুপার প্রতি লিটার বিক্রি হয়েছে ৯৪-৯৭ টাকা। যা সাত দিন আগে ছিল ৯১-৯৪ টাকা।\nনয়াবাজারের নিত্যপণ্য কিনতে আসা মো. তন্ময় মজুমদার বলেন, প্রতি সপ্তাহে বাজারে এলেই দেখা যায় কিছু না কিছু পণ্যের দাম বাড়ছে। সরবরাহ বাড়ার ফলে বাজারে সব ধরনের সবজির দাম কমলেও চালের দাম আরেক দফা বেড়েছে। সঙ্গে ভোজ্যতেলের দামও বাড়তি।


প্রিয়াঙ্কার ‘ভারত’ ছাড়ার কারণ! – Beaconbangla\nপ্রিয়াঙ্কার ‘ভারত’ ছাড়ার কারণ!\nFaysal Tonu\t প্রকাশিত সেপ্টেম্বর ১১, ২০১৮ ৯:৫৯ আপডেট September 11, 2018 10:09 12\nবিনোদন ডেস্ক : সালমান খান অভিনীত পরবর্তী সিনেমা ভারত। এতে নায়িকা চরিত্রে অভিনয়ের কথা থাকলেও শেষ পর্যন্ত সিনেমাটি থেকে সরে যান প্রিয়াঙ্কা চোপড়া।\nএদিকে সম্প্রতি এক সাক্ষাৎকারে সালমান খান জানান, সিনেমাটিতে অভিনয়ের জন্য সালমানের বোন অর্পিতাকে হাজারবার ফোন করেছেন প্রিয়াঙ্কা। শুধু তাই নয়, এতে অভিনয়ের সুযোগ দেয়ার জন্য পরিচালক আলী আব্বাস জাফরকেও অনুরোধ করেন বেওয়াচ অভিনেত্রী।\nবিষয়টির সত্যতা জানিয়ে সালমানের ঘনিষ্ঠ এক সূত্র ভারতীয় সংবাদমাধ্যমে বলেন, ‘এটা সত্যি। সালমান খান কখনো মিথ্যা কথা বলেন না। তিনি আরো যে কথা বলেননি তা হলো- ভারত সিনেমার নায়িকা চরিত্রে অভিনয়ের সুযোগ দেয়ার জন্য প্রিয়াঙ্কা দুবাইয়ে সালমানের সঙ্গে দেখাও করেছিল। এরপর যখন অভিনয়ের সুযোগ পেলেন তখন তিনি আবার সিনেমাটি থেকে সরে গেলেন।’\nযদিও প্রিয়াঙ্কা কেন ভারত সিনেমাটি ছাড়লেন সে সম্পর্কে আনুষ্ঠানিক কোনো বক্তব্য পাওয়া যায়নি। তবে প্রিয়াঙ্কার ঘনিষ্ঠ এক সূত্র বলেন, ‘প্রিয়াঙ্কা যখন জানতে পারেন সিনেমাটিতে আরো দুজন নায়িকা টাবু ও দিশা পাটানিকে যুক্ত করা হয়েছে তিনি এটি থেকে নিজেকে সরিয়ে নিয়েছেন। এছাড়া তিনি জানতে পেরেছেন সালমান দেরি করে শুটিংয়ে আসেন এবং লাঞ্চের পর কাজ শুরু করেন। যখন অভিনেত্রীদের সঙ্গে তার দৃশ্য থাকে তিনি সেটে উপস্থিত হন না। বিশেষ করে হলিউডে পেশাদার পরিবেশে কাজ করার পর এই ধরনের অভ্যাস প্রিয়াঙ্কা মেনে নিতে পারছেন না।’\nসূত্রটি আরো বলেন, ‘এটা সত্যি ভারত সিনেমায় অভিনয়ের জন্য প্রিয়াঙ্কা সব রকম চেষ্টাই করেছেন। কিন্তু ক্যারিয়ারের এই পর্যায়ে এসে কোনো প্রথম সারির তারকার সঙ্গে অভিনয়ের চেয়ে চ্যালেঞ্জিং চরিত্র বেছে নেওয়াটাই তার কাছে বেশি গুরুত্বপূর্ণ। নিক জোনাসকে বিয়ে করছেন প্রিয়াঙ্কা। তারা একসঙ্গে সিনেমা প্রযোজনা করবেন। তিনি নিজের ইচ্ছে মতোই সহ-অভিনেতা বাছাই করতে পারবেন।’\nমৌখিক অনুমতি পেলো বিএনপি\nপোশাক জটিলতায় ডাকোটা জনসন


শিপ্রকেট পর্যালোচনা - ডোরস্টেপ পিক-আপ, রিয়েল-টাইম ট্র্যাকিং এবং একাধিক শিপিং বিকল্প - Mirchibada.com\nShiprocket হল এমন একটি কোম্পানি যেটি 2014 সাল থেকে ইকমার্স শিপিং পরিষেবা প্রদান করে আসছে। তাদের কুরিয়ার অংশীদারদের একটি বিশাল নেটওয়ার্ক রয়েছে এবং তারা WooCommerce, Shopify ইত্যাদির মতো প্রধান ইকমার্স প্ল্যাটফর্মের সাথে একীভূত। তারা ডোরস্টেপ পিক-আপ, রিয়েল-টাইম ট্র্যাকিং এবং তাদের গ্রাহকদের একাধিক শিপিং বিকল্প.\nগত কয়েক বছর ধরে, শিপ্রকেট ই-কমার্স শিপিং পরিষেবাগুলির অন্যতম প্রধান প্রদানকারী হয়ে উঠেছে। বৈশিষ্ট্যের বিস্তৃত পরিসর এবং সাশ্রয়ী মূল্যের সাথে, এটি দ্রুত সব আকারের ব্যবসার জন্য একটি বিকল্প হয়ে উঠেছে। আপনি অভ্যন্তরীণভাবে ছোট প্যাকেজ পাঠাতে চান বা আন্তর্জাতিকভাবে বৃহৎ বাল্ক অর্ডার পাঠাতে চান, Shiprocket-এর কাছে কাজটি সম্পন্ন করার জন্য প্রয়োজনীয় সরঞ্জাম এবং সংস্থান রয়েছে। অতিরিক্তভাবে, তাদের গ্রাহক সহায়তা দল প্রতিক্রিয়াশীল এবং শিপিং প্রক্রিয়া চলাকালীন যে কোনও সমস্যা বা প্রশ্নের সাথে সাহায্য করার জন্য সর্বদা উপলব্ধ। সামগ্রিকভাবে, আমি অবশ্যই আপনার সমস্ত ই-কমার্স শিপিংয়ের প্রয়োজনের জন্য শিপ্রকেট ব্যবহার করার পরামর্শ দেব। তাদের নির্ভরযোগ্য পরিষেবা এবং যুক্তিসঙ্গত মূল্যের সমন্বয় তাদের আজকের জনাকীর্ণ শিপিং বাজারে একটি স্পষ্ট পছন্দ করে তোলে।\n2027 সালের মধ্যে ভারতে ই-কমার্স লজিস্টিক $ 200 বিলিয়ন হবে\nভারতে ই-কমার্স বৃদ্ধি পাচ্ছে এবং 2027 সালের মধ্যে এটি $200 বিলিয়ন হবে বলে আশা করা হচ্ছে। এই বৃদ্ধির সাথে, ই-কমার্স লজিস্টিক কোম্পানিগুলির জন্য দক্ষ এবং সাশ্রয়ী শিপিং পরিষেবা প্রদানের একটি বিশাল সুযোগ রয়েছে।\nআমি এখন এক বছরেরও বেশি সময় ধরে শিপ্রকেট ব্যবহার করছি এবং আমি তাদের পরিষেবার স্তরে সত্যিই মুগ্ধ। তারা সর্বদা তাদের প্রতিশ্রুতি প্রদান করেছে এবং আমাকে আমার শিপিংয়ে যথেষ্ট খরচ বাঁচাতে সাহায্য করেছে। নির্ভরযোগ্য শিপিং অংশীদারের সন্ধানে ভারতে যে কোনও ইকমার্স ব্যবসায় আমি অবশ্যই শিপ্রকেটের সুপারিশ করব।\nShiprocket হল ভারতে অবস্থিত একটি লজিস্টিক কোম্পানি যা তাদের গ্রাহকদের ই-কমার্স লজিস্টিক এবং পরিপূর্ণতা পরিষেবা প্রদান করে।\nBluedart, Delhivery এবং আরও অনেক কিছুর মতো শীর্ষ কুরিয়ার অংশীদারদের সাথে তাদের একীকরণ রয়েছে। তারা WooCommerce, Shopify এবং অন্যান্য ইকমার্স প্ল্যাটফর্মের সাথে একীকরণের প্রস্তাব দেয়। তারা ভারতে নেতৃস্থানীয় ইকমার্স শিপিং কোম্পানি।\nশিপ্রকেট: ইকমার্স শিপিং, লজিস্টিকস এবং পূর্ণতা।\nভারতের দ্রুত বর্ধনশীল ইকমার্স লজিস্টিক কোম্পানি।\nWooCommerce এবং Shopify এর সাথে 100% ইন্টিগ্রেশন।\nভারতে সেরা কুরিয়ার পার্টনারশিপ।\nভারতের অধিকাংশ শিপিং প্রদানকারীর থেকে2গুণ দ্রুত।\nশিপ্রকেট: B2B ইকমার্স ব্যবসার জন্য লজিস্টিক সমাধান।\nআমি এখন এক বছরেরও বেশি সময় ধরে শিপ্রকেট ব্যবহার করছি এবং আমি তাদের পরিষেবাতে খুব মুগ্ধ। প্রক্রিয়াটি খুবই সহজ এবং সহজবোধ্য। তাদের প্ল্যাটফর্ম বা আমার কোনো আদেশ নিয়ে আমার কখনোই কোনো সমস্যা হয়নি। গ্রাহক সেবাও চমৎকার। সামগ্রিকভাবে, আমি তাদের ব্যবসার জন্য একটি নির্ভরযোগ্য এবং সাশ্রয়ী মূল্যের শিপিং সমাধান খুঁজছেন এমন কাউকে শিপ্রকেটের সুপারিশ করব।\nশিপ্রকেট ভারতে অবস্থিত একটি লজিস্টিক এগ্রিগেটর যারা ভারতে তাদের গ্রাহকদের ই-কমার্স লজিস্টিক এবং পরিপূর্ণতা পরিষেবা প্রদান করে। Bluedart, Delhivery, এবং আরও অনেকের মতো শীর্ষ কুরিয়ার অংশীদারদের সাথে তাদের একীকরণ রয়েছে। তারা WooCommerce, Shopify এবং অন্যান্য ইকমার্স প্ল্যাটফর্মের সাথে একীকরণের প্রস্তাব দেয়। তারা ভারতের নেতৃস্থানীয় ইকমার্স শিপিং কোম্পানি। আমি গত6মাস ধরে তাদের পরিষেবা ব্যবহার করছি এবং আমি তাদের পরিষেবা নিয়ে অত্যন্ত খুশি। তাদের গ্রাহক পরিষেবা খুবই প্রম্পট এবং তারা সবসময় আমার মুখোমুখি হওয়া যেকোনো সমস্যা সমাধানের জন্য অতিরিক্ত মাইল যান। তাদের মূল্যও খুব প্রতিযোগিতামূলক এবং তাদের প্রায়ই ডিসকাউন্ট এবং কুপন থাকে যা তাদের পরিষেবাকে আরও বেশি সাশ্রয়ী করে তোলে। সামগ্রিকভাবে, আমি তাদের ইকমার্স ব্যবসার জন্য একটি নির্ভরযোগ্য এবং সাশ্রয়ী মূল্যের শিপিং সমাধান খুঁজছেন এমন কাউকে শিপ্রকেটের সুপারিশ করব।\nগার্হস্থ্য শিপিং থেকে আন্তর্জাতিক মালবাহী পর্যন্ত, শিপ্রকেট সব আকারের ব্যবসার জন্য বিকল্প সরবরাহ করে।\nশিপ্রকেট একটি উচ্চ-সম্মানিত শিপিং পরিষেবা যা 2022 সাল থেকে বিশ্বজুড়ে গ্রাহকদের পরিষেবা দিয়ে আসছে৷ আপনার একটি একক পার্সেলের জন্য দ্রুত, সাশ্রয়ী মূল্যের ডেলিভারি বা আপনার সমগ্র ব্যবসার জন্য সুবিন্যস্ত সাপ্লাই চেইন ব্যবস্থাপনার প্রয়োজন হোক না কেন, Shiprocket সাহায্য করতে পারে৷ তাদের অত্যাধুনিক ট্র্যাকিং সরঞ্জাম এবং দক্ষ অর্ডার পরিপূরক সিস্টেম নিশ্চিত করে যে আপনার চালান সর্বদা ট্র্যাকে থাকে এবং প্রতিবার সময়মতো পৌঁছায়। এবং তাদের শিল্প-নেতৃস্থানীয় দাম এবং দুর্দান্ত গ্রাহক পরিষেবা দলের সাথে, এতে অবাক হওয়ার কিছু নেই যে অনেক ব্যবসা তাদের পণ্যগুলি যেখানে যেতে হবে সেখানে পেতে শিপ্রকেটের উপর নির্ভর করে।\nএর মাঝখানে, শিপ্রকেট দক্ষ অর্ডার প্রসেসিং এবং ট্র্যাকিং, সেইসাথে শিপমেন্ট ক্যালকুলেশনগুলি নিশ্চিত করে যাতে ব্যবসায়ীরা তাদের শিপিং ক্যারিয়ার থেকে সঠিক উদ্ধৃতি পান। উপরন্তু, প্ল্যাটফর্মটি ব্যবহারকারীদের অর্ডারের আকার বা মূল্যের উপর ভিত্তি করে কাস্টম নিয়ম তৈরি করতে এবং সময়ের সাথে পারফরম্যান্স মেট্রিক্সের ট্র্যাক রাখতে রিয়েল-টাইম অ্যানালিটিক্স অ্যাক্সেস করতে দেয়। সামগ্রিকভাবে, আপনি যদি আপনার ইকমার্স শিপিং প্রক্রিয়াগুলিকে সরল এবং অপ্টিমাইজ করার উপায় খুঁজছেন, তাহলে শিপ্রকেট অবশ্যই চেক আউট করার যোগ্য। আপনার কার্যকর অর্ডার পূরণ বা পরিশীলিত ক্যারিয়ার ম্যানেজমেন্ট টুলের প্রয়োজন হোক না কেন, এই প্ল্যাটফর্মটি আপনাকে প্রক্রিয়ার প্রতিটি পর্যায়ে কভার করেছে। তাই আপনি যদি আপনার ব্যবসাকে পরবর্তী স্তরে নিয়ে যেতে প্রস্তুত হন, তাহলে শিপ্রকেট চেষ্টা করে দেখুন! আপনি হতাশ হবেন না.\nশিপ্রকেটের দাম দেখতে এখানে ক্লিক করুন।\nThis post is also available in: Arabic Chinese (Simplified) Dutch English French German Hebrew Hindi Indonesian Italian Japanese Malay Nepali Portuguese, Brazil Spanish Tamil Urdu Korean Russian Turkish Ukrainian Vietnamese Gujarati Marathi Telugu